নুসরাতের চোখে ‘ব্যাড বয়’ কে? জানতে চাইলেন যশ – সোনারদেশ ২৪\nএকদিকে অভিনয়, অন্যদিকে সাংসদের দায়িত্ব এবং এই দুইয়ের মাঝেই সংসার—সব মিলিয়ে বেজায় ব্যস্ত সাংসদ-অভিনেত্রী নুসরাত জাহান। সম্প্রতি ‘স্বস্তিক সংকেত’ ছবির জন্য উড়ে গিয়েছিলেন লন্ডনে। শ্যুটিং-এর পাশাপাশি ‘বোনুয়া’ মিমির সঙ্গেও চুটিয়ে আড্ডা দিয়েছেন। তারপরই শহরে ফিরে উৎসবের আমেজে কোমর বেঁধে ‘এসওএস কলকাতা’র প্রচারে নেমে পড়া। এই সবের মাঝেও নিজের জন্য সময় বের করেছেন নায়িকা।\nসাংসদ এবং অভিনেত্রীর দায়িত্ব সামলে নুসরাত ইনস্টাগ্রামে ধরা দিলেন একেবারে অন্যরূপে। খোলা চুল, মায়াবী চোখে নতুন করে মন কাড়লেন অভিনেত্রী। চোখের ইঙ্গিতে কিছু না বলেও যেন বলে ফেললেন অনেক কথা। ব্যাকগ্রাউন্ডে গান চলছে ‘ব্যাড বয়’। কয়েক সেকেন্ডের এই ভিডিওতে মুগ্ধ নুসরাতের অনুরাগীরা। লাইক এবং কমেন্ট উপছে পড়ছে অভিনেত্রীর পোস্টে।\nশুধু অনুরাগীদেরই নয়, নুসরাত নজর কেড়েছেন তার নায়ক যশেরও। তবে যশ কিন্তু প্রশংসার বদলে সটান প্রশ্ন রেখেছেন সহকর্মীর কাছে। ভিডিওতে ব্যবহৃত গানের প্রসঙ্গ তুলে কমেন্ট করে জানতে চেয়েছেন, ‘হু ইজ দ্য ব্যাড বয়?’ অর্থাৎ নুসরাতের চোখে ‘ব্যাড বয়’টি কে। তবে কি সত্যিই নুসরাত কারোর দিকে ইঙ্গিত করছেন? নাকি সবটাই শুধু এই ভিডিও অবধিই সীমিত? উত্তর জানাননি অভিনেত্রী।\nসদ্য মুক্তিপ্রাপ্ত ‘এসওএস কলকাতা’য় একসঙ্গে দেখা গিয়েছে যশ-নুসরাতকে। এর আগেও একাধিক ছবিতে দর্শকের নজর কেড়েছে এই জুটি। তাই পর্দার বাইরেও খুনসুটি লেগেই থাকে দু’জনের। এই সমীকরণই কি তবে অনস্ক্রিন রসায়নকে আরও গাঢ় করে তোলে? উত্তর জানেন শুধু তারাই। খবর: আনন্দবাজার।


বঙ্গবন্ধুর লেখা প্রথম গ্রন্থটি প্রকাশিত হয় ২০১২ সালে। প্রথম প্রকাশিত গ্রন্থ কোনটি? - 10 Minute Madrasah\nবঙ্গবন্ধু শেখ মুজিবুর রহমান রাজবন্দি হিসেবে কারাগারে থাকা অবস্থায় তিনটি গ্রন্থ রচনা করেছেন। গ্রন্থগুলোতে একদিকে ব্যক্তি হিসেবে বঙ্গবন্ধুর দূরদর্শী চিন্তা গভীরভাবে রূপায়িত হয়েছে, অন্যদিকে তখনকার সময়ের পটভূমিতে তাঁর রাজনৈতিক জীবন চমৎকারভাবে উঠে এসেছে। পাশাপাশি তুলে ধরা হয়েছে জগতের নানান দিক। বঙ্গবন্ধুর লেখা প্রথম গ্রন্থটি প্রকাশিত হয় ২০১২ সালে। প্রথম প্রকাশিত গ্রন্থ কোনটি?\nউত্তরঃ অসমাপ্ত আত্মজীবনী।তথ্যঃ প্রথম আলো পত্রিকা।\nThis post was last modified on December 31, 2020 8:26 pm\nNext অসমাপ্ত আত্মজীবনী’ বঙ্গবন্ধু শেখ মুজিবুর রহমানের আত্মজীবনীমূলক রচনা। ২০১২ সালের জুন মাসে গ্রন্থটি প্রকাশিত হয়। এ পর্যন্ত ইংরেজি, উর্দু, জাপানি, চীনা, আরবি, ফরাসি, হিন্দি, তুর্কি, নেপালি, স্পেনীয়, অসমীয়া ও রুশ ভাষায় গ্রন্থটি অনূদিত হয়েছে। ‘অসমাপ্ত আত্মজীবনী’ গ্রন্থটির ভূমিকা লিখেছেন কে? »\nPrevious « এ সময়ই বাংলাদেশের স্বাধীনতা সংগ্রামের লক্ষ্যে বিশিষ্ট ছাত্রনেতাদের দ্বারা একটি গোপন সংগঠন প্রতিষ্ঠা করেন। ওই সংগঠনটির নাম কী?


সিলেটে জাতীয় ভূমি সেবা সপ্তাহের উদ্বোধন | sundaysylhet.com\nপ্রকাশিত: ৭:০৯ অপরাহ্ণ, জুন ৬, ২০২১\nসানডেসিলেট:: জাতীয় ভূমি সেবা সপ্তাহের অংশ হিসেবে সিলেট সদর উপজেলা ভূমি অফিসের উদ্যোগে জাতীয় ভূমি সেবা সপ্তাহের উদ্বোধন করা হয়েছে।\nরোববার (৬ জুন) সদর উপজেলা ভূমি অফিস প্রাঙ্গনে এই সেবা সপ্তাহের উদ্বোধন করেন সিলেট সদর উপজেলা নির্বাহী অফিসার কাজী মহুয়া মমতাজ।\nউদ্বোধনী অনুষ্ঠানে সিলেট সদর উপজেলা নির্বাহী অফিসার কাজী মহুয়া মমতাজ বলেন, ভূমি সেবা জনগণের দ্বারপ্রান্তে পৌছে দেয়া ও ডিজিটাল ভূমি সেবাসমূহে জনগনকে উদ্বুদ্ধ ও আগ্রহী করা এবং ডিজিটাল সেবাসমূহের সুবিধা ভূমি মালিকগণকে জানানোর জন্য ভূমি মন্ত্রণালয় ৬ জুন থেকে ১০ জুন পর্যন্ত দেশব্যাপি ভূমি সেবা সপ্তাহ পালন করবে। তিনি আরো বলেন, প্রযুক্তিগত উন্নয়নের মাধ্যমে সরকার দেশের মানুষকে ভূমি সেবায় আরো একধাপ এগিয়ে নিয়েছেন। এখন থেকে ভূমি মালিকরা ডাটা এন্ট্রি করে ডাটা বেইজে ক্লিক করলেই তাদের ভূমির তথ্য অনায়াসে জানতে পারবেন। তাই তিনি ভূমি সেবা সপ্তাহে সকলকে সেবা গ্রহণের জন্য আহ্বান জানান।\nঅনুষ্ঠানে অন্যান্যের মধ্যে উপস্থিত ছিলেন সিলেট সদর উপজেলা সহকারি কমিশনার (ভূমি) ফারিয়া সুলতানা, উপজেলা ভূমি অফিসের কানুনগো মো. নুরুল ইসলাম, প্রধান সহকারি মো. জামাল উদ্দিন, অফিস সহকারি মো. সিরাজুল উসলাম, মো. আমির আলী, সার্ভেয়ার মো. ওমর ফারুক, ইউনিয়ন ভূমি উপ-সহকারি কর্মকর্তা মো. আব্দুল খালিক, মো. দেলোয়ার হোসেন, মো. মাহতাব উদ্দিন প্রমুখ।\nউল্লেখ্য, উদ্বোধনী অনুষ্ঠানে মো. মন্তাজ আলীর ভূমি অনলাইনে ডাটা এন্ট্রির মাধ্যমে উদ্বোধন করা হয়। যার মৌজা ছালিয়া, জেল এল নং ৪৫, খতিয়ান- ৫১৬, হোঃ নং ৪৮৫, দাগ নং- ৩৪৬৭, ৩৪৬৮, এরিয়া ০.০৯ একর ডাটা এন্ট্রি করা হয়।


কোম্পানীগঞ্জে এএসপির নাম ভাঙ্গিয়ে চাঁদাবাজি, চাঁদাবাজির টাকা উদ্ধার! কোম্পানীগঞ্জে এএসপির নাম ভাঙ্গিয়ে চাঁদাবাজি, চাঁদাবাজির টাকা উদ্ধার! – Digital Bangladesh\nকোম্পানীগঞ্জে এএসপির নাম ভাঙ্গিয়ে চাঁদাবাজি, চাঁদাবাজির টাকা উদ্ধার!\nগিয়াস উদ্দিন রনি, নোয়াখালী: নোয়াখালীর কোম্পানীগঞ্জে (শিক্ষানবিস) এএসপির নাম ভাঙিয়ে চাঁদাবাজির ঘটনা ঘটেছে।\nপরে পুলিশ এ ঘটনায় অভিযুক্ত চাঁদাবাজ ওয়ালি উল্যাহ মাহফুজ (৩৮), কে আটক করে। সে উপজেলার চরহাজারী ইউনিয়নের ধনিপাড়া গ্রামের ধনেরগো বাড়ির ডা.আহছান উল্যার ছেলে।\nবুধবার (১৩ নভেম্বর) ৩টার দিকে চাঁদাবাজির অভিযোগে তাকে আটক করে পুলিশ। পরে একই দিন রাত ৯টার দিকে মুচলেকা নিয়ে তাকে ছেড়ে দেওয়া হয়।\nএর আগে উপজেলার চরহাজারী ইউনিয়নের ৯নং ওয়ার্ডে গত (৪নভেম্বর) অতিরিক্ত পুলিশ সুপার (শিক্ষানবিস) ৩৬তম বিসিএস ব্যাসের মাহফুজুর রহমান’র নাম ভাঙ্গিয়ে অভিযুক্ত ব্যক্তি চাঁদাবাজির এ ঘটনা ঘটায়।\nপরে এএসপি (শিক্ষানবিস) বিষয়টি জানতে পেরে নিরীহ ২টি পরিবারেকে চাঁদাবাজির টাকাগুলো উদ্ধার করে দেয়। পরে ভুক্তভোগী পরিবার গুলোর অনুরোধে অভিযুক্ত ব্যক্তিকে মানবিক দিক বিবেচনা করে কঠোর হুঁশিয়ারি দিয়ে ছেড়ে দেওয়া হয়।\nএ বিষয়ে সহকারী পুলিশ সুপার (শিক্ষানবিস) ৩৬তম বিসিএস’র সদস্য মাহফুজুর রহমান বলেন, আমি একটি শিশু নির্যাতন মামলার তদন্ত করতে উপজেলার চরহাজারী ইউনিয়নের ৯নং ওয়ার্ডে যাই। পরে অভিযুক্ত ব্যক্তি আমার নাম ভাঙ্গিয়ে একেবারে অসহায় ২টি পরিবারের কাছ থেকে ৭হাজার টাকা চাঁদাবাজি করে। এ ঘটনা আজ বিকালে জানতে পেরে তাকে তাৎক্ষণিক আটক করা হয়। পরে তদন্ত করলে পুলিশের নাম ভাঙ্গিয়ে চাঁদাবজির সত্যতা পাওয়া যায়। পরে চাঁদাবাজির টাকা উদ্ধার করে অসহায় পরিবার গুলোকে ফেরত দেওয়া হয়। কিন্তু ভুক্তভোগী পরিবারের অনুরোধে মুচলেকা নিয়ে মানবিক দিক বিবেচনা করে তাকে আজ রাত ৯টার দিকে ছেড়ে দেওয়া হয়।


ছোট ছোট হাত। সেই হাতের মাপে আঙুল। যতটুকু তার শরীর, ঠিক সেই মাপেরই এক বালতি। ঘর মোছার। প্রতিদিন আমি তাকে দেখি। খেয়াল করি। সে তাকায় আমার দিকে। কিন্তু খেয়াল করে না। আমি করি। পুঙ্খানুপুঙ্খভাবে। একদিন কমলা রঙের গেঞ্জি। তো আরেকদিন সবুজ। থ্রি-কোয়ার্টার প্যান্টে সেই গুঁজে গেঞ্জি। ছোট্ট শরীরটায় প্রতিদিন বারান্দা মুছতে আসে। হয়তো পুরো বাড়ি মোছার পর এই বারান্দা মুছতে আসাটুকুই তার বিনোদন। ঝুলে ঝুলে গ্রিল মোছে। এরই মধ্যে উঁকি-ঝুঁকি মেরে গ্রিল গলিয়ে রাস্তার বারো রকমের জিনিস দেখে সে। খুশিতে চোখ কিছুটা চকচক করে তখন। আমি প্রতিদিন দেখি এই দৃশ্য। গোপনে। ওর সময়টা আমি জানি। তাই শীত-গ্রীষ্ফ্ম-বর্ষা আমি সকালের সেই সময়টার জন্য প্রতীক্ষা করি। কখন আসবে ছোট্ট সেই দেহধারী। কুটকুট করে ওর কাজ করে যাওয়া। অস্ম্ফুট আক্ষেপ প্রায়ই বের হয় আমার মুখ থেকে। এই শরীরে- এটুকু বয়সে কীভাবে পারে মানুষ ওকে দিয়ে কাজ করাতে! ছোট্ট সে মানুষ। ছোট্ট সে মন। যে মানুষ, যে মন বাঁধা পড়ে আছে চার দেয়ালের ইটপাথরে। কতই হবে আর বয়স? আট কিংবা নয়। এই বয়সে দু'বেলা পেটের দায়ে সে মানুষের বাসায় পড়ে আছে। এমন ছোট্ট ছোট্ট কচি হাত। এমন ছোট্ট কচি মুখ হয়তো আমরা রাজধানীসহ দেশের সব জায়গায় দেখতে পাব। শিশুশ্রম প্রতিরোধ নিয়ে হয়তো আমরা সমাবেশ করব। কিন্তু আমাদের ঘরে ঘরে থেকে যাবে এমন কচি হাত, কচি মুখ।\nশুধু কি বাসায়? কোথায় নেই আমাদের এই শিশুশ্রমের দৃশ্য! দোকানে। রাস্তায়। আর গণপরিবহনে তো দেখাই যায়। বিভিন্ন গণপরিবহনে প্রতিনিয়ত বেড়ে চলেছে শিশুদের সংখ্যা। জাতীয় শিশুনীতি অনুযায়ী ১৮ বছরের কম বয়সী বাংলাদেশের সব ব্যক্তিই শিশু। ঢাকার বিভিন্ন পাবলিক বাস, মানব বহনকারী লেগুনা, হোটেল, রেস্তোরাঁ ও ক্যান্টিন- এসব জায়গায় শিশুশ্রমিকদের আধিক্য। এদের গড় বয়স ১২-১৩ বছরের কাছাকাছি। যে বয়সে একজন শিশুর স্কুলে যাওয়ার কথা, সারাদিন ছোটাছুটি করার কথা, সেই বয়সে সে সারাদিন বিভিন্ন কাজের যাঁতাকলে পিষ্ট হয়ে দিন ব্যয় করছে। ফলে একদিকে যেমন এই শিশুরা তাদের অন্যতম মৌলিক চাহিদা 'শিক্ষা' থেকে বঞ্চিত হচ্ছে, অন্যদিকে এরা খারাপ সঙ্গের কারণে নেশাগ্রস্ত হয়ে পড়ছে। এরা যখন কোনো কাজ পায় না কিংবা তাদের অর্থের চাহিদা বেড়ে যায় তখন তারা বিভিন্ন ধরনের অপরাধের সঙ্গে জড়িয়ে পড়ে। ফলে তাদের দ্বারা উপকারের চেয়ে সামগ্রিক ক্ষতির পরিমাণটা বেড়ে যায়। ঢাকায় বিভিন্ন রুট যেমন : নিউমার্কেট-ফার্মগেট, নীলক্ষেত-গুলিস্তান, জিগাতলা-মিরপুর, নীলক্ষেত-যাত্রাবাড়ী রুটে চলাচলকারী লেগুনাগুলোর প্রত্যেকটিতে টাকা আদায় করার জন্য শিশুদের নিয়োজিত করা হয়। কারণ, তাতে মালিক পক্ষের খরচ অনেক কম হয়। বয়স্ক শ্রমিককে যেখানে দৈনিক\n৪০০-৫০০ টাকা দিতে হতো, সেখানে শিশুশ্রমিকদের মাত্র ১৫০-২০০ টাকা দিলেই হয়ে যায়। আবার অনেক পরিবহনের চালকের আসনেও শিশুদের দেখা যায়। আমরা প্রতিদিনই আমাদের চারপাশে দেখতে পাই বিভিন্ন শ্রমের সঙ্গে সম্পৃক্ত বহু শিশুশ্রমিক। আজ শিশুরা শ্রম দেওয়া পর্যন্তই ক্ষান্ত নয়। সামান্যতম ভুলের কারণে অনেক শিশুর ওপর নির্যাতন করছেন বিভিন্ন বাসা ও অফিসের মালিকরা। অথচ ওই সব শিশুর বয়স এখন হাতেখড়ি বা পাঠশালা যাওয়ার আর খেলাধুলার। শুধু পরিবারের অর্থের জোগান দিতে তাদের যেতে হচ্ছে বিভিন্ন কলকারখানা ও বাসাবাড়িতে শ্রম দিতে। আর সে সুযোগে অনেক শিশুকে নির্যাতনের শিকার হতে হচ্ছে। অথচ এই শিশুরাই আমাদের আগামী দিনের কর্ণধার, আগামী দিনের ভবিষ্যৎ। অতি দ্রুত যদি আমরা শিশুশ্রম বন্ধ করতে না পারি তাহলে একটা দুর্বল জাতির জন্য অপেক্ষায় আছি হয়তো আমরা।\nইউনিসেফের তথ্য অনুসারে, বাংলাদেশে শিশুর সংখ্যা প্রায় ৪০ শতাংশের ওপরে। এ বিশাল জনসংখ্যার মধ্যে শিশুশ্রমিকের সংখ্যা ২০ শতাংশের কম নয়। এত অল্প বয়স থেকে যদি তারা কঠোর পরিশ্রম করতে থাকে, তাহলে পরবর্তী সময়ে নানা ধরনের শারীরিক সমস্যাসহ বিভিন্ন জটিল রোগে আক্রান্ত হতে পারে। ফলে দেশের উৎপাদন কমে যাবে; কমে যাবে দেশের অর্থনৈতিক অগ্রগতিও। তাই ১৮ বছরের কম বয়সী কাউকেই শারীরিক পরিশ্রমজনিত যে কোনো কাজে নিয়োগ দেওয়া যাবে না। তাদের উপযুক্ত পরিবেশে বসবাস এবং প্রাতিষ্ঠানিক শিক্ষার সুযোগ করে দিতে হবে। তাহলে তারা দেশের জন্য অভিশাপ না হয়ে আশীর্বাদে পরিণত হবে। সর্বোপরি শিশুশ্রম বন্ধে কার্যকর পদক্ষেপ নিতে হবে। তাদের ভবিষ্যৎ যেন অঙ্কুরেই বিনষ্ট না হয় সেদিকে খেয়াল রাখতে হবে।\nশ্রমিক নিয়োগে আমাদের সবার একটি বিষয়ে লক্ষ্য রাখা জরুরি, শ্রমিক এবং নিয়োগকর্তাদের মধ্যে ভালো শিল্প সম্পর্ক ও সম্পর্ক উন্নয়ন বজায় রেখে উৎপাদনশীল কর্মসংস্থান এবং মানবসম্পদ উন্নয়নের মাধ্যমে বেকারত্ব ও দারিদ্র্য কমানো। আর সে ক্ষেত্রে শ্রম ও কর্মসংস্থান মন্ত্রণালয়ের নির্দেশ দেওয়া আছে, বাংলাদেশে ঝুঁকিপূর্ণ কাজে নিয়োজিত শিশুশ্রম নিরসন করতে হবে। এই নিরসনের মধ্য দিয়ে হয়তো আমরা হাসিমুখের প্রতীক্ষা করতে পারব।\nপরবর্তী খবর পড়ুন : শিখতে পারেন সাঁতার


Srabanti Chatterjee to be new brand ambassador of Nikhil's 'Youve' by replacing Nusrat Jahan, speculation, Entertainment News: নিখিলের 'ইউভ'-এর বর্ষপূর্তি অনুষ্ঠানে নেই নুসরত, 'নয়া সূচনায়' সঙ্গী শ্রাবন্তী?\nনিখিলের 'ইউভ'-এর বর্ষপূর্তি অনুষ্ঠানে নেই নুসরত, 'নয়া সূচনায়' সঙ্গী শ্রাবন্তী?\nনিখিলের ‘ইউভ’-এর বর্ষপূর্তি অনুষ্ঠানে নেই নুসরত, ‘নয়া সূচনায়’ সঙ্গী শ্রাবন্তী?\nটলিপাড়ায় নয়া সমীকরণ! জল্পনা নেটদুনিয়ায়।\nFebruary 8, 2021 7:19:28 pm\nকালের নিয়মে সবই বদলায় বটে! নতুন গতিপথ খুঁজে নেয় সম্পর্করা। নুসরত জাহান (Nusrat Jahan) এবং নিখিল জৈনের (Nikhil Jain) ক্ষেত্রেও সম্ভবত এই প্রবাদই খাটে। কারণ, মাসখানেক ধরেই দম্পতির দেখা-সাক্ষাৎ নেই। কথা বন্ধ। বিচ্ছেদের জল্পনা যখন তুঙ্গে, এর মাঝেই সম্প্রতি নুসরত জাহানকে ছাড়াই ‘ইউভ’ কালেকশনের বর্ষপূর্তি অনুষ্ঠান করলেন নিখিল জৈন। ঝাঁ চকচকে পার্টি। জমকালো ব়্যাম্প শো। তাতে শুধু অনুপস্থিত সাংসদ-অভিনেত্রী। ঠিক যেমনটা, তাঁর জন্মদিনের পার্টিতে নিখিলকে দেখা যায়নি। এসবের মাঝেই আবার জোর জল্পনা যে, এবার নুসরত জাহানকে সরিয়ে এই পোশাক সংস্থার ব্র্যান্ড অ্যাম্বাসাডর হতে চলেছেন ‘শ্রাবন্তী চট্টোপাধ্যায়’ (Srabanti Chatterjee)।\nবিষয়টা ঠিক কী? ‘রঙ্গোলি ইন্ডিয়া’র সিইও নিখিল জৈন। সেই পোশাক সংস্থারই অঙ্গ ‘ইউভ’। যার ওয়েবসাইটে এখনও বিজ্ঞাপনী দূত হিসেবে নুসরতের ছবি জ্বলজ্বল করছে। কারণ, এই ব্র্যান্ডটির ভাবনা নুসরত জাহানের মস্তিষ্কপ্রসূত। অথচ বর্ষপূর্তি অনুষ্ঠানে অনুপস্থিত তিনি। আর অনুষ্ঠানের ছবি ইনস্টাগ্রাম স্টোরিতে শেয়ার করে নিখিল লিখেছেন, “নতুন সূচনা।” owওদিকে শ্রাবন্তীর ইনস্টাগ্রাম স্টোরিতে আবার নিখিল জৈনের ‘ইউভ’-এর উল্লেখ। এই সংস্থার শাড়ি পরে দেখা গিয়েছে অভিনেত্রীকে। স্বাভাবিকভাবে প্রশ্ন উঠতে শুরু করেছে যে, তাহলে কি নুসরত জাহানকে সরিয়ে ‘ইউভ’-এর নয়া ব্র্যান্ড অ্যাম্বাসাডর হচ্ছেন শ্রাবন্তী?\nউল্লেখ্য, শ্রাবন্তী-রোশনের বিচ্ছেদের জল্পনা যখন তুঙ্গে, ঠিক তার দিন কয়েক পর থেকেই শোনা গিয়েছিল নিখিল-নুসরতের দাম্পত্য বিচ্ছেদের কথা। তারপর যদিও ব্যক্তিগতজীবনে অনেকটাই সামলে উঠেছেন শ্রাবন্তী। ওদিকে বন্ধু যশের সঙ্গে নুসরতের সম্পর্কের গুঞ্জন ছড়িয়েছে। তার মাঝেই নিখিলের ‘ইউভ’ ব্র্যান্ড নিয়ে নয়া সমীকরণ।\nপ্রসঙ্গত, একবছর আগে ঘটা করে স্বামী নিখিল জৈনের পোশাকের ব্র্যান্ড ‘রঙ্গোলি’র অঙ্গ হিসেবে ‘ইউভ’ (Youve) ক্লোথিং লাইন শুরু করেছিলেন নুসরত। টলিপাড়ার সহকর্মী মিমি, তনুশ্রী, পার্ণো থেকে শুরু করে পায়েলের মতো অনেককেই দেখা গিয়েছিল সেই উদ্বোধনী অনুষ্ঠানের মঞ্চে। কিন্তু বছর ঘুরতে না ঘুরতেই ছন্দপতন। নিজের ‘সন্তানসম’ সেই ব্র্যান্ডের বর্ষপূর্তির অনুষ্ঠানেই নুসরত জাহান অনুপস্থিত।\nNikhil JainNusrat JahanSrabanti Chatterjee\nWeb Title: Srabanti chatterjee to be new brand ambassador of nikhils youve by replacing nusrat jahan speculation


বোয়ালখালীতে নির্বাচনি সহিংসতায় ম্যাজিস্ট্রেট—সাংবাদিকসহ আহত অর্ধশতাধিক\nবোয়ালখালী প্রতিনিধি ৫ জানুয়ারি ২০২২ ৭:১১ অপরাহ্ন\nবোয়ালখালী উপজেলার ৭ ইউনিয়ন পরিষদ (ইউপি) নির্বাচনে দিনভর ছিল সহিংসতা আর কেন্দ্র দখলের প্রতিযোগিতা। এতে সংবাদকর্মীদের গাড়ি ভাঙচুর করা হয়। সহিংসতার ঘটনায় ম্যাজিস্ট্রেট, সাংবাদিকসহ আহত হয়েছেন অর্ধশতাধিক।\nবুধবার (৫ জানুয়ারি) সকাল থেকে দফা দফায় সংঘর্ষের ঘটনা ঘটে আহলা করলডেঙ্গা ইউনিয়নে। স্বতন্ত্র প্রার্থী হামিদুল হক মান্নান (আনারস) ও আওয়ামী লীগ মনোনীত প্রার্থী মনসুর আহাম্মদ বাবুলের সমর্থকদের মধ্যে এ সংঘর্ষ হয়।\nসকাল সাড়ে ৯টার দিকে আহলা আছাদিয়া সরকারি প্রাথমিক বিদ্যালয় ভোটকেন্দ্র দখল করে নৌকা প্রতীকের সমর্থকরা। এ সময় তারা জোরপূর্বক ভোট নিতে গেলে সংঘর্ষের সূত্রপাত হয়। এ কেন্দ্রে সংবাদকর্মীরা উপস্থিত হলে তাদের ওপর হামলা চালিয়ে গাড়ি ভাঙচুর করা হয়। এতে বাংলাভিশনের সংবাদকর্মী সাইফুল আহত হন।\nএরপর ঘটনাস্থলে উপস্থিত হন নির্বাহী ম্যাজিস্ট্রেট মামনুন আহমেদ অনীক। হামলাকারীদের তোপের মুখে তিনিও আহত হন। তিনি বলেন, মাথায় হালকা চোট পেয়েছি। হামলাকারীদের মধ্যে দুজনকে আটক করা হয়েছে।\nএর আগে সকালে আহলা করলডেঙ্গা লুধি শিকদারপাড়ায় আনারস প্রতীকের কর্মী সমর্থকদের সঙ্গে নৌকার কর্মী-সমর্থকদের সংঘর্ষের ঘটনা ঘটে। এতে স্বতন্ত্র প্রার্থী মোহরম আলী ও ইউনিয়ন আওয়ামী লীগের সাধারণ সম্পাদক আবদুল্লাহ হারুন রিপন গুরুতর আহত হন। তাদের চট্টগ্রাম মেডিকেল কলেজ (চমেক) হাসপাতালে ভর্তি করা হয়েছে বলে জানা গেছে।\nএ ইউনিয়নের আছাদিয়া সরকারি প্রাথমিক বিদ্যালয়ের পাশে রাম দা, গুলি ও দেশীয় অস্ত্র পড়ে থাকতে দেখা গেছে।\nএ ব্যাপারে বোয়ালখালী থানার ভারপ্রাপ্ত কর্মকর্তা (ওসি) মো. আবদুল করিম আলোকিত চট্টগ্রামকে বলেন, ঝামেলায় রয়েছি। এ ধরনের কোনো খবর নেই।\nউপজেলা স্বাস্থ্য কমপ্লেক্সের উপসহকারী কমিউনিটি মেডিকেল কর্মকর্তা রুনা চাকমা বলেন, নির্বাচনি সহিংসতায় বুধবার সকাল থেকে বিকাল ৪টা পর্যন্ত ১৭ জন চিকিৎসা নিয়েছেন। এর মধ্যে দুজনকে চমেক হাসপাতালে স্থানান্তর করা হয়েছে। এছাড়া অন্যান্য হাসপাতালে চিকিৎসা নিয়েছেন আরো অনেকে।\nশাকপুরা ইউপিতে সকাল থেকে সুষ্ঠু ভোট চললেও ১১টার পর থেকে নৌকার কর্মী-সমর্থকরা কেন্দ্র দখল করতে যায়। এ সময় প্রতিবাদ জানাতে গিয়ে ৪ নম্বর ওয়ার্ডে হামলার শিকার হন আনারস প্রতীকের স্বতন্ত্র প্রার্থী মো. গিয়াস উদ্দিন। কেন্দ্র দখল করে তার এজেন্টদের মারধর করে বের করে দেওয়া হয়েছে বলেও অভিযোগ করেরেন তিনি। এরপর দুপুর ২টায় সংবাদ সম্মেলন করে তিনি ভোট বর্জনের ঘোষণা দেন।\nএদিকে পুনরায় নির্বাচনের দাবি জানিয়ে জুডিশিয়াল ম্যাজিস্ট্রেট বরাবরে লিখিত আবেদন করেছেন মো. গিয়াস উদ্দিন। যিনি উপজেলা আওয়ামী লীগের কার্যকরী সদস্য ছিলেন। নৌকা প্রার্থীর বিরোধিতা করায় তাঁকে দল থেকে সাময়িক বহিষ্কার করা হয়।\nঅপরদিকে চরণদ্বীপ ইউপিতে চশমা প্রতীকের স্বতন্ত্র প্রার্থী মু. শোয়াইব রেযা জানিয়েছেন, প্রতিটি কেন্দ্র দখল করে তার এজেন্টদের বের করে দিয়ে একতরফাভাবে নৌকায় ভোট নিয়েছে চেয়ারম্যান প্রার্থী মো. শামসুল আলমের লোকজন।\nআমুচিয়া ইউনিয়নের ৮ ও ৯ নম্বর ওয়ার্ডের ভোটকেন্দ্র থেকে কমিউনিস্ট পার্টি (সিপিবি) মনোনীত প্রার্থী অনুপম বড়ুয়ার এজেন্টদের বের করে দেওয়া হয়েছে বলে অভিযোগ পাওয়া গেছে। এছাড়া প্রতিটি কেন্দ্রে নৌকার প্রার্থী কাজল দে’র কর্মী-সমর্থকরা জাল ভোট দিয়েছে বলে অভিযোগ করেছেন কাস্তে প্রতীকের প্রার্থী অনুপম বড়ুয়া।\nতবে শ্রীপুর-খরণদ্বীপ, সারোয়াতলী ও পোপাদিয়া ইউনিয়নে স্বতঃস্ফূর্তভাবে ভোটারদের ভোট দিতে দেখা গেছে।\nআলোকিত চট্টগ্রামআহতইউপি নির্বাচনবোয়ালখালীহামলা


Ganesh idols created in different forms dgtl-Ebela.in\nগণেশই যখন গাঁধী, সান্টা ক্নজ, লোকনাথ বাবা! কোথায়, কীভাবে জেনে রাখুন\nশেলী মিত্র, এবেলা.ইন | ২৫ অগস্ট, ২০১৭, ১১:০৬:৫৬ | শেষ আপডেট: ২৫ অগস্ট, ২০১৭, ১৫:০৫:৩০\nআজ গণেশ চতুর্থী। শিল্পীর কল্পনায় তাই সিদ্ধিদাতাকে হাজির করা হল নানা রূপে। কারণ, হিন্দু দেব-দেবীদের মধ্যে তিনিই বোধহয় এমন এক দেবতা, যাঁকে নিয়ে সব থেকে বেশি এক্সপেরিমেন্ট হয়।\nহাতেই যেন নেমে এল রামধনু। ছবি: শেলী মিত্র\nপ্রথম দেখা হস্তশিল্প মেলায়, বছর সাতেক আগে। সুসজ্জিত একটি স্টলের বাইরে একটা ছোট টুলের উপর তাঁরা বসে ছিলেন।\nএকটা ছোট টুলে কতজন বসতে পারেন! ভাবছেন কারা এঁরা!\nএ বছরের গণেশ চতুর্থী বিশেষ গুরুত্বপূর্ণ, জেনে নিন কী বলছে জ্যোতিষ শাস্ত্র\nনাহ! এঁরা মানুষ নন। তবে মানুষের আঙুলের করের সমান এক একটি গণেশ মূর্তি। সার দিয়ে বসানো রংবেরঙের মূর্তিগুলি থেকে চোখ সরাতে পারছিল না অনেকেই। তাদের মধ্যে সামিল ছিলাম আমিও। মন চাইছিল ছুঁয়ে দেখতে!\nবোধ হয় মনের ইচ্ছেটা প্রতিফলিত হয়েছিল মুখেও। তাই টুলের উল্টো দিকে বসে থাকা ভদ্রলোকটি বেশ সাহস জুগিয়ে বললেন, ‘‘দেখুন না, দেখুন। হাতে নিয়েই দেখুন। এ জিনিস পড়লেও ভাঙবে না।’’ কথাগুলো শুনে প্রায় সকলেই অবাক। স্বাভাবিকভাবেই হাতের তালুতে তুলে নিলাম তিন-চারটি মূর্তি। হাতেই যেন নেমে এল রামধনু।\nবহু রূপে সম্মুখে তোমার...\nতার পরে প্রতি বছরই মেলায় হাজিরা দিয়েছি শুধু ওই রঙিন গণপতির ‘আনব্রেকেবল’ মূর্তির টানে। এবং প্রতি বছরই কোনও না কোনও নতুন রূপে তাঁকে প্রস্তুত করেছেন শ্যামাপ্রসাদ দে।\nদক্ষিণ কলকাতার বাসিন্দা শ্যামাপ্রসাদ দে। এমনি সময়ে তাঁকে দেখা যায় টালিগঞ্জ মেট্রো স্টেশনের ১ নম্বর গেটের বাইরে, একটি ছোট্ট দোকানে। রসিকতা করে বলেছিলেন, ‘‘শ্যাম, মানে কৃষ্ণ, যিনি থাকেন কদম গাছের উপরে। আর আমি, শ্যামাপ্রসাদ থাকি কদম গাছের নীচে।’’ অর্থাৎ, মেট্রোর গেটের বাইরেই একটি কদম গাছের নীচে রয়েছে তাঁর দোকান। সে এক মজার জায়গা। খবরের কাগজ, পত্র-পত্রিকা, স্টেশনারি থেকে শুরু করে এই বাহারি গণেশ পর্যন্ত পাওয়া যায় সেখানে।\nসকালের অফিসযাত্রীদের ভিড় কমে গেলেই উঁকি মারে শ্যামাপ্রসাদ দে-র সৃষ্টিশীল মন। ওই ছোট্ট দোকানে বসেই চলে মূর্তি তৈরির কাজ। দেখে মাটির তৈরি মনে হলেও, আদতে মূর্তিগুলি ‘পলিফাইবার’-এর। কেমিস্ট্রির ‘মিস্ট্রি’ স্কুলে থাকাকালীনই সল্‌ভ করতে পারিনি, তাই আর বেশি ঘাঁটাইনি। সহজ-সরল ভাষায় শ্যামাপ্রসাদ যা বলেছিলেন, তা খানিকটা এই রকম— মূলত স্টোন-ডাস্টের সঙ্গে রং ও অন্যান্য কেমিক্যাল মিশিয়ে তৈরি কর হয় এই মূর্তিগুলো। বিভিন্ন অংশ আলাদা করে বানিয়ে তা জুড়ে জুড়েই গড়ে ওঠে সিদ্ধিদাতার নানান রূপ।\nশিল্পীর অন্যান্য কীর্তি\nপ্রথম বছরের ছোট্ট গণেশের পাশাপাশি প্রতি বছরই সংযোজন হয়েছে নিত্যনতুন গণেশ— শ্রীকৃষ্ণ, লোকনাথ বাবা, কবিগুরু, শ্রীরামকৃষ্ণ, মহাত্মা গাঁধী, সান্টা ক্লজ— প্রায় সকল বৃত্তের মানুষই যেন জায়গা করে নিয়েছে শ্যামাপ্রসাদের দুনিয়ায়। শিশু গণেশের পাশাপাশি রয়েছে লাল তিলক আঁকা লেঠেল গণেশও।\nএ বছর মেলা শুরু হতে এখনও মাস দু’য়েক বাকি। কিন্তু, এখনও ‘নতুন’ রূপ নিয়ে কোনও ভাবনা চিন্তা করেননি শ্যামাপ্রসাদ দে। তা সত্ত্বেও কৌতুহলী চোখ ঠিক খুঁজে নিয়েছিল শিল্পীর চমক। রূপ পুরনোই, কিন্তু আকারে যেন আরও ছোট। আঙুলের ডগায় বসানো যায় এই বিনায়ককে।\nএবারের পাওনা, ‘ছোট্ট গণেশ’!\nবর্তমানে শ্যামাপ্রসাদ তাঁর শৈল্পিক সত্তাকে আরও বিস্তার করেছেন। এতদিন, মূর্তির পাশে দেখা যেত তাঁরই হাতে আঁকা গ্রিটিং কার্ড। শিল্পীর রসবোধ ধরা পড়ত সেই সব সৃষ্টিতে। এখন তিনি টি-শার্টে ফেব্রিকের কাজও শুরু করেছেন। অনেক শুভেচ্ছা রইল তাঁর সৃষ্টির জন্য।\nকিন্তু, ওই পলিফাইবার নিয়ে সংশয় প্রকাশ করেছেন গবেষক অভিষেক দত্ত। বর্তমানে বেলজিয়ামের ক্যাথলিক ইউনিভারসিটি, লিউভেন-র ‘মেটিরিয়াল টেকনোলজি সেন্টার’-এ শিক্ষকতা করেন তিনি। তাঁর মতে, ‘পলিফাইবার এক ধরনের সিন্থেটিক ফাইবার, যার মধ্যে ইথাইলন গ্লাইকোল ও টেরেপথ্যালিক অ্যাসিড রয়েছে। এবং যা, উল বা কটনের মতো অন্যান্য ফাইবারের সঙ্গে মেশানো হয়...’!!!\nমেলার মাঠের পসরা।\nআবার সেই কেমিস্ট্রি! পাঠকরা কিছু বুঝলেন কিনা অবশ্যই জানাবেন।\nতবে গবেষক দত্তর আরও একটি কথা সত্যি হলেও, মেনে নিতে কষ্ট হল। তিনি বললেন, ‘পলিফাইবার বায়ো-ডিগ্রেডেবল নয়।’ অর্থাৎ, এই বস্তুটির ক্ষয় নেই। প্রকৃতির জন্য তাই এই বস্তুটি ক্ষতিকারক। কিন্ত, কোন শিল্পীই বা চাইবেন তাঁর সৃষ্টি শেষ হয়ে যাক!


পুলিশে দুর্নীতিবাজদের কোনো জায়গা নেই: আইজিপি - Durniti Barta\nপ্রকাশিত সময় : ৭:৪১ অপরাহ্ণ, ১৭ নভেম্বর ২০২০\nবাংলাদেশ পুলিশের মহাপরিদর্শক (আইজিপি) ড. বেনজীর আহমেদ বলেছেন, দুর্নীতিমুক্ত, স্বচ্ছ ও জবাবদিহিমূলক পুলিশি ব্যবস্থা গড়ে তুলতে আমরা বদ্ধপরিকর। কোনো পুলিশ সদস্য অবৈধ উপায়ে অর্থ উপার্জনের সঙ্গে জড়িত থাকতে পারবে না। বাংলাদেশ পুলিশে দুর্নীতিবাজদের কোনো জায়গা নেই। পুলিশ হবে ঘুষ ও দুর্নীতিমুক্ত।’\nমঙ্গলবার দুপুরে রাজারবাগে বাংলাদেশ পুলিশ অডিটোরিয়ামে তিনি এসব কথা বলেন।\nআইজিপি ঢাকা মহানগর পুলিশে (ডিএমপি) কর্মরত পুলিশ সদস্যদের সঙ্গে ধারাবাহিক মতবিনিময়ের দ্বিতীয় দিনে সাব-ইন্সপেক্টর, সার্জেন্ট এবং ইন্সপেক্টরদের সঙ্গে মতবিনিময় অনুষ্ঠানে প্রধান অতিথি ছিলেন।\nআইজিপি বলেন, প্রধানমন্ত্রীর নেতৃত্বে দেশের অর্থনীতি দ্রুত এগিয়ে যাচ্ছে। দেশের প্রতিটি সেক্টরে উন্নয়ন হয়েছে। বাংলাদেশ পুলিশও বর্তমানে আগের চেয়ে অনেক এগিয়েছে।\nপুলিশ প্রধান বলেন, পুলিশ সদস্যদের মনোজগতের পরিবর্তন দরকার। দরকার তাদের আচরণের পরিবর্তন। মানুষের সঙ্গে খারাপ আচরণ করা থেকে সচেতনভাবে বেরিয়ে আসতে হবে। তাদের সঙ্গে ভালো ব্যবহার করতে হবে। মানুষের ওপর শারীরিক শক্তি প্রয়োগ না করে আইনি সক্ষমতাকে কাজে লাগাতে হবে।\nতিনি জোর দিয়ে বলেন, সাধারণ মানুষের সঙ্গে ভালো ব্যবহার করলে, তাদের উপকার করলে মানুষ তা মনে রাখে, প্রতিদান দেয়ার চেষ্টা করে। বর্তমান করোনাকালে পুলিশের প্রতি সাধারণ মানুষের মনোভারের প্রকৃষ্ট উদাহরণ।\nড. বেনজীর আহমেদ বলেন, নিজের কাজকে ভালোবাসতে হবে। পেশাদারিত্বের সঙ্গে দায়িত্ব পালনের মাধ্যমে পুলিশের মর্যাদা ও সম্মান অক্ষুণ্ন রাখতে হবে।\nপুলিশ সদস্যদের কল্যাণের কথা উল্লেখ করে আইজিপি বলেন, প্রচলিত কল্যাণ ব্যবস্থার বাইরে গিয়ে ন্যায় ও ন্যায্যভাবে পুলিশ সদস্যদের কল্যাণের ব্যবস্থা করা হবে।\nবর্তমান করোনাকালে পুলিশের চিকিৎসা ব্যবস্থার আধুনিকায়নের উদাহরণ দিয়ে তিনি বলেন, ‘পুলিশের চিকিৎসা ব্যবস্থা আরও উন্নত হবে। কেন্দ্রীয় পুলিশ হাসপাতালের আরও আধুনিকায়ন করা হবে। দেশের আটটি বিভাগে বিভাগীয় পুলিশ হাসপাতালও আধুনিকায়ন করা হচ্ছে। পুলিশ মেডিকেল সার্ভিস প্রবর্তনের উদ্যোগ নেয়া হচ্ছে।’\nডিএমপি কমিশনার মোহাম্মদ শফিকুল ইসলামের সভাপতিত্বে সভায় অতিরিক্ত আইজি ড. মো. মইনুর রহমান চৌধুরী, এসবি প্রধান মীর শহীদুল ইসলাম, সিআইডি প্রধান ব্যারিস্টার মাহবুবুর রহমান এবং ডিএমপির ঊর্ধ্বতন কর্মকর্তারা উপস্থিত ছিলেন।\nদোয়ারাবাজারে পুলিশের ‘ওপেন হাউজ ডে’ অনুষ্ঠিত


যিনা-ব্যভিচার ও ধর্ষণের বিচার শরীয়াহ আইনে করতে হবে - ইসলামী আন্দোলন বাংলাদেশ\nযিনা-ব্যভিচার ও ধর্ষণের বিচার শরীয়াহ আইনে করতে হবে\nশুধু আইন পাস নয় বাস্তবায়ন করতে হবে এবং অপপ্রয়োগ বন্ধ করতে হবে\n-বিশাল সমাবেশ ও গণমিছিলে মুফতী সৈয়দ ফয়জুল করীম\nইসলামী আন্দোলন বাংলাদেশ-এর নায়েবে আমীর মুফতী সৈয়দ মুহাম্মদ ফয়জুল করীম শায়খে চরমোনাই বলেছেন, দেশে আইন থাকলেও আইনের বাস্তবায়ন নেই। তাই শুধু আইন পাশ নয়, ধর্ষকদের সর্বোচ্চ শাস্তির বিধান কার্যকর করে আইনের প্রয়োগ করতে হবে। তিনি বলেন, শুধু ধর্ষণের মৃত্যুদণ্ড নয়, যিনা-ব্যভিচার রোধেও আইনের প্রয়োগ প্রয়োজন। তিনি বলেন, আইন প্রয়োগকারী সংস্থা পুলিশের জুলুম নির্যাতনে সিলেটে যুবকের মুত্যু বিশ্ববিবেককে নাড়া দিয়েছে। এই যদি হয় প্রশাসনের অবস্থা তাহলে সাধারণ মানুষ যাব কোথায়? তিনি ধর্ষণমুক্ত বাংলাদেশ না হওয়া পর্যন্ত আন্দোলন চালিয়ে যেতে হবে বলে সবাইকে আহবান করেন। তিনি বলেন, ধর্ষণের আইন বিশ্বের বিভিন্ন দেশে আছে, কিন্তু ধর্ষণ বন্ধ হচ্ছে না। দেশে অশ্লীলতা, বেহায়াপনা, অশ্লীল সিনেমা, হিন্দি ফিল্ম চালু রেখে ধর্ষণ বন্ধ করা যাবে না। ধর্ষণের এ আইন অপপ্রয়োগের বলি হয়ে নিরীহ মানুষ যেন না মৃত্যুমুখে পতিত না হয়। তিনি ইসলামী আইনে যিনা-ব্যভিচার, পরকিয়ার বিচারের দাবিতে ২৩ অক্টোবর ঢাকায় বিশাল সমাবেশ ও গণমিছিল কর্মসূচি ঘোষণা করেন।\nআজ ১৬ অক্টোবর ২০২০ শুক্রবার, বাদ জুমা সারাদেশে ক্রমবর্ধমান নারী নির্যাতন-ধর্ষণসহ নারীর প্রতি বর্বরতা এবং আইন-শৃঙ্খলার চরম অবনতি, সিলেটে পুলিশ হেফাজতে যুবক রায়হানের মৃত্যু ও দ্রব্যমূল্যের উধর্বগতির প্রতিবাদে ইসলামী আন্দোলন বাংলাদেশ ঢাকা মহানগরীর উদ্যোগে বায়তুল মোকাররম উত্তর গেটে আয়োজিত বিক্ষোভ সমাবেশ ও গণমিছিল পূর্ব জমায়েতে প্রধান অতিথির বক্তব্যে তিনি এসব কথা বলেন।\nএতে বিশেষ অতিথি ছিলেন যুগ্ম মহাসচিব মাওলানা গাজী আতাউর রহমান। প্রধান বক্তা ছিলেন ঢাকা মহানগর উত্তর সভাপতি অধ্যক্ষ হাফেজ মাওলানা শেখ ফজলে বারী মাসউদ। ঢাকা মহানগর দক্ষিণ মাওলানা মুহাম্মদ ইমতিয়াজের সভাপতিত্বে অনুষ্ঠিত সমাবেশে বক্তব্য রাখেন মাওলানা আহমদ আবদুল কাইয়ূম, যুবনেতা কেএম আতিকুর রহমান, ছাত্রনেতা এম. হাছিবুল ইসলাম, মাওলানা এবিএম জাকারিয়া, মাওলানা আরিফুল ইসলাম, ঢাকা জেলা সেক্রেটারী আলহাজ্ব শাহাদাত হোসাইন, হুমায়ুন কবির, মুফতী ফরিদুল ইসলাম, মাওলানা এইচএম সাইফুল ইসলাম, মাওলানা বাছির মাহমুদ প্রমুখ।\nমুফতী ফয়জুল করীম বলেন, যিনা-ব্যভিচার, অবৈধ সম্পর্ক, পরোকিয়ার ব্যাপারে আইন কী হবে? এমপি-মন্ত্রী ও রাষ্ট্রপতির বক্তব্য ‘প্রেম করবেন, একজনের সাথে করবেন’ এ ধরণের বক্তব্য ধর্ষণকে উস্কে দিচ্ছে। পর্দার বিধান থাকলে ধর্ষণ অনেকাংশে কমে যাবে। ধর্মীয় অনুশাসন ও নৈতিক মূল্যবোধের অভাবে মানুষ বিপথগামী হয়। তাই বিয়ের বয়স কমিয়ে বিবাহ বন্ধনকে সহজ করে দিতে হবে। ব্যভিচার ও ধর্ষণ রোধে আইনের শাসন বাস্তবায়নে সর্বোচ্চ শক্তি নিয়োগ করতে হবে। নিপীড়িতের প্রতি সদয় এবং অপরাধীকে বিচারের মুখোমুখি করতে হবে। দ্রুত বিচার ট্রাইবুনাল ও শরীয়া আইনের মাধ্যমে ধর্ষণের শাস্তি কার্যকর করতে হবে।\nতিনি বলেন, বর্তমানে আওয়ামী সরকার ১ যুগ ধরে ক্ষমতায় থাকার কারণে ক্ষমতাসীন দলের ছত্রছায়ায় ধর্ষণ আজ মহামারি আকার ধারণ করেছে। সরকারের নজিরবিহীন দূর্বৃত্তায়নের রাজনীতি, অঙ্গ সংগঠন বিশেষ করে ছাত্রলীগ, যুবলীগের আধিপত্যবাদ ও সন্ত্রাসী কার্যক্রমের ধারাবাহিক অধ্যায়। এভাবে ভোটবিহীন অবৈধ সরকার দেশের মধ্যে এক এক ক্ষমতা দানব সৃষ্টি করে রেখেছে। তিনি মাগুরায় ইসলামী আন্দোলনের শান্তিপূর্ণ মানববন্ধনে জেলা ছাত্রলীগের হামলায় ১৫জন আহত করায় তীব্র নিন্দা জানান এবং ভোলার ফরাশগঞ্জ ইউনিয়নের হাতপাখার প্রার্থীর ওপর আওয়ামীলীগের প্রার্থীর হামলা প্রমাণ করে সরকার গুণ্ডাবাহিনী দিয়ে দিয়ে ক্ষমতায় টিকে থাকতে চায়। গুণ্ডাবাহিনী দিয়ে সন্ত্রাসমুক্ত দেশ সম্ভব নয়।\nমাওলানা গাজী আতাউর রহমান বলেন, দেশে চরম অস্থিরতা বিরাজ করছে। ভোটারবিহীন সরকার ছলেবলে কলে কৌশলে ক্ষমতায় টিকে থাকার জন্য মরিয়া হয়ে উঠছে। কিন্তু সরকারের অপকর্মের ফলে দেশের সাধারণ জনগণ ফুসে উঠছে। জনগণকে শান্ত করতে সরকার তড়িগড়ি ধর্ষণের আইন পাস করছে। সরকার সাংবিধানিক সকল প্রতিষ্ঠান নির্বাচন কমিশন, প্রশাসনসহ ধ্বংস করে দিয়েছে। সরকারের ইসলামের কোন দরদ নেই। তিনি বলেন, ধর্ষকদের জনগণের মুখোমুখি করতে হবে। জনগণের অধিকার ফিরিয়ে দিতে হবে। গুণ্ডাবাহিনীদের থেকে প্রশাসনকে গুটিয়ে নিতে হবে।\nগাজী আতাউর রহমান আরো বলেন, সরকার দুর্নীতি, মাদক, নারী নির্যাতন-ধর্ষণ, হত্যা, গুম, চুরি এবং দ্রব্যমূল্যের উর্ধ্বগতি রোধে চরমভাবে ব্যর্থ হয়েছে। আইন-শৃঙ্খলার অবনতিতে সাধারণ নাগরিকরা আতঙ্কে দিনাতিপাত করছে। অপরাধীদের প্ল্যাটফর্ম হয়ে উঠেছে রাজনৈতিক দল ও বিভিন্ন অঙ্গসংগঠন। যে কারণে মাদক ব্যবসা, অবৈধ ক্যাসিনো ব্যবসা, চাঁদাবাজি, অর্থপাচার, খুন, রাহাজানির অভিযোগে তারা গ্রেফতার হন, ধর্ষণের ঘটনায় আসামি হন।\nসভাপতির বক্তব্যে মাওলানা মুহাম্মদ ইমতিয়াজ বলেন, বর্তমান সরকার দেশকে ধর্ষকদের অভয়ারণ্যে পরিণত করেছে। ফলে সর্বত্র ধর্ষণ আর ধর্ষণ। আর এর সাথে জড়িত ছাত্রলীগ, যুবলীগ, শ্রমিকলীগসহ সরকারদলীয় লোকজন। নারীর শ্লীলতাহানী, নারীর উপর নির্যাতন এটা এখন ছাত্রলীগ ও যুবলীগের নিয়মিত অপকর্মে পরিণত হয়েছে। সারাদেশে আওয়ামী লীগ ও ছাত্রলীগ সন্ত্রাসীদের ধর্ষণ, গুম, খুন ও চাঁদাবাজি ভয়াবহ রূপ নিয়েছে। দেশের আইনশৃঙ্খলা পরিস্থিতির অবনতি হয়েছে শুধু তাই নয় অর্থনীতি আজ ধংসের মুখে। মানুষের জীবনের কোনো নিরাপত্তা নাই। আজকে এই দেশে সবচেয়ে অসহায় অবস্থায় আছেন আমাদের মা বোনেরা। প্রতি মুহূর্তে তারা নিজেদের নিরাপত্তা নিয়ে চিন্তিত হয়ে পড়েছে। আমরা স্পষ্টভাবে বলতে চাই সরকার ক্ষমতায় থাকার সকল অধিকার হারিয়েছে। তাদের ক্ষমতায় থাকার কোনো ধরণের কোনো কারণ নেই।\nতিনি বলেন, পর্ণোগ্রাফি, অশ্লীল ওয়েবসাইট, ওয়েব সিরিজ এবং ভারতীয় ও পশ্চিমাসহ ভিনদেশী অপসংস্কৃতি বিস্তার, ইতিবাচকভাবে প্রচার বন্ধ করা জরুরি। মাদক উৎপাদক, আমদানী, বৈধ-অবৈধ মদের বার, নাইট ক্লাব, স্পা এবং সকল প্রকার পতিতাবৃত্তি বন্ধ করতে হবে।\nতিনি বলেন, পুলিশ হত্যা ও ধর্ষণের কাজে রাষ্ট্রে পোশাক ব্যবহার করে রাষ্ট্রকে কলঙ্কিত করছে। দ্রব্যমূল্য বৃদ্ধি এবং ট্যাক্স বৃদ্ধি করে জনগণকে শোষণ করছে। তিনি এই লুটেরাদের বিরুদ্ধে গণআন্দোলনে ঝাঁপিয়ে পড়ার আহবান জানান। দেশের বিচারব্যবস্থা, সরকার ও বিরোধী দলের প্রতি সারাদেশে সরকারের ছত্রছায়ায় যিনা ব্যভিচার ও ধর্ষকদের উৎপাদন কারখানা বন্ধ করতে হবে। এক্ষেত্রে সরকারী দল, বিরোধী দল, শিক্ষক, রাজনীতিবীদ, সকল দায়িত্বশীলদের ব্যক্তিদের ঐক্যবদ্ধভাবে এ মহামারী থেকে রক্ষা পেতে কার্যকর ভূমিকা পালন করতে হবে।\nমাওলানা শেখ ফজলে বারী মাসউদ বলেন, সিলেটে পুলিশের হাতে যুব খুন ও গাজীপুরে পুলিশের পোশাক পড়ে ধর্ষণ করে রাষ্ট্রের পোশাককে কলঙ্কিত করেছে। এদের প্রকাশ্যে বিচার হতে হবে। ব্যবসায়ীদের সিন্ডিকেটের কারণে নিত্যপ্রয়োজনীয় পণ্যের বাজারে আগুন লেগেছে। এ আগুনে দ্বগ্ধ হচ্ছে সাধারণ মানুষ। সরকারের বাণিজ্যমন্ত্রী চরমভাবে ব্যর্থ হয়েছে। তিনি বলেন, জাতিকে অভিশাপ থেকে বাঁচাতে ইসলামী শাসন প্রতিষ্ঠার কোনো বিকল্প নেই। ইসলাম সবসময় ন্যায় ও ইনসাফ প্রতিষ্ঠা এবং দেশকে সমৃদ্ধশালী করার পক্ষে, কোন ধরণের অন্যায়ের সুযোগ ইসলামে নেই। মানুষের প্রকৃত স্বাধীনতা, জান-মাল ও ইজ্জতের নিশ্চয়তা বিধান ইসলাম ছাড়া সম্ভব নয়। দেশের এই ক্রান্তিকালে তিনি সকলকে ন্যায় ও ইনসাফের পক্ষে এবং সন্ত্রাস, দুর্নীতি, ধর্ষণ ও মাদকমুক্ত উন্নত কল্যাণ রাষ্ট্র প্রতিষ্ঠায় এগিয়ে আসার আহবান জানান।\nসমাবেশে শেষে একটি বিশাল মিছিল বায়তুল মোকাররম উত্তর গেইট থেকে বের হয়ে পল্টন মোড় হয়ে নাইট এ্যাঙ্গেলে গিয়ে মুনাজাতের মাধ্যমে গণমিছিলের সমাপ্তি হয়।


নবীজীর আদর্শ আমাদের জীবন বাস্তবতা - যুবায়ের আহমদ\nনবীজীর আদর্শ আমাদের জীবন বাস্তবতা\nপ্রজ্ঞাময় মালিক, বিশ্বজগতের স্রষ্টা, মহান আল্লাহ মানুষকে এ ধরায় তাঁর প্রতিনিধি হিসেবে সৃষ্টিকুলের শ্রেষ্টরূপে সৃষ্টি করেছেন। তাঁর দয়া এ দুনিয়ায় মানুষের বসবাসের ব্যবস্থা করেছেন। সাথে সাথে তাঁর বান্দাদের পথ-প্রদর্শনের জন্য ধারাবাহিকভাবে নবী ও রাসূলদের পাঠিয়েছেন। মানুষের হেদায়াতের জন্য নবী ও রাসূলদেরকে আল্লাহ পাক তাঁর পক্ষ থেকে কিতাব ও সহীফা দান করেছেন। পৃথিবীর সর্বপ্রথম মানুষ হলেন হযরত আদম (আ.)। তিনিই ছিলেন প্রথম রাসূল। তাঁর পরে ধারাবাহিকভাবে বহু নবী আগমন করেছেন। কখনো আবার একই যুগে বিভিন্ন স্থান ও গোত্রে একাধিক নবী-রাসূলদের আবির্ভাব ঘটেছে। হযরত আদম (আ.) থেকে নিয়ে সাইয়েদিনা হযরত মুহাম্মদ মুস্তফা পর্যন্ত কম-বেশি সোয়া লক্ষ রাসূল দুনিয়াতে পাঠানো হয়েছে। এর সমাপ্তি ঘটল সর্বশেষ নবী খাতামুন্নাবীয়্যিন হযরত মুহাম্মদ -এর মাধ্যমে।\nআমাদের নবী -এর পূর্বে যত নবী-রাসূল এসেছিলেন, তাঁদের নবুওয়াত ও আবির্ভাব ছিল সাময়িক এবং নির্দিষ্ট স্থানের জন্য। কাউকে পাঠানো হয়েছিল কোনো জাতির জন্য, আবার কাউকে পাঠানো হয়েছিল কোনো অঞ্চল ও যুগের জন্য। কিন্তু আমাদের প্রিয়নবী কে কেয়ামত পর্যন্ত বিশ্বের সকল মানুষের জন্য রাসূল বানিয়ে পাঠানো হয়েছে। তাঁর ওপর অবতীর্ণ হয়েছে আল্লাহ তাআলার চিরস্থায়ী বাণী, সর্বশেষ বার্তা, মহাপবিত্র গ্রন্থ ‘আল-কুরআন’। পূর্ববর্তী নবীদের ওপর অবতীর্ণ কিতাব ও সহীফাসমূহের সংরক্ষণের দায়িত্ব ছিল সেই কিতাব বহনকারী অনুসারীদের ওপর; যার হক তারা আদায় করতে পারেনি। বরং সেই আসমানি কিতাব ও সহীফাসমূহ বিকৃতির স্বীকার হয়েছে। এর বিপরীত কেয়ামত পর্যন্ত প্রতিষ্ঠিত ধর্ম ইসলামকে বিকৃতির হাত থেকে বাঁচানোর জন্য, কুরআন মাজিদের সংরক্ষণের দায়িত্ব আল্লাহ তাআলা নিজেই নিয়েছেন। তিনি বড় শান-শওকতের সাথে ঘোষণা দিয়েছেন إِنَّا نَحْنُ نَزَّلْنَا الذِّكْرَ وَإِنَّا لَهُ لَحٰفِظون অর্থ : আমিই কুরআন অবতীর্ণ করেছি এবং আমিই উহার সংরক্ষক।\n-সূরা হিজর: ৯\nকুরআন শরীফের অর্থ ও ভাষ্যকে বুঝা ও আমল করার জন্য আমাদের প্রিয়নবী কে কুরআনে কারীমের পূর্ণ আমলি নমুনা বানিয়ে পাঠিয়েছেন। হযরত আয়েশা সিদ্দিকা (রা.)-এর প্রসিদ্ধ বাণী, যা হাদীসের কিতাবে পাওয়া যায়, তাঁকে একবার রাসূলুল্লাহ -এর সীরাত ও আখলাক সম্পর্কে জিজ্ঞাসা করা হলে উত্তরে তিনি বললেন, তোমরা কি কুরআন পড় না? প্রশ্নকারী ইতিবাচক উত্তর দিলে তিনি বললেন, كان خلقه القران তাঁর আখলাক ছিল ‘আল কুরআন’। অর্থাৎ কুরআনে কারীম হলো রাসূল -এর পবিত্র জীবনচরিতের সংরক্ষিত ও লিখিত নমুনা। আর তাঁর জীবনী হলো কুরআন মাজিদের সংরক্ষিত আমলী রূপরেখা। মোটকথা, কেউ যদি কুরআনের আমলী রূপ দেখতে চায়, তাহলে সে যেন সীরাতে রাসূলের প্রতি দৃষ্টি রাখে। আর যদি পবিত্র সীরাতকে দেখতে চায়, তাহলে যেন কুরআন শরীফ অধ্যয়ন করে। এই ধর্ম অবিকৃত থাকবে কিয়ামত পর্যন্ত। এর স্ব-অবস্থায় সংরক্ষণ রাখবেন আল্লাহ তাআলা নিজেই এবং তাকে বাঁচিয়ে রাখবেন পরিবর্তন-পরিবর্ধনের ছবল থেকে। আল্লাহ তাআলা কুরআন মাজিদের হেফাজতের জন্য অলৌকিক ব্যবস্থা করেছেন। আজ চৌদ্দশত বছর পরও কুরআন মাজিদ এক একটি অক্ষর, যের-যবর ও নক্তাসহ তাঁর মূল অবস্থায় সংরক্ষিত আছে।\nশুধু লিখিত ও প্রকাশিতভাবেই নয়, বরং লক্ষ কোটি মানুষের অন্তরে তাজবীদের সাথে তার শব্দ ও পড়ার নিয়ম-কানুন এমনভাবে সংরক্ষণ করেছেন যে, কোথাও যদি একটি যের-যবর, নুক্তাও ভুল লেখা হয় বা ছাড় পড়ে যায়, তাহলে পুরো দুনিয়ার মুসলমানগণ হুংকার দিয়ে গর্জে উঠবে। অথবা কোনো কারী সাহেব কোথাও একটি যের-যবরও যদি ভুল পড়ে ফেলেন, তাহলে মজলিসে অবস্থানরত ছোট শিশু হাফেজরাও তাকে শুদ্ধরূপে পড়তে বাধ্য করবে। তদ্রƒপ কুরআন মাজিদের আমলি নমুনা হলো পবিত্র সীরাত। আর তা সংরক্ষণের জন্য আল্লাহ পাক খুবই সুন্দর ও পবিত্র ব্যবস্থা করেছেন। সাহাবায়ে কেরামের মতো যোগ্যতাসম্পন্ন একটি জামাত কে রাসূল এর সঙ্গী হিসেবে নির্বাচিত করা হয়েছে। এর থেকে উত্তম জামাত পূর্বের কোনো নবী বা রাসূলদের দেয়া হয়নি। সাহাবাদের এই জামাত পবিত্র সীরাতের এক একটি অংশ এবং তার ছোট বড় প্রতিটি কাজ আমাদের পর্যন্ত এমন সতর্কতার সাথে সংরক্ষণ করে পৌঁছিয়েছেন, যা আজকাল কম্পিউটার ও ভিডিও গ্রাফিক্সের যুগেও পরিপূর্ণভাবে সুন্দর পদ্ধতিতে কারো জীবনী সংরক্ষণ করা অসম্ভব। নোখ কিভাবে কাটতেন, খানা খেয়ে আঙ্গুল কিভাবে চাটতেন, মৃদু হাসতেন তো হাসার ধরন কেমন ছিল। চেহারা মুবারকে চিন্তার প্রভাব থাকলে কেমন দেখা যেত, চলার সময় কিভাবে চলতেন, ইত্যাদি।\nমোটকথা, তাঁর জীবনী সংরক্ষণ করা হয়েছে, পূত-পবিত্র ও সুন্দর মাধ্যমে। আমরা যখন পবিত্র সীরাত অধ্যয়ন করি, তখন আমদের সামনে রাসূল -এর পবিত্র সত্ত্বা ভেসে ওঠে। তাঁর বাহ্যিক ও আভ্যন্তরীণ আখলাক-চরিত্র, চলা-ফেরার সবকিছু অনুভব হয়। আমাদের জীবনকে যদি রাসূলের পবিত্র আদর্শের কাঠামোতে ঢেলে সাজাতে চাই, তাহলে ন্যূনতম কোনো সমস্যাও হবে না। সীরাতের নমুনা বোঝে আমলকারী সাহাবাদের জামাতকে সত্যের মাপকাঠি বলে কুরআন নিজেই ঘোষণা দিয়েছে। এই পবিত্র ধর্মকে বিকৃতির হাত থেকে বাঁচানোর জন্য একটি ব্যবস্থা করেছেন। উম্মতকে উপদেশ দেয়ার জন্য, তাঁর নবীর মাধ্যমে বিদায় হজ্বে একটি ভাষণ দেওয়ায়ে ছিলেন। সেখানে নিম্নেবর্ণিত শব্দগুলো মৌলিকভাবে উচ্চারণ করেছিলেন,\nتركت فيكم امرين لن تضلوا ماتمسكتم بهما كتاب الله وسنتي\nআমি তোমাদের মাঝে দুটি জিনিস রেখে যাচ্ছি, যতক্ষণ পর্যন্ত এই দুটিকে শক্তকরে আঁকড়ে ধরবে, ততক্ষণ পথভ্রষ্ট হবে না। একটি হলো আল্লাহর কিতাব, অপরটি হলো আমার সুন্নাত।\nকিয়ামত পর্যন্ত আগমনকারীদের জন্য মূলনীতি ও নিয়ম অনুযায়ী দুটি জিনিস দুনিয়াতে রাখা হয়েছে। একটি হলো কুরআন মাজিদ, আর অপরটি হলো তাঁর আমলি নমুনা বা রাসূল -এর সুন্নাত। আল্লাহ তাআলা কালামে পাকে স্পষ্টভাবে ঘোষণা করেছেন:\nঅর্থ: রাসূলুল্লাহ -এর জীবনে তোমাদের জন্য উত্তম আদর্শ রয়েছে। অর্থাৎ বিভিন্ন এলাকায় এবং বিভিন্ন যুগে দীনদার, মুত্তাকী, পরহেজগার, আল্লাহওয়ালা, খাঁটি মুমিন, আল্লামা, ফাহ্হামা, গাউছ, কুতুব, হযরতজী, পীর সাহেব ও তাবলিগ ওয়ালা হওয়ার জন্য অন্য কোনো মাপকাঠি থাকলে থাকতে পারে। কিন্তু আখেরাত তথা কেয়ামত দিবসে আমার সামনে উপস্থিত হওয়ার জন্য এবং আমাকে স্বরণ রেখে জীবনযাপনের জন্য শুধুমাত্র আমার রাসূল এর জীবনই হলো উত্তম আদর্শ।\nউসওয়া বা আদর্শ, নমুনা ও আইডিয়াল¬¬Ñএগুলো খুবই সংবেদনশীল শব্দ। কোনো আর্টিকার যদি কাগজে একশ তলার একটি বিল্ডিং-এর নমুনা আঁকে, তাহলে দেখতে হুবহু একশ তলা বিশিষ্ট একটি বিল্ডিং মনে হবে। কিন্তু কেউ যদি সেখানে টয়লেটের প্রয়োজন মিটাতে চায়, তাহলে তা হবে অসম্ভব। শুধু দূর থেকে দেখতেই মনে হবে একশ তলা একটি বিল্ডিং; এটা হলো নমুনা। উসওয়া কিন্তু এমনটি নয়। উসওয়ার মধ্যে সর্বদিক দিয়ে পরিপূর্ণ ও সমান থাকা জরুরি। প্রতিটি জিনিসের লম্বা, দৈর্ঘ্য, চৌরা, রং, উজ্জ্বলতা, তুলনামূলকভাবে পরিপূর্ণ ও সমান হওয়া জরুরি। নবী করিম -এর পবিত্র জীবনীকে আদর্শ বানানো তখনই সম্ভব হবে, যখন মানুষ তাঁর জীবনের সকল শাখায় নবী -এর পদাঙ্ক অনুসরণ করবে। অন্য স্থানে আল্লাহ তাআলা শুধু আনুগত্য ও পদাঙ্কানুসরণকে ভালোবাসা ও গ্রহণযোগ্যতার জন্য শর্ত ঘোষণা করেছেন,\nقُلْ اِنْ كُنْتُمْ تُحِبُّوْنَ اللهَ فَاتًّبِعُوْنِى يُحْبِبْكُمُ اللهَ وَيَغْفِرْلَكُم ْذُنُوْبَكُمْ\nঅর্থ: বলো, তোমরা যদি আল্লাহকে ভালোবাস তবে আমাকে অনুসরণ কর। আল্লাহ তোমাদেরকে ভালোবাসবেন এবং তোমাদের অপরাধ ক্ষমা করে দিবেন।\n-আল ইমারান, আয়াত: ৩১\nঅর্থাৎ এ ঘোষণা দিয়েছেন যে, কেয়ামত পর্যন্ত যারা আল্লাহকে ভালোবাসতে ও প্রেমিক বানাতে চায়, তাদের জন্য পথ একটিই। আর তা হলো, প্রকাশ্যে ও গোপনে, চাল-চলন, কাজকর্ম, আকিদা-বিশ্বাস, ইবাদত-বন্দেগী, লেনদেন ইত্যাদি। মোটকথা জীবনের প্রতিটি বিষয়ে নবী -এর অনুসরণ করবে। আল্লাহ তাআলা এই মূলনীতি ঠিক করে দিয়েছেন যে, তাঁর রহমতের দৃষ্টি শুধু ওই ব্যক্তির উপরই পড়বে, যে জীবনের প্রতিটি মুহূর্তে নবীজীর অনুসরণ ও ইত্তেবা করবে।\nকুরআন সুন্নাহকে দীনের ভিত্তি বানিয়ে দীনকে সংরক্ষণ করার জন্য আল্লাহ তাআলা এই জাতির প্রতি অনুগ্রহ করেছেন। কেয়ামত পর্যন্ত একদল সংস্কারক, মুসলিহীন, আল্লাহভীরু ওলামাগণের সৃষ্টির নিয়ম রেখেছেন। যারা নিজ এলাকা ও যুগে প্রচলিত দীনকে কুরআন ও সুন্নাহর সাথে তুলনা করে, দুধ থেকে পানি বেরকরার মতো মিথ্যা থেকে সত্যকে পৃথক করে জাতিকে জানিয়ে দিবেন। ওই ওলামায়ে রাব্বানিয়ীনদের কাজ হবে, কুরআনকে সামনে রেখে ধর্মের মাঝে প্রচলিত কুসংস্কার বা যেখানে কম-বেশি দেখবেন, সে বিষয়ে মানুষকে সতর্ক করবেন।\nএই জাতি কেয়ামত পর্যন্ত পবিত্র দীনকে তার কাক্সিক্ষত রূপে মানার জন্য, কুরআন সুন্নার ব্যাপারে যতটুকু সংবেদনশীল হবে, উম্মত সে পরিমাণ গুমরাহী থেকে বেঁচে থাকবে। কুরআনে হাকিমের এক একটি শব্দ ও তার কাক্সিক্ষত রূপের মধ্যে এমন সংবেদনশীলতাও রয়েছে যে, আমাদের উস্তাদদের উস্তাদ এবং কারীগণের শায়খও কুরআন পড়তে থাকে, এর মধ্যে যদি একটি যের-যবরও ভুল পড়ে ফেলেন, তাহলে ছোট কচিকাঁচা শিশু বাচ্চারাও যারা ওই শায়খের ছাত্রের ছাত্র, তারা আওয়াজ দিয়ে উঠে যে, হুজুর! আপনার সম্মান আমার শিরোধার্য, কিন্তু কুরআনের একটি শব্দও আপনাকে ভুল পড়তে দেব না। উক্ত শায়খ তাদের এই সংবেদনশীলতা ও সতর্কতাকে কোনো ধরনের বেয়াদবি মনে করবেন না। বরং এটাকে আদব মনে করবেন। শিক্ষক বাচ্চাদেরকে ধন্যবাদ জানিয়ে অন্তরে আল্লাহর শুকরিয়া আদায় করবেন এবং বলবেন, আমি আমার ছাত্রদেরকে কুরআনে হাকিমের শব্দ ও বিশুদ্ধ তেলাওয়াতের ক্ষেত্রে সংবেদনশীল ও চতুর বানাতে সফল হয়েছি। কারণ আমার থেকেও অসতর্কতামূলক একটি ভুল হয়ে গেছে, সেটাও তাদের কছে গ্রহণযোগ্য হয়নি। কুরআনে হাকিমের শব্দের ক্ষেত্রেও জাতির মাঝে যেমন সংবেদনশীলতা, সতর্কতা ও জ্ঞানের গভীরতা পাওয়া যায়। কুরআনে হাকিমের আমলি নমুনা সীরাতে রাসূলের ক্ষেত্রেও উম্মতের তার চেয়ে বেশি সতর্ক ও সংবেদনশীল হওয়া উচিত।\nবড় থেকে বড়, শায়খুল মাশায়খ এবং যুগশ্রেষ্ঠ আলেমকেও যদি সুন্নাতের বিপরীত কোনো আমল করতে দেখা যায়, তাহলে সেটা তার দুর্বলতা ও ভুল মনে করা হবে। এতে ছাত্রের শিষ্যরাও ব্যাকুল হয়ে আওয়াজ তোলবে। তাদের এই উৎসাহকে বেয়াদবির স্থানে সৌকার্য মনে করা হবে।\nআফসোস! কুরআনে হাকিমের শব্দের ক্ষেত্রে যথাযথ সংবেদনশীলতা ও সতর্কতা পাওয়া যায়। কিন্তু তার আমলি নমুনা পবিত্র সীরাতের ক্ষেত্রে এমনটি নয়। বরং সত্যকথা হলো এই, আমাদের এখানে কুরআনে হাকিম পড়া-পড়ানোর প্রচলন আছে। চর্চা রয়েছে তাফসিরের সূক্ষ্মবিষয়াবলী ও তার জ্ঞানের জন্য সাস্ত্রীয় বিষয়গুলোর ওপর ব্যাপক পড়া শোনার। অধিকাংশ শিক্ষা প্রতিষ্ঠানে কুরআনে হাকিমের চর্চা রয়েছে। কিন্তু কুরআনে হাকিমকে আমলের দৃষ্টিভঙ্গিতে পড়া-পড়ানোর প্রচলন দুর্লভ। কুরআনকে জিকির বলা হয়েছে। এর মূল উদ্দেশ্য হলো উপদেশ। যা কুরআনে পাকে আল্লাহ তাআলা বলেন ঃ\nঅর্থাৎ কুরআন আমি সহজ করে দিয়েছি উপদেশ গ্রহণের জন্য। কে আছে উপদেশ গ্রহণ করবে?\nআমরা এ-ও জানি, কেয়ামতের দিন মানুুষ চারটি প্রশ্নের উত্তর দেয়া ব্যতীত এক পা সামনে এগুতে পারবে না। তার মধ্যে একটি হলো, তোমার ইলম অনুযায়ী আমল করেছ কতটুকু? এটা সর্বসম্মত মূলনীতি ও খুবই গুরুত্বপূর্ণ বিষয় যে, যেই ব্যক্তি তার ইলম অনুযায়ী আমল করবে না, উক্ত ইলম কেয়ামত দিবসে সেই ব্যক্তির বিরুদ্ধে অবস্থান নিবে। এমনকি মাওলায়ে কারিমের উপস্থিতিতে আমলের হিসাব চাওয়া হবে। ইল্ম অনুযায়ী আমল না করার শাস্তির কথা কুরআন ও হাদীসে বিদ্যমান। যেমন:ইহুদী আলেমদের দোষ বর্ণনা করে কুরআনে বলা হয়েছে:-\nمَثَلُ الِّذِيْنَ حَمِّلُوْاالتَّوْرَاةَ ثُمَّ لَمْ يَحْمِلُوْهَا كَمَثَلْ الُحِماَر يَحْمِلُ اسْفَارَا, بِئْسَ مَثَلُ الْقَوْمُ الَّذيْنَ كَذِّبُوا باياتِ اللهِ وَاللهُ لاَ يَهْدِى القَوْ الظاَلِميْن. (سورةجمعه-৫)\nঅর্থ: যাহাদিগকে তাওরাতের দায়িত্বভার অর্পণ করা হইয়াছিল, অতঃপর উহা বহন করে নাই তাহাদিগের দৃষ্টান্ত পুস্তক বহনকারী গর্দভ! কত নিকৃষ্ট সে সম্প্রদায়ের দৃষ্টান্ত যাহারা আল্লাহর আয়াতকে মিথ্যা বলে। আল্লাহ তাআলা জালিম জাতিকে সৎপথে পরিচালিত করেন না।\nরাসূলুল্লাহ ইরশাদ করেন,\nمن ازدد علما ولم يزدهدى لم يزددمن الله الابعدا-\nঅর্থ: যে ব্যক্তি তার ইলেমকে বৃদ্ধি করে এবং হেদায়াতের ক্ষেত্রে বৃদ্ধি হয় না (অর্থাৎ ইল্ম অনুযায়ী আমল করে না) তার সাথে আল্লাহর দূরত্ব বাড়তে থাকে।\nরাসুলুল্লাহ আরো ইরশাদ করেন,\nيلقى العالم فى النار فتندلق ا قتابه فيدوربها فى النار كمايدور الحمار فى الرحى .\nঅর্থ: খারাপ আলেমকে জাহান্নামে নিক্ষেপ করা হবে, ফলে তার নাড়ি-ভুঁড়ি বের হয়ে যাবে। ফেরেশতা তাদেরকে নিয়ে এমনভাবে ঘুরাবে যেমন গাধা পেষণ যন্ত্রের চাকায় ঘোরে।\nরাসূলুল্লাহ ইরশাদ করেনঃ\nويل للذى لا يعلم مرة ولوشاء الله لعلمه وويل للذى يعلم ولايعمل ستع مرات.\nযে ইলম না জানে, তার উপর ধ্বংস একবার, আল্লাহ তাআলা যদি চান তাহলে তাকে ইলম দিয়ে দিবেন।\nআর ওই ব্যাক্তির ওপর ধ্বংস সাতবার, যে ব্যক্তি ইলম শিখে এবং তার ওপর আমল করে না।\nরাসূলুল্লাহ ইরশাদ করেন ঃ\nاشد الناس عذابا يوم القيامة عالم لم ينفعه الله بعلمه,\nঅর্থ: কেয়ামত দিবসে সর্বাধিক শাস্তি ওই আলেমের হবে, যাকে আল্লাহ তাআলা তার ইলম থেকে উপকৃত হতে দেননি।\nগ্রন্থকার যখন কলেজে পড়াশোনা করত, তখন কিছু বন্ধুদেরকে বলতে শোনা যেত, তারা যে বিষয়ে পড়াশোনা করে নি সে বিষয় সম্পর্কে সমালোচনা করত। তারা অনর্থক সময় নষ্ট করছে এর প্রয়োজনই-বা কি? যেমনÑযারা ডাক্তারি বিষয়ে লেখাপড়া করে, তাদের ব্যাপারে বলত, এই ‘বাইলোজী’ পড়ানোর প্রয়োজনটা-বা কি? এবং অনর্থক ব্যাঙকে ছিড়া- ফাঁড়া করে লাভটা কী? হিসাব শাস্ত্রের একটি বিষয় হলো, ‘টেকনমিটরি’ যা ইঞ্জিনিয়ারিং-এ প্রয়োজন হয়। তাকে অনর্থক ও অযথা মনে করে। এটা স্বভাবগত বিষয় যে, বাস্তবতার সাথে যে জ্ঞানের কোনো সম্পর্ক থাকে না, ওই জ্ঞানকে মানুষ অনর্থক ও অপ্রয়োজনীয় মনে করে।\nক্ষমা প্রার্থনা করে আমি আবেদন করছি যে, দীনি কেন্দ্রসমূহের সাথে সম্পৃৃক্ত ব্যক্তিবর্গের কর্মপদ্ধতি থেকে এ কথা প্রকাশ পাচ্ছে এবং আমাদের জীবনও সাক্ষ্য দিচ্ছে যে আমরা কুরআন এবং সীরাতের অধিকাংশ জ্ঞানকে অপ্রয়োজনীয় মনে করি। আমি বাধ্য করছি না যে, আপনি আমার কথায় একমত হোন। তবে আমার আবেদন হলো এতটুকু যে, ওই ব্যক্তি যিনি অল্প হলেও কুরআন ও সীরাতের জ্ঞানের অংশীদার হয়েছেন। আসুন আত্মসমালোচনা করি, কুরআন ও সীরাতের জ্ঞান, আমাদের জীবনে কতটুকু বিদ্যমান আছে। কুরআনে হাকিমের এক একটি আয়াত পড়–ন এবং আত্মসমালোচনা করুন, বাস্তবতার সাথে আমাদের কোনো সম্পর্ক আছে কি ?\nএমনিভাবে পবিত্র সীরাতে এক একটি ঘটনা পড়ুন এবং চিন্তা করুন, এই ঘটনা এবং নবীয়ে কারীম -এর এই সুন্নাতের সাথে আমার ব্যক্তিগত জীবনে কিছু আদান-প্রদান হয়েছে কি? আমি দৃঢ় প্রত্যয়ের সাথে বলতে পারি, প্রচলিত বিচক্ষণতার ধুলা দ্বারা চক্ষু ঢেকে যাবে, এবং নিজের বাস্তব অবস্থা সামনে ফুটে উঠবে।\nفسوف ترى اذاانكشف الغبار\nاتحت رجلك فرس ام حمار\nআমাদের অবস্থা হলো এই; শরীয়তের কিছু জিনিস, যা আমাদের পরিবেশে পরিণত হয়েছে, অথবা নবী কারিম -এর ওই সুন্নাত যা ছেড়ে দেয়া প্রচলিতভাবে দোষণীয় মনে করা হয়, সে গুলোকে আমরা পুরো দীন বানিয়ে রেখেছি। পক্ষান্তরে হুকুম হলো, ادخلوا في السلم كافة\nঅর্থাৎ পরিপূর্ণভাবে ইসলামে প্রবেশ কর এবং\nفي رسول الله اسوة حسنة لقدكان لكم\nঅর্থাৎ রাসূলুল্লাহ -এর জীবন হলো তোমাদের জন্য উত্তম আদর্শ। আমাদের সমস্ত আমল ও কাজ-কর্ম এবং কথাবার্তা সবকিছুর মাপকাঠি হলো, আমার হাবীব -এর জীবনী। ইতিহাস সাক্ষ্য দেয় যে, সত্য গ্রহণ করার সবচেয়ে বড় বাধা হলো, পৈত্রিকভাবে চলে আসা প্রথাসমূহ। সকল আম্বিয়াদের তাওহিদের দাওয়াতের উত্তরে ماالفينا عليه اباءنا অর্থাৎ এটা ওই পদ্ধতি ও পথ যার ওপর আমাদের বাপ দাদাকে পেয়েছি। এর আপত্তি পেশ করা হত। মানুষের এই দুর্বলতার ভিত্তিতে, দীন ইসলামের সংরক্ষণের জন্য কুরআন সুন্নাহকে সত্যের মাপকাঠি ঘোষণা করা হয়েছে। কোনো বড় থেকে বড় অনুসরণীয় ব্যক্তির জীবন যদি কুরআন সুন্নাহ থেকে পৃথক হয়, তাহলে সেটা তার দুর্বলতা মনে করা হবে। যেমনÑকোনো বড় বুযুর্গ রাস্তায় চলাকালে যদি কলার ছিলকায় পা পরার কারণে পিছলে পড়ে, তাহলে তার বুযুর্গী ও সম্মানের মধ্যে বিঘœতা আসবে না। বরং কোনো জ্ঞানী ব্যক্তি বড় রাস্তায় ছিলকা ফেলে পদস্খলিত হয়ে বুযুর্গের অনুসরণ করবে না। এমনিভাবে কুরআন সুন্নাহর পথ হলো সীরাতে মুস্তাকিম। এর মধ্যে যদি কম-বেশি করে, তিনি যদি আমাদের কোনো মুরুব্বিও হন, তাহলে সেটা তার সীমাবদ্ধতা মনে করা হবে এবং তার অনুসরণ করা জায়েজ হবে না। আমাদের আনুগত্যের উপযুক্ত হলেন সকল মুরুব্বিগণের মুরব্বি, হযরত মুহাম্মদ -এর আদর্শ।\nএই প্রেক্ষাপটকে সামনে রেখে যদি একবার কুরআনে হাকিম অধ্যয়ন করি, তাহলে বোঝা যাবে যে, আমাদের জীবনে যে দীন আছে, তা কতটুকু অসম্পূর্ণ। যেমনÑআমাদের ওলামায়ে কেরাম অক্লান্ত পরিশ্রম করে কুরআনের আয়াত সংখ্যা বের করেছেন। কুরআনে কারিমে ৬৬৬৬টি মতান্তরে ৬৬৩২টি আয়াত আছে। এর মধ্যে পাঁচশ থেকে কিছু বেশি আয়াত সমস্ত আহকামের জন্য অবতীর্ণ হয়েছে। যার মধ্যে নামায, রোজা, হজ্ব, যাকাত, ভালো-মন্দ, উত্তরাধিকার ইত্যাদি আহকাম (আইন-কানুন) রয়েছে। আর কমবেশ ছয় হাজার আয়াত ঈমানের দাওয়াতের জন্য। অর্থাৎ যেসমস্ত মানুষের কাছে ঈমান পৌঁছেনি, তাদের পর্যন্ত দাওয়াত পৌছানো, অথবা তাদের ঘটনাসমূহ এবং তার সমাপ্তি সাধন জিহাদের ব্যাপারে।\nবর্তমানে ইসলামের ওপর অনেক অপবাদ দেয়া হচ্ছে। ইসলামী জঙ্গীবাদের মতো জঘন্য শব্দ আবিস্কার করা হয়েছে। যা ইসলাম ও মুসলমানদের প্রতি আতঙ্কের মুল কারণ। জিহাদকে দাওয়াত থেকে পৃথক মনে করা অর্থাৎ জিহাদ যে ‘দাওয়াত ইলাল্লাহর’ –পরিপুরক তা মুজাহিদগণের ভুলে যাওয়া।\nইসলামের বিধান অনুযায়ী, জিহাদের মূলনীতি একথা বলে যে, জিহাদ হলো দাওয়াতের পরিপুরক। মুজাহিদগণের প্রথম কাজ হলো, তাদের কাছে দাওয়াত পেশ করা। যে , আপনারা ইসলাম গ্রহণ করুন। যদি তা গ্রহণ করে নেন, তবে আপনারা হয়ে যাবেন আমাদের ভাই। যদি তা গ্রহণ না করেন, তাহলে আমাদের কাছে জিম্মি হয়ে যান। আমরা আপনার থেকে বাৎসরিক ট্যাক্্র হিসেবে কিছু টাকা নিব; যার বিনিময়ে আপনার নিরাপত্তা ও বিভিন্ন সুযোগ-সুবিধার ব্যবস্থা করে দিব। আর যদি আপনি দুটো থেকে একটিও গ্রহণ না করেন, তাহলে এবার আপনার কল্যাণের জন্য শক্তির মাধ্যমে দাওয়াতের পথের প্রতিবন্ধকতা দূর করব।\nখাইরুল কুরুনের পুরো যুগে যা বিজয়ের অলৌকিক সময়। রাসূলুল্লাহ দুনিয়া থেকে বিদায় নেয়ার ৫০ বছর পর শতকরা ষাটভাগ অংশে ইসলামের হুকুম বিদ্যমান ছিল। সে যুগে একটি ঘটনাও এমন পাওয়া যাবে না যে, কোনো; সেনাপ্রধান বা আমিরুল মুমিনের পক্ষ থেকে এই নির্দেশনামা পৌঁছেছে যে, আমাদের ঝান্ডার নিচে অনুগত হয়ে চলে এসো, অন্যথায় যুদ্ধের জন্য প্রস্তুত হয়ে যাও। ব্যাস! .قولولاله الاالله تفلحو… এবং .اسلم تَسلَم.. এর ফরমান ছাড়া, সেখানে কোনো ফরমান দেখা যায় না। এর দ্বারা বোঝা গেল যে, ইসলামী জিহাদ বিভিন্ন দেশে বিজয় এবং কোনো জাতির ওপর হুকুম ও শাসন চাপিয়ে দেয়ার জন্য নয়, বরং তাদেরকে কুফর ও শিরক থেকে বের করে ইসলামের ছায়াতলে আশ্রয় দেয়ার এক দরদী প্রচেষ্টা। সেখানে প্রতিটি,সেনাপ্রধান ও সৈনিকদের মাঝে রাসূল -এর ওই মূলনীতি বিদ্যমান ছিল, যা রাবি বিন আমের (রা.) রুস্তমের দরবারে বলেছিলেন। রুস্তম যখন প্রশ্ন করল, সৈন্যদল নিয়ে আমাদের দেশে কেন এলেন? রাবি বিন আমের (রা.) এই মৌলিক সবক শুনিয়ে দিয়েছিলেন,\n.الله ابتعثنا لنخرج من شاء من عبادة العباد الى عبادة الله وحده ومن ضيق الدنيا الى سعتها ومن جور الاديان الى عدل الاسلام …. অর্থ: আল্লাহ আমাদেরকে এ জন্যই পাঠিয়েছেন যে, বান্দার দাসত্ব থেকে বের করে এক আল্লাহর দাসত্ব স্বীকার করার জন্য; দুনিয়ার সংকীর্ণতা থেকে প্রশস্ততার দিকে, এবং ধর্মের জুুলুম-নির্যাতন থেকে বাঁচিয়ে ইসলামের ন্যায় ও ইনসাফের দিকে বের করে আনার জন্য।\nপ্রকাশ থাকে যে, এটা সাধারণ আত্মশুদ্ধির জন্য দা‘য়ীদের দাওয়াতের সাধারণ জামাত ছিল না, বরং এটা ছিল ইসলামী সৈন্যদলের জিহাদের সফর। এমনিভাবে যে ব্যক্তি বাকি পুরো দীনের ওপর আমল করে যথা:- নামায সুন্নাত অনুযায়ী ও মুস্তাহাব পদ্ধতিতে পড়ে। রোযাও নবীজী -এর মতো রাখে। হজ্ব-যাকাতও সেরকমই আদায় করে। আল্লাহ ও তাঁর বান্দাদের সকল হক আদায় করে। সবধরনের গুনাহ থেকে বেঁচে থাকে। লেবাস-পোশাক, চালচলন, চলাফেরা ও লেনদেন পুরোপুরি সুন্নাত অনুযায়ী করে। কিন্তু দাওয়াত (ঈমান ওয়ালা ও ঈমানা ছাড়া) যার পরিপূর্ণতা হলো জিহাদ। এটাকে জীবনের উদ্দেশ্য বানায়নি; যেমনটি ছিল নবী -এর পরিচয়।\nযখন কোনো ব্যক্তি রাসূল লিখবে বা বলবে, তখন নবীজী -এর প্রতিটি উম্মত এটা চিন্তা করে পড়বে যে, আমার নবী সাইয়েদিনা মুহাম্মদ মুস্তফা -এর নাম নেয়া হচ্ছে। রাসূল ছাড়াও বহু নবী এসেছেন। কুরআনে অনেক নবীর নাম এসেছে, এছাড়া বহু নবীর নাম কুরআনে আলোচনা করা হয়নি। একজন ঈমানদারের জন্য সকল নবীর ওপর ঈমান আনা, প্রকৃত ঈমানের জন্য শর্ত। কিন্তু রাসূলুল্লাহ বলা হলে, হযরত মুসা (আ.)-এর কথা মনে করা হয় না। যাকে কুরআনের ২৮ পারায় ‘রাসূল’ হিসেবে উল্লেখ করা হয়েছে। হযরত ইবরাহীম (আ.)-এর কথাও মনে পড়ে না,মুহাম্মদ মুস্তফা ও যার মিল্লাতের। রেসালতের কাজ রাসূল -এর এমন এক পরিচয় যে, তাঁর নাম তেমন পরিচিত নয়। যেমনÑরাসূলুল্লাহ । যে ব্যক্তি পুরো দীনের পর আমল করবে এবং বাহ্যিকভাবে দাওয়াতেরও কাজ করে। কিন্তু সে দা‘য়ী-এ ইসলাম, দা‘য়ী-এ দীন হিসেবে পরিচিত করা হয় না। সে কুরআনে মাজিদের ৫৫৩ আয়াতের ওপর আমল করছে এবং ৬১১৩ আয়াতের ওপর আমল ছেড়ে দিচ্ছে।\nইহুদীদের পথভ্রষ্টতা এবং ধৃষ্টতার উপর কুরআনে মাজীদ সতর্ক করেছে,\nأَفَتُؤْمِنُونَ بِبَعْضِ الْكِتٰبِ وَتَكْفُرُونَ بِبَعْضٍ فَمَا جَزَآءُ مَن يَفْعَلُ ذٰلِكَ مِنكُمْ إِلاَّ خِزْىٌ فِي الْحَيَوٰةِ الدُّنْيَا وَيَوْمَ الْقِيٰمَةِ يُرَدُّونَ إِلَىٰ أَشَدِّ الّعَذَابِ وَمَا اللَّهُ بِغَـٰفِلٍ عَمَّا تَعْمَلُونَ *\nঅর্থ: তবে কি তোমরা কিতাবের কিছু অংশে বিশ্বাস কর এবং কিছু অংশকে প্রত্যাখ্যান কর? সুতরাং তোমাদের মধ্যে যারা এরূপ করে তাদের একমাত্র প্রতিফল পার্থিব জীবনে লাঞ্ছনা এবং কেয়ামতের দিন তারা কঠিনতম শাস্তির দিকে নিক্ষিপ্ত হবে। তারা যা করে আল্লাহ সে সম্বন্ধে অনবহিত নন।\nএকটু চিন্তা করুন! কুরআনের কিছু আয়াতকে মানা এবং কিছু অমান্য করায় যদি দুনিয়াতে এতো লাঞ্ছনা ও অপমান এবং আখেরাতে কঠিন শাস্তির ভীতি প্রদর্শন করা হয়, তাহলে ৫৫৩ আয়াত অর্থাৎ শতকরা ৯%ভাগকে মানা আর বাকি ৬১১৩ টি আয়াতকে অমান্য করা ও আমল না করায় কী শাস্তি হতে পারে?\nশতকরা ৯ ভাগও যদি হয়, যখন বাকি জীবন সুন্নাত অনুযায়ী হয় এবং ৯ ভাগের ওপরই হিসাব নেয়া হয়। বড় বড় দীনদারদের কাছে কুরআন শরীফ হলো আসল। তিন চার ভাগের ওপর আমল পাওয়া যায়। কারো নামায যদি সুন্নাত অনুযায়ী হয়, তো রোযা হয় সুন্নাতহীন। রোযা হয় তো যাকাত হয় না। ইবাদত ঠিক আছে, তো আখলাক-চরিত্র ঠিক নেই। আখলাক ঠিক থাকলেও লেনদেন তো অধিকাংশেরই সুন্নাত থেকে দূরে। আর মুআশারা হলো ত্রুটিুযুক্ত। কেউ পিতা-মাতার হক নষ্ট করে, আবার কেউ স্ত্রীর উপর জুলুম করে। কারো প্রতিবেশী তার উপর অসন্তুষ্ট, আবার কারো আত্মীয়-স্বজন।\nএখানে এ কথাটি জেনে রাখা দরকার। দুনিয়াবী নিয়ম অনুযায়ী পরীক্ষার পাশের হার শতকরা তেত্রিশ বা চল্লিশ, তা পেলে পাশ করিয়ে দেয়া হয়। কিন্তু কুরআন মাজিদ আমাদেরকে এই খবর দেয় যে, হাসরের মধ্যে পাশ করতে হলে ৫০ এর বেশি পরীক্ষার নম্বর পেতে হবে ।\nআল্লাহ তাআলা বলেন ঃ\nفَأَمَّا مَن ثَقُلَتْ مَوَٰزِينُهُ . فَهُوَ فِى عِيشَةٍ رَّاضِيَةٍ. وَأَمَّا مَنْ خَفَّتْ مَوَٰزِينُهُ. فَأُمُّهُ هَاوِيَةٌ\nঅর্থ:“তখন যার পাল্লা ভারি হবে, সে তো সন্তুষ্টময় জীবনে থাকবে,আর\nযার পাল্ল হালকা হবে, তার ঠিকানা হবে এক গভীর গর্তে।”\nএমনিভাবে পবিত্র সীরাতকে দেখুন, যার লিখিত রূপ হলো কুরআন হাকিম। কুরআনের সাথে সম্পর্ক, সেটাই তাঁর আমলি ব্যাখ্যা। সীরাতে পাক এক দিকে পড়তে শুরু করুন এবং নিজের জীবনের সাথে মিলিয়ে দেখুন। এই ঘটনার সাথে আমাদের বাস্তব জীবনে কোনো মিল আছে কি? এবার নিজের দীনদার ও সুন্নাতের অনুসারী হওয়ার প্রকৃত অবস্থা আপনার সামনে ফুটে উঠবে। সীরাতে পাকের বিভিন্ন শাখার সাথে নিজের জীবনকে মিলালেই এর বাস্তব নমুনা আমাদের সামনে স্পষ্ট হয়ে যাবে। উদাহারণ স্বরূপ আত্মসমালোচনার একটি পদ্ধতি পেশ করছি।\nসকলেরই কমবেশি চিঠিপত্রের প্রয়োজন হয়। আর চিঠি হলো নিজের মনের ভাব প্রকাশের একটি উত্তম মাধ্যম।\nআল্লাহ তাআলা যেসব মানুষকে এই যোগ্যতা দান করেছেন, তাদের পত্র গুলো ইতিহাসের পাতায় উজ্জ্বল নক্ষত্র। মুজাদ্দিদে আলফে সানি (রহ:)-এর চিঠি বড় বড় লাইব্রেরিতে পাওয়া যায়। আরো অন্যান্য বিখ্যাত ওলামায়ে কেরামগণের চিঠিপত্র ইতিহাসে সংরক্ষিত। গালেব এবং আহমদ সিদ্দীকির চিঠির মর্যাদা বিশ্বে প্রসিদ্ধ কিন্তু এ কথা স্বীকৃত যে, অনুসরণের উপযুক্ত শুধু রাসূলুল্লাহ -এর চিঠিপত্রসমূহ। তিনি যে সমস্ত চিঠিপত্র লিখেছেন, তা ইতিহাসে সংরক্ষিত আছে। মাকতুবাতে নবী -এর নামে বই বাজারে পাওয়া যায়। লেখক সাইয়েদ মাহবুব রেজবী নবী -এর এর ২৩২টি চিঠি সংগ্রহ করেছেন।\nযার মূলকপি বিভিন্ন জাদুঘরে সংরক্ষিত আছে। এসম্পর্কে ইতিহাসের গ্রন্থে উল্লেখ আছে। যা রাসূল অমুসলিমদের উদ্দেশে ঈমানের দাওয়াতের জন্য লিখেছেন। সেই যুগে একটি পত্র লিখা ও পাঠানো কত দুঃসাধ্যের ব্যাপার ছিল। চিঠি লেখার জন্য কাগজ ছিল না। গাছের ছাল অথবা পশুর চামড়ায় লিখা হত। কালির ব্যবস্থাও তেমন ছিল না। ছিল না ডাক বিভাগের ব্যবস্থা যে, ৫০পয়সার ডাক কার্ড লিখে পোস্ট অফিসে পাঠিয়ে দিবে। পত্রবাহক পাঠানো হতো ও খুব দক্ষ ও উপযুক্ত পত্রবাহক খুঁজতে হত, রাস্তা ছিল না। গাড়ি এবং উড়োজাহাজ ছিল না, উটের উপর সওয়ারীর ব্যবস্থা করতে হত। পত্রবাহকের সাথে একজন রাহবারেরও প্রয়োজন পড়ত। আবার সেই সংকীর্ণতার যুগে এসব কিছুর জন্য রাস্তার সরঞ্জামাদির ব্যবস্থা করতে হত। এছাড়া যে সমস্ত বাদশাহ ও নেতাদের কাছে চিঠিপত্র পাঠাতেন, তাদের ভাষায় চিঠি লেখাতেন। কোনো নির্ভরযোগ্য লেখক পাওয়া যেত না। তাই সাহাবায়ে কেরাম (রা.)কে ভাষা শিখানো হত। এত কষ্টের পরও নবী কারিম -এর ২৩২টি চিঠি পাওয়া যায়। যেগুলো অমুসলিম বাদশাহ ও নেতাদের প্রতি ঈমানের দাওয়াত দেয়ার জন্য পাঠিয়েছিলেন। যেখানে একটি পত্র লিখানো ও পাঠানো অসম্ভব ছিল সেখানে ঈমানের দিকে দাওয়াত দেয়ার বিষয়ে ২৩২টি চিঠি পাওয়া যায়, আর দাওয়াত ছাড়া ১০টি চিঠিও পাওয়া যায় না। এখন যে ব্যক্তি পুরো জীবনে অমুসলিম নেতাদের বা সাধারণ অমুসলিমদের দাওয়াত দেয়ার জন্য একটি পত্রও লিখেননি। তিনি কী করে নবী -এর অনুসারী ও আদর্শবান হতে পারে?\nএমনিভাবে সীরাতে রাসূল -এর বিভিন্ন দিকে লক্ষ্য করুন। রাসূল -এর জবান মোবারক থেকে যে সমস্ত কথা বের হয়েছে, সেগুলোও সংরক্ষিত আছে। কতগুলো কথা দাওয়াতের ব্যাপারে বলেছেন, আর কতগুলো দাওয়াত ছাড়া। এখানেও চিঠি পত্রের মতো কিছু সাদৃশ্য পেশ করা যায় তাহলে দেখা যাবে, কতগুলো দাওয়াতের জন্য লিখা হয়েছে। আর কতগুলো অন্য বিষয়ে।\nমোটকথা, রাসূল -এর চোখের অশ্রু, হৃদয়জ্বালা ও দুআ-আহাজারি এবং মনের ব্যথা ও দরদের মধ্যে দাওয়াত ও গাইরে দাওয়াতের সাদৃশ্য, সেটাইÑযা কুরআন হাকিমে আছে। কুরআনে হাকিমে রাসূল -এর দিবা-রাত্রের অন্তর্জ¡ালা এমনভাবে উল্লেখ করেছে যা থেকে পবিত্র সীরাতের একটি মুহূর্তও খালি নয়। আল্লাহ তাআলা বলেন لَعَلَّكَ بٰخِعٌ نَّفْسَكَ أَلاَّ يَكُونُواْ مُؤْمِنِينَ অর্থঃ উহারা মুমিন হইতেছে না বলিয়া তুমি হয়তো মনের কষ্টে আত্মবিনাশী হইয়া পরিবে। (শুআরা ৩)\nশুধু এক স্থানে নয়। আল্লাহ তাআলা কুরআন শরীফের ১২৮ স্থানে রাসূল -এর এই ব্যথা, অস্থিরতা ও ব্যাকুলতার কথা উল্লেখ আছেন। যে, মানুষের ঈমানহীন মৃত্যুর চিন্তায়, আপনি দুর্বল হয়ে যাচ্ছেন। আল্লাহ তাআলা কুরআনে কারিমের বহুস্থানে রাসূল -এর এই ব্যথা-বেদনা ও অস্থিরতার কথা সংরক্ষণ করে আমাদের পর্যন্ত পৌঁছে দিয়েছেন। এর উদ্দেশ্য হলো, নবীজীর যেই ব্যথা-বেদনা ও ব্যাকুলতার কথা তোমাদের শোনাচ্ছি, এটা তোমাদের থেকেও কাম্য।\nআপনি কি উম্মতের কোনো ব্যক্তিকে কোনো অমুসলিম এবং কাফের মুশরিককে টার্গেট বানিয়ে তাদের জন্য দুআ করতে দেখেছেন? বিশেষ ব্যক্তিদের দুআয়ও কাউকে চিহ্নিত করে দুআয় এ কথা বলতে শোনা যায় না যে, হে আল্লাহ! আপনি অমুককে হেদায়াত দিন। অমুককে হেদায়াত দিয়ে ইসলামের শক্তি বাড়িয়ে দিন। মদিনার সরদার -এর কোনো দুআ এমন হতো না, যেখানে তিনি মানুষের হেদায়াতের জন্য চূড়ান্ত পর্যায়ের ব্যথিত হয়ে, আল্লাহর দরবারে ফরিয়াদ না করতেন। বলতেন, হে আল্লাহ! আবুল কাহাফাকে হেদায়াত দিন। হে আল্লাহ! দেশবাসীকে হেদায়াত দিন। হে আল্লাহ! আবু জাহেল এবং উমরের মধ্যে কাউকে হেদায়াত দিয়ে ইসলামের শক্তি দান করুন। হে আল্লাহ! অমুকের অন্তরকে ইসলামের জন্য খুলে দিন। পবিত্র সীরাতের যেকোনো দিক বিশ্লেষণ করা হলে দেখা যাবে যে, দাওয়াত এবং জিহাদ ছাড়া দীনদার ব্যক্তিদের জীবন নবী প্রদর্শিত পথে পরিপূর্ণভাবে চলতে পারে না।\nপবিত্র সীরাতের কোনো কিতাব অধ্যয়ন করতে শুরু করুন এবং নিজের জীবনের মুহাসাবা করুন। পুরো কিতাব কেন সীরাতের কোনো বইয়ের সূচিপত্রই পড়তে শুরু করুন, এবার দেখুন যে, এই বিষয়গুলোর সাথে আমাদের আমলের কোনো সুযোগ হয়েছে কি না? অথবা এই ঘটনাগুলোর সাথে আমাদের জীবনের কোনো সম্পর্ক আছে কি না?\nসীরাতের সাধারণ একজন ছাত্র অথবা বড় ধরনের সীরাতবিদই, নবী আকরাম -এর সীরাত মোবারাক-এর যতই সংক্ষিপ্ত সূচি তৈরি করুক না কেন, নিম্নবর্ণিত সূচিগুলো তা থেকে পৃথক করতে পারবে না।\n“হেরা গুহায় ওহী অবতরণ, পবিত্র নবুওয়াত প্রাপ্তি, হযরত খাদিজা (রা.), হযরত আলী (রা.), হযরত যায়েদ (রা.), হযরত আবুবকর (রা.)-এর ইসলামগ্রহণ এবং আল্লাহর দিকে দাওয়াত দেয়ায় অংশগ্রহণ, ছফা পাহাড়ে প্রথম সত্যের ঘোষণা, শত্রুদের নির্মম নির্যাতন শুরু, মাথা মোবারকের উপর উটের ভূড়ি চাপিয়ে দেয়া, গলা মোবারকে চাদর পেঁচিয়ে ছেঁচরানো, কুরাইশদের হাতে মুসলমানদের নির্যাতন। মুসলমানদের হাবসায় হিজরত এবং কুরআনশদের প্রতিশোধ। হাবসায় ইসলামের দাওয়াত, হযরত উমর (রা.)-এর ইসলামগ্রহণ, কুরআনশদের পক্ষ থেকে শুআবে আবি তালেবে মুসলমানদের সাথে বয়কট, তায়েফে সফর এবং কঠিন নির্যাতনের সম্মুখীন, মেরাজের ঘটনা, আরব গোত্রের কাছে ইসলামের দাওয়াত, আনসারদের ইসলাম গ্রহণ শুরু, বাইয়াতে উকবায়ে উলা, উকবায়ে সানিয়া, হিজরত, গারে ছাওর, রাস্তায় সারাকার পরিণতি, ইসলামের সর্বপ্রথম দাওয়াতী মারকাজ, মসজিদে কুবার নির্মাণ, মসজিদে নববী, মুহাজির ও আনসারদের মাঝে ভ্রাতৃত্ব বন্ধন, দাওয়াতের পরিপূর্ণ হুজ্জত পেশ কারার পর দুষ্কৃতিকারীদের সাথে জিহাদের অনুমোদন, আবদুল্লাহ ইবনে যাহশ-এর সারিয়া, বদরের যুদ্ধে প্রকাশ্য বিজয়, বাচ্চাদের শিক্ষার বিনিময়ে মুক্তিপণ, উহুদ যুদ্ধ, হযরত হামযা (রা.), হযরত মাসআব বিন উমায়ের, (রা.) এবং অন্যান্য জানবাজ সাহাবাদের (রা.) শাহাদত। যাতুর রেকার যুদ্ধ, খন্দকের যুদ্ধ, আহযাবের যুদ্ধ, বনী কুরআনযার সাথে যুদ্ধ, বনী মুসতালিকের সাথে যুদ্ধ। ইফকের ঘটনা, হুদাইবিয়ার সন্ধি, বাইয়াতে রেদওয়ান, বিশ্বের রাষ্ট্রপতি ও কাফের নেতাদের প্রতি নবী -এর চিঠি। খাইবারের যুদ্ধ, মক্কা বিজয়, সাধারণ ক্ষমা ঘোষণা, হুানায়েনের যুদ্ধ, তাবুকের যুদ্ধ, মদীনায় বিভিন্ন দলপতিদের আগমন, বিদায় হজ্বের শেষ ভাষণে তিনি এই ঘোষণাও দিয়েছেন, এটা উম্মতের সাথে সামগ্রিকভাবে শেষ সাক্ষাৎ। এই মুহূর্তে উম্মতকে শেষ উপদেশ দিয়েছেন। .فليبلغ الشاهد الغائب. ‘প্রত্যেক উপস্থিত ব্যক্তিদের দায়িত্ব হলো, অনুপস্থিত ব্যক্তিদের কাছে এই দাওয়াত পৌঁছিয়ে দেয়া।’ মৃত্যু পর্যন্ত উসামার দলের প্রতি রাসূল -এর চাহিদা এবং এর প্রস্তুতি ইত্যাদি।\nজীবনের বাস্তব কর্ম ক্ষেত্রে এই পুরো সূচির মধ্যে কি কোনো ঘটনার সম্মুখীন হতে হয়েছে? কখনোও নয়। কারণ হলো এই দাওয়াত ও জিহাদকে আমরা পিছনে রেখে দিয়েছি। রাসূল -এর জীবনের মধ্যে কোনো মুহূর্ত কি لَعَلَّكَ بَـٰخِعٌ نَّفْسَكَ أَلاَّ يَكُونُواْ مُؤْمِنِينَ এর পরিপূর্ণ চিন্তা থেকে খালি দেখা গেছে? আমাদের জীবনে কি কোনো একটি মুহূর্ত এমন কেটেছে যে, এই ব্যথার স্বাদ আস্বাদন করেছি। কোনো কাফের বা মুশরিকের আমানত কি তার কাছে পৌঁছানোর ফিকির করেছি? বণ্টনকারী নবীর উম্মত কি বণ্টনের হক আদায় করতে পেরেছে? কোনো অমুসলিমকে চিরস্থায়ী জাহান্নামের আগুনে পুড়ে ছায় হয়ে যাওয়া থেকে বাঁচানোর ফিকিরে কিছু সময় কি কেটেছে? একটি মাছির মুখের পরিমাণ অশ্র“ আমাদের আঁখিযোগল থেকে কি বের হয়েছে? আমরা কি তায়েফের পাথরের আঘাত খাওয়ার কল্পনা করেছি? স্বপ্নেও কি দাওয়াত দেয়ার জন্য কোনো জনপথে দৃষ্টি বোলানোর সুযোগ হয়েছে? শাহাদতের দুআ কি কখনো করেছি? তাহলে এটা কেমন ঈমান? শওক বাকি রাখার জন্য এবং মাহবুবের সাথে সাক্ষাতের আশায়, প্রেমিকের মতো নিজে তৈরি হওয়া এবং সংশোধন করার চিন্তাও কখনো আসেনি। আমাদের মধ্যে ধার্মিক শ্রেণীর বর্তমান ভাষা বলেঃ لقدكان لكم في رسول الله اسوة حسنة(الا الدعوة و الجهاد)\nতোমাদের জন্য রাসূল -এর মধ্যে রয়েছে উত্তম আদর্শ। (দাওয়াত এবং জিহাদ ছাড়া)। (?)\nআমার হযরত মাওলানা সাইয়েদ আবুল হাসান আলী নদভী (রাহ.) বলতেন, বার বার কুরআন হাকিম তেলাওয়াত করার দ্বারা তার অর্থ ও রহস্যগুলো বোঝে আসে। এখানে\nلقدكان لكم في رسول الله اسوةحسنة বলেছেন\nلقدكان لكم في محمد اسوةحسنة বলেননি।\nلقدكان لكم في احمد اسوةحسنة বলেননি।\nلقدكان لكم في رسول الله اسوة حسنة\n(নিশ্চয় রাসূল হলেন তোমাদের জন্য উত্তম আদর্শ।) বলেছেন। কেমন যেন রেছালতের কাজ ছাড়া নেকির ধারণা করাও বেকার।\nএটাতো ওই সমস্ত মানুষের অবস্থা, যারা দাওয়াত এবং জিহাদ ছাড়া দীনের অন্যান্য শাখায় নবী করীম কে পেশ করে। অন্যথায় বাকি শাখাগুলোকে যদি গভীরভাবে দেখা যায়, তাহলে দাওয়াত ও জিহাদ ছাড়া আমাদের জীবন, রাসূল -এর আদর্শ থেকে অনেক দূরে।\nনবুওয়াতের পূর্বে রাসূল -এর জীবন আদর্শ এবং তার কাজকর্ম ও আখলাক-চরিত্র সর্বোচ্চ আসনে সমাসীন ছিল। কিন্তু তাঁকে যে সমস্ত গুণাবলী দারা মাদউ সম্প্রদায়ের কাছে পরিচয় করানো হতো, তা ছিল সততা ও আমানতদারী। এমনকি নবী -এর উপাধি হয়ে গিয়েছিল সাদিকুল আমিন। আমাদের জীবন কি সততা এবং আমানতদারীর পরিচয় বহন করে? আমাদের নাময কি নবী -এর নামযের সাথে মিল আছে? নবী আকরাম যখন একা নামায পড়তেন, তখন এতো লম্বা নামায হতো যে, পা ফুলে যেতো। আর যখন তিনি ইমাম হতেন একেবারে হালকা এবং সহজভাবে নামায পড়াতেন। আমাদের অবস্থা হলো এর উল্টো, আমরা যখন নামাযে ইমাম হই, তখন কেরাতকে খুব লম্বা করি। আর যখন নিজে নামায আদায় করি, তখন কেরাত হয় খুব সহজ ও সংক্ষিপ্ত। অন্যের ব্যাপারে রাসূল -এর স্বভাব ছিল সুধারণা করা, অন্যের মালের ব্যাপারে বেশি খোঁজ ও অনুসন্ধান করতেও তিনি নিষেধ করেছেন। তিনি নিজের ব্যাপারে ছিলেন সর্বোচ্চ সতর্ক।\nএকবার হযরত হাসান (রা.) সদকার একটি খেজুর মুখে দিয়ে ফেলেছিলেন, তৎক্ষণাৎ নবী তাঁকে বমি করিয়ে বের করে দিলেন। আমাদের স্বভাব হলো তার উল্টো, অন্যের হালাল মালকেও সন্দেহ বরং হারাম বানানোর চেষ্টা করি। তাতে খুঁজতে থাকি ত্রুটি। নিজের হারাম মালকে হালাল ও পবিত্র হওয়ার দাবি করি।\nআমরা কি নবী -এর মতো নিজের জন্য বদলা না নেয়া এবং চূড়ান্ত পর্যায়ের ক্ষমা করা এবং ধর্মের ব্যাপারে সহযোগিতার আচরণ করি? নবী -এর লজ্জার কোনো অংশ কি আমাদের জীবনে এসেছে? আমার হত্যার পরিকল্পনাকারীকে হাতের নাগালে পেয়েও, তাকে ক্ষমা করার ধারণা কি আমরা করতে পারি? গালী-গালাজকারী ও পাথর নিক্ষেপকারীর জন্য, কল্যাণের দুআ করা কি আমাদের দ্বারা সম্ভব? একটি রাতও কি আল্লাহর সামনে কান্নাকাটি করে শেষ করার সুযোগ আমাদের হয়েছে? আকিদা-বিশ্বাস, আখলাক, ইবাদাত, এবং লেনদেনের ক্ষেত্রে আমাদের জীবন কি নবী -এর আদর্শের সাথে কোনো সাদৃশ্যতা দেখা যায়?\nমোটকথা আমরা তো রাসূল -এর অনুসারী দাবী করি। কিন্তু আমাদের জীবন ও চালচলন সাক্ষ্য দেয় তার উল্টো। এর মূল কারণ হলো, কুরআন ও সীরাতের সাথে আমাদের সরাসরি কোনো সম্পর্ক নেই; দাবি তো হলো মুমিন। কুরআন সুন্নার অনুসরণের ব্যাপারে একেবারে ভালো মেধাসম্পন্ন হওয়া উচিত। আমাদের ওলামাদের কাছে জানতে হবে যে, এ কাজটির ব্যাপারে আমারদের কী করতে হবে। এবং এ কাজটি আমাদের নবী কিভাবে করতেন। জীবনের প্রতিটি ক্ষেত্রে যদি এইভাবে আমল করা, এবং জানার অভ্যাস গড়ে তোলা যায়, তাহলে দাওয়াত ও জিহাদের গুরুত্ব, যা ইসলামে দেয়া হয়েছে, তা চোখের সামনে স্পষ্ট ভেসে উঠবে। পবিত্র সীরাত এবং নিজের জীবনের মুহাসাবা করার দ্বারা প্রত্যেক সত্যানুসন্ধানীর সামনে এ কথা স্পষ্ট হয়ে যাবে যে, আমাদের জীবন নবীজীর আদর্শ থেকে কতোটুকু দূরে সরে গিয়েছে। দাওয়াত ও জিহাদ ছাড়া নবীজীর জীবনকে আদর্শ বানানো ঠিক এমন মনে হয় যে, কোনো ব্যক্তি কোনো জামার নমুনা নিয়ে এসেছে, কিন্তু সেই জামায় হাতা ও আঁচল কিছুই নেই, তাহলে কোনো জ্ঞানী ব্যক্তি কি এটাকে নমুনা হিসেবে গ্রহণ করবে? কখনও নয়। বরং এটাকে নমুনা হিসেবে উপহাস করা হবে। মনে হয় শয়তান এরفزين لهم الشيطان اعما لهم. (শয়তান এই আমলকে সুন্দর বানিয়ে দিয়েছেন।) খবর অনুযায়ী আমাদেরকে সন্তুষ্ট করার জন্য এই ধোঁকা।\nরাসূল সাহাবাদেরকে বলেন যে, যদি তোমরা দ্বীনের দশভাগেরও আমল করা ছেড়ে দাও, তাহলে ধ্বংস হয়ে যাবে। এমন এক যুগ আসবে, তারা যদি দ্বীনের দশভাগের ওপরও আমল করে, তাহলে তারা নাজাত পেয়ে যাবে। প্রকাশ থাকে যে, সরদারের বাণীর সামনে মাথা নত করা, ও স্বীকার করা সৌভাগ্যের ব্যাপার। কিন্তু এই নির্দেশ দ্বারা ১০ভাগের ওপর আমল করার সুযোগ আছে কি? দাওয়াত ও জিহাদকে বাদ দিয়ে দশভাগের ওপর আমল কোথা থেকে বের হবে? আপনি যদি দীনের সকল শাখা থেকে ১০ভাগের ওপর আমল করেন। দাওয়াতের ১০ভাগ এবং জিহাদের ১০ভাগের ওপর আমল করেন। তাহলে মনে হয় আপনি নাজাত পেয়ে যাবেন। দীনের কোনো ফরজকে ফরজ বুঝে, তারপর তা ছেড়ে দেয়াকে গুনাহ মনে করে পুরোজীবন ছেড়ে দেয়া ফাসেকী গুনাহ। কিন্তু দীনের ন্যূনতম কোনো হুকুমকে নির্বাচন করে আমলের অনুপযুক্ত মনে করা তাকে একেবারে ছেড়ে দেয়া দীনের মধ্যে বিকৃতির শামিল। এ জন্য দীনকে তার আসল অবস্থায় বোঝা ও আমল করার জন্য আবশ্যক হচ্ছে। কুরআনকে সীরাতের সমন্বয়-সাধন করা। এবং কুরআনকে সীরাতের আলোকে আমলকারী সত্যের মাপকাঠি সাহাবায়ে কেরামদের জীবনী অধ্যয়ন করা এবং সে অনুযায়ী শতভাগ নিজের জীবনকে পবিত্র সীরাতের ছাঁচে ঢেলে সাজানো, যা দাওয়াত এবং জিহাদ ছাড়া অসম্ভব।\nপ্রচলিত আংশিক ধর্ম পালন ও কুরআন সুন্নার অধ্যয়নের কথা একটি উদাহরণের মাধ্যমে সহজে বুঝে আসবে। কয়েকজন অন্ধ ব্যক্তির হাতি দেখার আগ্রহ জন্মেছে। তারা শহরে গেছে হাতি দেখতে, তাদের তো আর চোখ নেই। তাই তারা সুস্থ এক ব্যক্তিকে বলল, ভাই! আমরা হাতি দেখতে চাই, আমাদেরকে হাতি দেখিয়ে দিন। সে বলল, আচ্ছা! ঠিক আছে, চলো তোমাদেরকে হাতি দেখাচ্ছি, এই বলে তাদেরকে হাতির কাছে নিয়ে গেল এবং একজনের হাত ধরিয়ে দিল হাতির কানে। অপরজনকে হাত ধরিয়ে দিল হাতির পায়ে। আর একজনকে পেট ধরিয়ে দিল। একজনকে হাতির শূর ধরিয়ে দিল। এবার তারা খুশি মনে গ্রামে ফিরল। গ্রামের লোকজন জিজ্ঞাসা করল, তোমরা হাতি কেমন দেখলে? যে হাতির পা ধরেছিল সে উত্তর দিল, হাতি হলো একটি খাম্বার মতো। যে হাতির কান ধরেছিল সে বলল, হাতি হলো, কুলার মতো। যে হাতির শূর ধরে ছিল সে বলল, হাতি তো একটি মোটা সাপের মতো। যে লেজ ধরেছিল সে বলল, তোমরা কেউ হাতি দেখতে পাওনি, হাতি তো হলো ‘একটি ঝাঁটার মতো’। এমনিভাবে প্রত্যেকে তাদের নিজ ধারণা মতো হাতির পরিচয় দিল। এই অংশগুলো ছিল বিশাল এক হাতির একটি অঙ্গ মাত্র। চক্ষুদৃষ্টি না থাকার দরুণ আসল হাতির ওপর কারও হাত পড়েনি।\nইসলাম সম্পর্কে আমাদের অবস্থাও হলো ঠিক অন্ধ ব্যক্তিদের মতো। কুরআন ও সীরাতের নূরের চক্ষু না থাকার দরুণ, অন্ধদের মতো আমরাও দ্বীনের কোনো অংশকে পুরো দীন মনে করে নিয়েছি। এ জন্য প্রয়োজন আমাদের চিন্তা-চেতনাকে বর্তমান যুগ থেকে ফিরিয়ে নিয়ে চলে যেতে হবে ইসলামের শুরু যুগ এবং নবী যুগের কুরআন সুন্নার খাইরুল কুরুনের পরিবেশের দিকে। এরপর সেই ধাঁচে জীবন গড়ার চেষ্টা করতে হবে। এছাড়া ইসলাম ধর্মের মজা ও তার নিয়ামত অনুধাবন করা হবে অসম্ভব। আমাদের উন্নতির ও সফলতার সিঁড়ি শুধু খাইরুল কুরুনের মধ্যে দীনকে বোঝা এবং সে অনুযায়ী আমল করা। যেখানে সব আমল ও আহকামসমূহ জীবনের সকল শাখায় অবস্থান দেয়া হয়েছে, যা সাহাবয়ে কেরাম (রা.) দিয়েছিলেন। যা দাওয়াত ও জিহাদ ছাড়া সম্ভব নয়। দাওয়াত ও জিহাদের ব্যাপারে পুরো মূলনীতি ও তার পদ্ধতি কুরআন ও সীরাত থেকে গ্রহণ করতে হবে।\nউদাহরণস্বরূপ, যদি কোনো মুসলমানের দাওয়াতী প্রেরণা সৃষ্টি হয়, তাহলে ঈমানের দুর্বলতার কারণে এবং বিভিন্ন মাসলেহাতের বাহানা দিয়ে পুরো জীবনে ঈমানের দাওয়াতের তৌফিক হয় না। এ ব্যাপারে যদি সীরাতে পাকের পথ-নির্দেশনা নেওয়া হয়, তাহলে লিখিতভাবে মাকতুবাতে নববীর মধ্যে..اسلم تسلم.. (ইসলাম গ্রহণ কর, শান্তি পেয়ে যাবে) উপস্থিত আছে। কোনো কোনো চিঠিতে এই শব্দ ছাড়া আর কোনো শব্দ পাওয়া যায় না। আর মৌখিক দাওয়াতে পাওয়া যায়।.قولوالااله الاالله تفلحون. লা ইলাহা ইল্লাল্লাহ বলো, কামিয়াব হয়ে যাবে। যদি এর দ্বারা শত্রুরা রাগ হয় এবং শত্রুতা করে, তাহলে নবী -এর আনুগত্যের মাধ্যমে এ পথের উত্তম পাথেয় আর কী হতে পারে?\nহায়! আল্লাহ তাআলা যদি আমাদেরকে কুরআন ও সীরাতের এবং সাহাবায়ে কেরামের জীবনী অধ্যয়ন করার তৌফিক দিতেন এবং উম্মতে মুসলিমার খাইরুল কুরুনকে মাপকাঠি বানিয়ে দীনকে তার আসল নমুনা মানা ও তার ওপর আমল করার রুচি তৈরি করে দিতেন।\nআমরা যদি মুমিন হই। আলহামদুলিল্লাহ! অবশ্যই আমরা মুমিন। তাহলে আসুন! আমরা কালেমা শাহাদাত পড়ে, ইখলাসের সাথে আল্লাহর দাসত্ব ও রেসালাত দুটিরই জন্য নবী -এর অনুসরণ করার অঙ্গীকার করি। তারপর আমাদের বিবেককে একটু জিজ্ঞেস করি।


সমুদ্রে গ্যাস উত্তোলনে এগিয়ে মায়ানমার, নির্লিপ্ত বাংলাদেশ! - Agrinews24\nHome / অর্থ-শিল্প-বাণিজ্য / সমুদ্রে গ্যাস উত্তোলনে এগিয়ে মায়ানমার, নির্লিপ্ত বাংলাদেশ!\nঢাকা সংবাদদাতা: মায়ানমার একই সমুদ্রের সমান্তরাল ও ধারাবাহিক অংশে বিপুল পরিমাণ গ্যাসপ্রাপ্তির পর তা উত্তোলন এবং বিদেশে রপ্তানি করলেও আমরা নির্লিপ্ত আছি। মায়ানমার এত বিশাল পরিমাণ গ্যাসের অধিকারী হলেও আমরা গ্যাসসহ অন্যান্য সম্পদ উত্তোলনে উদ্যোগ না দেয়ায় সমুদ্রের যথাযথ ব্যবহার করতে পারছিনা। বুধবার (২৪এপ্রিল) ঢাকা বিশ্ববিদ্যালয়ের সিনেট ভবেনে “Sustainable Blue Economy for the Development of Bangladesh” শীর্ষক দিনব্যাপী এক আন্তর্জাতিক সম্মেলনের দ্বিতীয় সেসনে ‘Blue Economy: Living & Non-Living Resources’ শীর্ষক আলোচনায় বক্তারা উক্ত অভিযোগ করেন।\nবক্তারা বাংলাদেশের সমুদ্রসীমার মধ্যে মূল্যবান জীবিত ও জড়সম্পদের গবেষণা এবং উত্তোলনের পদক্ষেপ গ্রহণের ওপর গুরুত্বারোপ করেন। তারা সমুদ্রের গ্যাস ও বালুসম্পদের পাশাপাশি মৎস্য-ঝিনুক-শামুক, শৈবালসহ যাবতীয় সম্পদ-আহরণে উদ্যোগী হতে সরকারের প্রতি আহবান জানান। সম্মেলনে মৎস্য ও প্রাণিসম্পদ প্রতিমন্ত্রী ব্লু ইকোনমি অর্থাৎ সমুদ্রসম্পদ উত্তোলনের ক্ষেত্রে আমাদের সীমাবদ্ধতার কথা উল্লেখ করে বলেন, আমাদের প্রধানমন্ত্রী কোনো কাজেই অর্থের অভাববোধ করেন না। কিন্তু আমাদের বাস্তবমুখী উদ্যোগ ও পরিকল্পনার অভাব রয়েছে। তাই এমন একটি আন্তর্জাতিক সম্মেলনে সমুদ্রসম্পদের ওপর প্রাপ্ত মতামত ও সুপারিশগুলো সরকারের যথাযথ ফোরামে পেশ করার মাধ্যমে সরকারকে সহযোগিতার আহবান জানান তিনি।\nসমুদ্রে জড়সম্পদের পাশাপাশি প্রচুর জীবন্তসম্পদ থাকলেও আমাদের অনুসন্ধানী ও জরিপ জাহাজের গভীর সমুদ্রে যাবার সামর্থ্য না থাকার কথা জানিয়ে তিনি বলেন, আমরা গভীর সমুদ্রে যাবার এবং সম্পদ-আহরণের লক্ষে উন্নতমানের জাহাজ আনার জন্য বারবার চেষ্টা করলেও যথাযথ সাড়া পাওয়া যাচ্ছে না। তাই তিনি বিজ্ঞানী ও গবেষকদের গবেষণা অব্যাহত রাখার পাশাপাশি শিল্পমালিকদের সমুদ্রসম্পদ আহরণে ভূমিকা রাখতে এগিয়ে আসার প্রয়োজনের ওপর জোর দেন। ঢাকা বিশ্ববিদ্যালয় মহাসাগরীয় বিভাগের অধ্যাপক ড. কাওসার আহমেদের সভাপতিত্বে নওয়াব নবাব আলী চৌধুরী সিনেট ভবনের সিনেট হলে অনুষ্ঠিত আন্তর্জাতিক সম্মেলনে মৎস্য ও প্রাণিসম্পদ প্রতিমন্ত্রী আশরাফ আলী খান খসরু প্রধান অতিথির বক্তৃতা করেন।\nঅন্যান্যের মধ্যে ভারতের পশ্চিমবঙ্গের মেরিন বায়োলজিক্যাল রিসার্চ ইনস্টিটিউট – এর ড. সব্যসাচী মজুমদার, বিদ্যুৎ, জ্বালানী ও খনিজসম্পদ মন্ত্রণালয়ের ‘ব্ল ইকোনমি’ সেলের অতিরিক্ত সচিব ড. গোলাম শফি উদ্দীন এনডিসি প্রমুখ বক্তৃতা করেন। অনুষ্ঠানে কি-নোট পেপার উপস্থাপন করেন ডিপার্টমেন্ট অব পেট্রোলিয়াম অ্যান্ড মাইনিং ইঞ্জিনিয়ারিং (MIST) অধ্যাপক ড. বদরুল ইমাম।\nPrevious: পবিপ্রবি ট্রাভেলার্স সোসাইটির সভাপতি আবিদ, সাধারণ সম্পাদক শাইখ\nNext: মসলা ফসলের আবাদ বাড়াতে হবে


সিলেট নগরীতে বাইসাইকেলে বরযাত্রা\n.: 14 March 2015 : সাইক্লিং :.\nসিলেট নগরীতে গতকাল শুক্রবার অনুষ্ঠিত হয়েছে এই অভিনব বরযাত্রা। তবে পরিবেশ রক্ষায় নাগরিক জীবনে সেই সাইকেল ফিরে এসেছে, আবার ক্রিং ক্রিং শব্দে মুখরিত হতে থাকে। পরিবেশ সচেতনতায় উদ্যোমী যুবকদের উদ্বুদ্ধ করে এই সাইকেল। সেই সাইকেল চড়েই আজ বর গেলেন বিয়ে করতে।নগরীর রাজারগলি থেকে সোবহানীঘাট পর্যন্ত পুরো পথটিই শেরোয়ানী পাগড়ি পরা বর নিজে বাই সাইকেল চালিয়ে গেছেন। তরুণ বরের মত আরো অনেক তরুণের পাশাপাশি পৌড়দের অনেকেও ব্যতিক্রমী এই বাই সাইকেল বরযাত্রায় আরোহী ছিলেন আরো অন্ততঃ শতাধিক লোক। আর পুরো যাত্রা পথে কৌতুহলী নগরবাসী রা¯Íার পাশে দাঁড়িয়ে উপভোগ করেন আকর্ষনীয় এই বরযাত্রার দৃশ্য। সিলেটে অতীতে কোন বিয়ের বরযাত্রা এভাবে বাই সাইকেলযোগে হয়েছে কি-না নিশ্চিত হওয়া যায়নি।\nবর নিজে সাইক্লিস্ট। পরিবেশ বান্ধব যান হিসেবে বাই সাইকেলকে জনপ্রিয় করতে কাজ করেন। আর এ কারণে, বাই সাইকেলে চড়ে বিয়ে করতে গেলেন তিনি।\nএই বিয়ের বর আনোয়ার হোসেন। তিনি সিলেট মেট্রোপলিটন ইউনিভার্সিটির ব্যবসায় প্রশাসন বিভাগের সিনিয়র প্রভাষক। পাশাপাশি, তিনি একজন সাইক্লিস্ট এবং ‘সিলেট সাইক্লিস্ট কমিউনিটি’ নামের একটি সাইক্লিস্ট ক্লাবের সাথে জড়িত। এই ক্লাবের সদস্যরা পরিবেশ বান্ধব যান হিসেবে বাই সাইকেলকে জনপ্রিয় করার লÿ্যে কাজ করেন।\nআনোয়ার হোসেন বগুড়ার ধুনট উপজেলার বাসিন্দা আমজাদ হোসেন প্রামাণিকের পুত্র। বর্তমানে সিলেট নগরীর রাজারগলির বাসিন্দা। আর তার কনে তানজিনা নাসরিন একই বিশ্ববিদ্যালয়ের প্রাক্তন ছাত্রী তানজিনা নাসরিন। সিলেট শহরতলীর ইসলামপুর মোহাম্মদপুর আবাসিক এলাকার বাসিন্দা আলহাজ্ব জমির হোসেন মেয়ে তানজিনা। গতকাল শুক্রবার ছিল তাদের বিয়ের অনুষ্ঠান। দুপুরে সে অনুষ্ঠানে শেরওয়ানী ও পাগড়ি পরা বর নিজে বাই সাইকেল চালিয়ে রাজারগলি থেকে সোবহানীঘাটের আগ্রা কমিউনিটি সেন্টার পর্যন্ত যান। অবশ্য মহিলা ও শিশুদের জন্য ছিল কয়েকটি মাইক্রোবাস (লাইটেস) এর ব্যবস্থা।\nএই অভিনব বর যাত্রা সম্পর্কে বর আনোয়ার হোসেন বলেন, শিক্ষকতার পাশাপাশি সাইক্লিং আমার নেশা। মূলতঃ পরিবশে রক্ষার বিষয়টি সবার হৃদয়ে পৌছে দেয়ার জন্যই শখের বশেই এ আয়োজন।\nসিলেট সাইক্লিস্ট কমিউনিটর সঞ্চালক কাজী ওহিদ জানান, ‘রাইড ফর গ্রীন- রাইড ফর লাইফ’ এই শেøাগান নিয়ে আমরা সাইক্লিং করি। পরিবেশের ভারসাম্য রক্ষা ও সচতেনতায় সৃষ্টিতে উদ্বুদ্ধ করতেই ২০১৩ এর অক্টোবরে এই সংগঠনরে যাত্রা শুরু হয়। মূলত আমাদের প্রচারণার অংশ হিসেবে সংগঠনের অন্যতম সঞ্চালক আনোয়ার হোসেনের বিয়েতে এই অভিনব বরযাত্রার আয়োজন করা হয়। আমরা বিশ্বাস করি এ রকম বরযাত্রা সিলেেট আরো হবে\n.: 16 December 2017 : দিবস :. (108 বার পঠিত)\n.: 16 December 2017 : রাজনীতি :. (33 বার পঠিত)\n.: 16 December 2017 : রাজনীতি :. (183 বার পঠিত)\n.: 16 December 2017 : শিক্ষা :. (141 বার পঠিত)\n.: 16 December 2017 : সার্ভিস ক্লাব :. (102 বার পঠিত)\n.: 16 December 2017 : সার্ভিস ক্লাব :. (114 বার পঠিত)\n.: 16 December 2017 : সার্ভিস ক্লাব :. (39 বার পঠিত)\n.: 16 December 2017 : মিডিয়া ওয়াচ :. (33 বার পঠিত)\n.: 16 December 2017 : প্রবাস :. (48 বার পঠিত)\n.: : শিক্ষা :. (921191 বার পঠিত)\n.: 24 August 2016 : সাইক্লিং :. (256146 বার পঠিত)\n.:3March 2016 : ব্যক্তিত্ব :. (73120 বার পঠিত)


বাংলাদেশে আইএসের অস্তিত্ত্ব- বিতর্ক ও সম্ভাবনা | blog.bdnews24.com - pioneer blog for citizen journalism in bangladesh\nবাংলাদেশে আইএসের অস্তিত্ত্ব- বিতর্ক ও সম্ভাবনা\nশুক্রবার ১৭ জুন ২০১৬, ০১:০৯ অপরাহ্ন\nইরাক ও সিরিয়ার ভূ-খণ্ড দখল করে ইসলামিক স্টেটের (আইএস) স্ব-ঘোষিত ‘খিলাফাত’ ক্রমান্বয়ে দূর্বলতর হচ্ছে। দুই বছর আগে ইরাক ও সিরিয়া মিলে আইএসের দখলকৃত ভূ-খণ্ডের পরিমাণ ছিল গ্রেট ব্রিটেনের সমান। যুক্তরাষ্ট্র ও রাশিয়ার যৌথ আক্রমণে সে ‘খিলাফাত’ ২২ শতাংশ হ্রাস পেয়ে এখন অনেকটাই সংকুচিত।\nইরাক ও সিরিয়ায় আইএস ছত্রভঙ্গের ফলে বিশ্ব জুড়ে আইএসের ‘স্পিলওভার ইফেক্টে’র সম্ভাবনা বেড়ে গেছে। ইতোমধ‍্যে ইরাক ও সিরিয়ার নিকটতম প্রতিবেশী বেশিরভাগ রাষ্ট্র আইএসের সম্প্রসারিত চারণভূমির আওতায়ভূক্ত হয়েছে। মধ‍্যপ্রাচ‍্যের দেশগুলোতে বিস্তৃতির পাশাপাশি আইএস এখন উত্তর আফ্রিকার মিশর, লিবিয়া, জর্ডান, আলজেরিয়াতে ছড়িয়ে পড়েছে।\nআইএসের বর্তমান সম্প্রসারণ নীতিতে মধ‍্যপ্রাচ‍্য ও উত্তর আফ্রিকার বাইরে সর্বোত্তম পোষকদেহ দক্ষিণ ও দক্ষিণ-পূর্ব এশিয়া। দক্ষিণ-পূর্ব এশিয়ার ইন্দোনেশিয়া পৃথিবীর বৃহত্তম মুসলিম রাষ্ট্র ও মায়ানমারের রাখাইন প্রদেশে বিপুল সংখ‍্যক নির্যাতিত মুসলমান রয়েছে। দক্ষিণ এশিয়ার পাকিস্তান, আফগানিস্তান ও বাংলাদেশ মুসলিম সংখ‍্যাগিরষ্ঠ রাষ্ট্র, ভারত মুসলিম সংখ‍্যাগরিষ্ঠ না হলেও সেখানে মুসলমানদের সংখ‍্যা বাংলাদেশের চেয়ে বেশী।\nমুসলিম প্রধান রাষ্ট্র হলেও ইন্দোনেশিয়ায় সকল ধর্মেরই (ইসলাম, হিন্দুধর্ম, বৌদ্ধধর্ম, প্রোটেস্ট‍্যানিজম, ক‍্যাথলিসিজম ও কনফুসিয়ান ধর্ম) রাষ্ট্রীয় স্বীকৃতি রয়েছে। ওদের সংবিধানে বলা হয়েছে, “ধর্ম নির্ধারণ ও পালনের ক্ষেত্রে প্রতিটি ব‍্যক্তি স্বাধীন”। কোনো রাষ্ট্র যদি বিশেষ কোনো ধর্মের পৃষ্ঠপোষকতা না করে তবে সে রাষ্ট্র যেমন ধর্মনিরপেক্ষ তেমনিভাবে কোনো রাষ্ট্র যদি তার সকল ধর্মকে সমানভাবে স্বীকৃতি দেয় তবে সে রাষ্ট্রও একটি ধর্মনিরপেক্ষ রাষ্ট্র। এমন একটি রাষ্ট্রকে আইএস পোষকদেহ হিসেবে সহসা বিবেচনা করবে না। মিয়ানমারের নির্যাতিত মুসলিমদের মধ‍্যে আইএসের ঘাঁটি তৈরি করতে চাওয়া যুক্তিসঙ্গত হলেও মায়ানমার সরকারের কঠোর মনোভাবের কারণে সেখানে ধর্মভিত্তিক সংগঠন তৈরির সম্ভাবনা প্রায় শুন‍্যের কোঠায়।\nবাকী থাকে দক্ষিণ এশিয়ার পাকিস্তান, আফগানিস্তান, বাংলাদেশ ও ভারত। পাকিস্তান ও আফগানিস্তান ইসলামী জঙ্গীদের স্বর্গভূমি। আল-কায়দা, তালেবান, লস্কর-ই-তৈয়েবা, হরকাতুল মুজাহিদিন, আইএস কি নেই সেখানে! পাকিস্তান বা আফগানিস্তানে আইএসের মতো কোনো একটি সন্ত্রাসী গোষ্ঠীর আধিপত‍্য কায়েম ‘মুশকিল হি নেহি, না মুনকিন হ‍্যায়’। ওরা এখন জঙ্গীবাদ আমদানি নয়, রপ্তানি করে। ভারতের হিন্দু সংখ‍্যাগরিষ্ঠতা আইএসের সম্প্রসারণনীতি অন‍্যতম বাধা। সর্বোপরি, ভারতীয়দের জাতীয়তাবোধ ধর্মের অনেক উপরে। ধর্মে শতধা বিভক্ত ভারত জাতীয়তাবোধে বরাবরই একাট্টা।\nবাংলাদেশে আইএসের অস্তিত্ত্ব বলতে যা বোঝাতে পারে তা হলো-\nবাংলাদেশে আইএসের সক্রিয় সদস্যদের অনুপ্রবেশ ও স্থানীয় জঙ্গি গোষ্ঠীদের সাথে নাশকতামূলক কর্মকাণ্ডে অংশগ্রহণ। সিরিয়া বা ইরাকে আইএসের সহিংতা, মিশর বা প‍্যারিসে হত‍্যাযজ্ঞের ভয়াবহতা পর্যালোচনা করলে আমরা আইএসের আক্রমণের ক্ষমতা, তীব্রতা, প্রচণ্ডতা সম্পর্কে যে ধারণা পাই তার সাথে বাংলাদেশে ঘটে যাওয়া ‘টার্গেট কিলিং’য়ের যথেষ্ট বৈসাদৃশ‍্য রয়েছে। এ ধরণের হত‍্যায় আইএসের সক্রিয় অংশগ্রহণ রয়েছে এমন ধারণা করা অনেকটাই অযৌক্তিক।\nসমমনা কোনো বাংলাদেশী উগ্র ধর্মীয় জঙ্গি গোষ্ঠীকে আইএস স্থানীয় প্রতিনিধি হিসেবে স্বীকৃতি ও সহযোগিতা প্রদান করতে পারে। স্বীকৃতিদান গুরুত্বপূর্ণ কোনো বিষয় নয়। কালকে আইএস ‘ওলামা লীগ’কে স্বীকৃতি প্রদান করলে কি ‘ওলামা লীগ’ তাদের স্থানীয় প্রতিনিধি হয়ে যাবে? আইএসের সহযোগিতা হতে পারে আর্থিক, সামরিক বা প্রশিক্ষণভিত্তিক। বাংলাদেশের জঙ্গি হত‍্যাকাণ্ডগুলোতে চাপাতির ব‍্যাপক ব‍্যবহার এদেশে আইএসের অস্তিত্ত্বকে বারংবার প্রশ্নবিদ্ধ করেছে। যে আইএস যুক্তরাষ্ট্র, ফ্রান্সের কঠোর নিরাপত্তাবলয় ভেঙে আধুনিক মারণাস্ত্র ব‍্যবহার করে বর্বরোচিত হত‍্যাকাণ্ড চালানোর ক্ষমতা রাখে, যে আইএসের কাছে রাশিয়ার অত‍্যাধুনিক বিমান ভূপাতিত করার অস্ত্র থাকে সেই আইএস তাদের বাংলাদেশী দোসরদের হাতে কেবল এক চাপাতি তুলে দিল! নাহ, কোনোভাবে আইএসের এ দীনতাকে মেনে নেয়া যায় না।\nউগ্রপন্থী প্রবাসী বাংলাদেশীদেরকে আইএস প্রশিক্ষণ ও আর্থিক সুবিধা প্রদান করতে পারে। এ সকল প্রবাসীরা দেশে ফিরে স্থানীয় উগ্র সংগঠনগুলোর সাথে আইএসের সংযোগ সাধন করতে পারে। বাংলাদেশে জঙ্গি হামলার পরিকল্পনার অভিযোগে সিঙ্গাপুরে আল-কায়েদা ও আইএসের ২৭ বাংলাদেশী সদস‍্যকে আটক করা হয়েছে। দেশটার নাম সিঙ্গাপুর না হয়ে ইরাক, সিরিয়া, লিবিয়া বা লেবানন হলে এই সাতাশ জনকে আল-কায়েদা বা আইএসের সদস‍্য হিসেবে মেনে নিতে সহজ হতো। সিঙ্গাপুর নিয়ে আইএসের কোনো মাথাব‍্যাথা নেই, নিরাপত্তার বলয়ে ঘেরা ক্ষুদ্র এই দ্বীপ রাষ্ট্রে আইএসের সক্রিয় কার্যক্রম থাকার প্রশ্নই ওঠে না। ঘটনাদৃষ্টে মনে হয়, এরা বাংলাদেশের জঙ্গিবাদী কোনো দলের সদস‍্য, যারা অবস্থা বেগতিক দেখে বিভিন্ন সময়ে সিঙ্গাপুরে আশ্রয় নিয়েছিল। তারা ক্রমান্বয়ে একজোট হয়ে দেশে ফিরে বিশৃঙ্খলা সৃষ্টির চেষ্টা করতে চেয়েছিল। এরা আইএসের নয়, আমাদেরই ‘সূর্য’ সন্তান। বিলেতফেরত এ ধরণের উগ্রপন্থী প্রবাসীদের মাধ‍্যমে দেশে আইএসের ভাবাদর্শের বিস্তার লাভের আশঙ্কা একটি স্বাভাবিক অনুমান।\nবাংলাদেশী বিভিন্ন জঙ্গি সংগঠন স্বপ্রণোদিত হয়ে আইএস বা আল-কায়দার মতো আন্তর্জাতিক সন্ত্রাসীদের পরিচয় ব‍্যবহার করতে পারে। আইএসের সাথে তাদের প্রত‍্যক্ষ কোনো সংযোগ না থাকলেও কৌশলগত কারণে আইএসও এ দাবীকে স্বীকার করতে পারে। বর্তমান পত্রপত্রিকায় যে কয়েকটি জঙ্গি সংগঠন হিসেবে যে কয়টি নাম সচরাচর দেখা যায় তা হলো- হিফাজত-এ-ইসলাম, হরকাতুল জিহাদ আল ইসলামী বাংলাদেশ (হুজি), হিযবুত তাহরীর, আনসারুল্লা বাংলা টিম, জামায়াতুল মুজাহিদিন বাংলাদেশ (জেএমবি), জাগ্রত মুসলিম জনতা বাংলাদেশ (জেএমজেবি), শাহাদাৎ-ই আল-হিকমা, হিজবুত তাওহীদ, কালেমা-ই জামাত, হিযবুল মাহাদী, জামায়েতুল মুসলেমিন ও ইসলামী দাওয়াতী কাফেলা। ইতোমধ‍্যে আনসারুল্লা বাংলা টিমের সাথে আল-কায়দার নাম জড়িয়েছে, বাংলাদেশে আইএসের কার্যক্রম পরিচালনা করছে বা করবে এমন দু’চার জনের নামও শোনা গেছে। প্রসঙ্গত, উপরিল্লিখিত কোনো সংগঠনই পৃথক কোনো দল নয়, এরা একটি চিহ্নিত দলের গুটিকতক ভগ্নাংশ মাত্র। প্রয়োজনে এরা নতুন নতুন নামে, নতুন নতুন রূপে আবির্ভূত হচ্ছে। এরা আল-কায়দা, আইএসের নাম ব‍্যবহার করলে একদিকে যেমন জাতে উঠবে, অন‍্যদিকে তাদের মাতৃসম কাণ্ডটি থাকবে সুরক্ষিত, নিষ্কলঙ্ক। সর্বোপরি, নির্বাচনের সময় নিজেদের পাল্লাটা তো ভারী রাখতে হবে।\nবিশ্বের বিভিন্ন স্থানের স্থানীয় সন্ত্রাসীমূলক কর্মকাণ্ডকে নিজেদের বলে দাবী করে আইএস তাদের আন্তর্জাতিক প্রচারণা চালায়। এ ধরণের প্রচারণা জণসাধারণের মনে আইএসের শক্তি সম্পর্কে এক ধরণের মিথ তৈরিতে সহায়তা করে। গত ১৮ মাসে বাংলাদেশে জঙ্গিদের হাতে নিহত ৪৭ জনের মধ‍্যে ২৮ জনের মৃত‍্যুর দায় স্বীকার করেছে আইএস এবং ৮ জন হত‍্যার দায় নিয়েছে আনসার আল ইসলাম। যে দায় নিলে ক্ষতির কোনো আশঙ্কা নেই সে দায় নিতে বাধা কোথায়? যুক্তরাষ্ট্রের ওরল‍্যান্ডে হত‍্যাকাণ্ডের ক্রেডিটটা আরেকটু হলেই আইএস নিয়ে নিতো, ভাগ‍্যিস মতিনের স্ত্রী এটাকে স্বামীর জন‍্য বরাদ্দ রেখেছিলো।\nভৌগোলিকভাবে দক্ষিণ ও দক্ষিণ-পূর্ব এশিয়ার সংযোগস্থলে অবস্থিত বাংলাদেশ পৃথিবীর চতুর্থ বৃহত্তম মুসলিম ও সপ্তম জনবহুল রাষ্ট্র। আইএস বা আল-কায়দার মতো কোনো আন্তর্জাতিক সন্ত্রাসী সংগঠন এখানে ঘাঁটি গড়ে তুলতে পারলে একদিকে তারা অতি অল্প পরিসরে বিপুল সংখ‍্যক মুসলিম জনগোষ্ঠীকে ধর্মীয় বিষাক্ত ভাবাদর্শে দ্রুত উদ্বুদ্ধ করার সুযোগ পাবে, অন‍্যদিকে বাংলাদেশ থেকে ভারত ও মিয়ানমারের মুসলমানদেরকে একই ভাবাদর্শে সংক্রামিত করা সহজতর হবে।\nভুলে গেলে চলবে না, আমরা চাঁদে মানুষের মুখ দেখতে পাই। আমাদের “শস‍্যের চেয়ে টুপি বেশী”। এখানে লজিকের চেয়ে ম‍্যাজিকের ক্ষমতা বেশী বলে বিজ্ঞানীর চেয়ে ‘বাবা’ বেশী; ওষুধের চেয়ে ‘ফুঁ’ এ আস্থা বেশী বলে ডাক্তারের চেয়ে ‘স্বপ্নে পাওয়া’ কবিরাজ বেশী। এখানে যুক্তির তিক্ষ্ণতার চেয়ে চাপাতির ক্ষিপ্রতা বেশী বলে ধার্মিকেরা ধর্মে সোচ্চার, ধর্মান্ধে নির্বিকার। লাদেন যখন টুইন টাওয়ার হামলা করেছিল, তখন আমাদের গ্রামের ছোট ছেলেমেয়েরা একটা স্লোগান দিতো, ‘আমরা সবাই লাদেন হবো, টুইন টাওয়ার গুঁড়িয়ে দেব’। তখন বুঝতে পারিনি, এখন বুঝি, এটা কোনো সাধারণ স্লোগান নয়, এ আমাদের ধর্মান্ধতার প্রতিধ্বনি।\nবাংলাদেশে এখন পর্যন্ত রাষ্ট্রের চেয়ে ধর্ম অনেক বেশী শক্তিশালী। আন্দোলনের মুখে ধর্মভিত্তিক শিক্ষা পদ্ধতির সংস্কার সম্ভব হয়নি, রাষ্ট্রধর্ম পরিবর্তনে পিছুটান দিতে হয়েছে, ধর্মনিরপেক্ষতা খাতা-কলমে প্রতিষ্ঠা পায়নি, ধর্মীয় বাক-স্বাধীনতা নাস্তিকতার গ‍্যাঁড়াকলে ফেঁসে গেছে। আইএসের মতো যেকোনো আন্তর্জাতিক ধর্মীয় সন্ত্রাসী সংগঠনের বিস্তারে এর চেয়ে উত্তম কোনো চারণভূমির সন্ধান সত‍্যিই কি দুর্লভ নয়?\nজঙ্গি সংগঠনগুলোতে নেতৃত্বের চেয়ে মতাদর্শ, ভাবাদর্শ অনেক বেশি শক্তিশালী। ওসামা বিন-লাদেনের মৃত‍্যুতে আল-কায়দা শেষ হয়ে যায়নি, ‘বাংলা ভাই’য়ের ফাঁসিতে জেএমবিও নিশ্চিহ্ন হয়নি। এ ধরণের আদর্শ মন্ত্রপুত বীজের মতো, আমাদের ধর্মান্ধতায় ওরা বারংবার পুনরুজ্জীবিত হবে। আল-কায়দা, আইএসের অস্তিত্ত্ব থাক বা না থাক বাংলাদেশে এদের মতাদর্শ, ভাবাদর্শ মহামারীর মতো ছড়িয়ে পড়েছে।\nযুদ্ধটা এখন আর জঙ্গিদের বিরুদ্ধে নয়, জঙ্গিবাদের বিরুদ্ধে। আটক করে, বিচার করে, শাস্তি দিয়ে হয়তো জঙ্গিকে রুখে দেয়া সম্ভব, চিরতরে জঙ্গিবাদ দমন করা যায় না- ‘শহীদের জন‍্য খোলা জান্নাতের দরজা’ বন্ধ করা এতটা সহজ নয়। গণগ্রেপ্তারহিতে বিপরীত হতে পারে, পাশাপাশি কোনো বিকল্পও প্রয়োজন।\nট্যাগঃ: আইএস আইএসআইএস আনসারুল্লাহ বাংলা টিম ইসলামিক স্টেট জঙ্গীবাদ জেএমবি ধর্ম হুজি\nশুক্রবার ১৭জুন২০১৬, অপরাহ্ন ০৩:৩৮\nসেই আটাশজনের দায় স্বীকার করে বেওয়া এটা মোটেই সন্তোষ করবার মতো কথা নয়। যখন তাদের সিরিয়া, ইরাকে শক্তি দুর্বল হয়ে পড়ছে ততক্ষণে তারা তাদের মোক্ষম দাঁওটা ঠিকই দিতে পেরেছে। সবজায়গায়, ধর্মচেতনা বহুল দেশ, সমাজে তারা তাদের ভাবাদর্শ ছড়িয়ে পরোক্ষভাবে ঠিকই সংঘবদ্ধ করে ফেলতে পেরেছে। আইএস তো আমেরিকারই একটা সুস্পষ্ট রাজনীতির গুটিমাত্র। শেষমেশ এই জঙ্গিবাদ পশ্চিমা রাজনীতিই কোন না কোনভাবে নিয়ন্ত্রণ করবে। সেই গ্যাঁড়াকলে পড়ছে এবার বাংলাদেশও। আলাউদ্দিন ভাই ভালো থাকুন। 🙄


নতুন মৌসুম- প্রস্তুত সেরেনা || খেলা || জনকন্ঠ\nনতুন মৌসুম- প্রস্তুত সেরেনা\nস্পোর্টস রিপোর্টার ॥ অবিশ্বাস্য একটি মৌসুম কাটিয়েছেন সেরেনা উইলিয়ামস। তিন গ্র্যান্ডসøাম টুর্নামেন্ট ছাড়াও বেশ কয়েটি টুর্নামেন্টের শিরোপা নিজের শোকেসে তুলে প্রতিপক্ষের পাশাপাশি বয়সের ভারকেও পরাজিত করেন তিনি। কিন্তু মৌসুমের শেষে এসেই যেন কিছুটা ক্লান্ত হয়ে পড়েন আমেরিকান টেনিসের এই জীবন্ত কিংবদন্তি। যে কারণে সেরেনা উইলিয়ামসের শেষ প্রতিযোগিতামূলক টুর্নামেন্ট ছিল ইউএস ওপেন। যেখানে সেমিফাইনালে ইতালিয়ান তারকা রবার্টা ভিঞ্চির কাছে হেরে ছিটকে পড়েছিলেন তিনি। এরপর চায়না ওপেনসহ ডব্লিউটিএ ফাইনালস থেকেও নিজের নাম প্রত্যাহার করে নেন সেরেনা। তবে চোট-ক্লান্তি দূর করে এই মুহূর্তে সেরেনা কোর্টের লড়াইয়ের জন্য পুরোপুরি প্রস্তুত। বর্তমানে আন্তর্জাতিক প্রিমিয়ার টেনিস লীগ (আইপিটিএল) খেলা সেরেনা তা নিজের মুখেই জানিয়েছেন।\nশুধু তাই নয়, সেরেনা আরও জানিয়েছেন কখনই প্রেরণা হারাননি তিনি। এ বিষয়ে সেরেনার মন্তব্য, ‘আমার কখনই প্রেরণার ঘাটতি ছিল না। প্রকৃতপক্ষে ইনজুরিটাই আমাকে পেছনে ঠেলে দিয়েছিল। আমার কনুই ও হাঁটু চূড়ান্ত পর্যায়ে ফ্লাশিং মিডোজে আমার হৃদয়ও ইনজুরিতে পড়ে।’ সেই চোট কাটিয়ে এখন ম্যানিলায় আইপিটিএলে খেলছেন সেরেনা। চোট কাটিয়ে ফিরে দারুণ রোমাঞ্চিত এই আমেরিকান, ‘এখানে ফিরতে পারার অনুভূতিটা অনেক ভাল। নতুন মৌসুম শুরুর আগে প্রস্তুতির জন্য এখানে খেলতে পারাটা আমার জন্য দারুণ এক সুযোগ।’\nমৌসুমের শেষদিকে কোর্টের বাইরেও সেরেনাকে নানানভাবে আলোচনায় আসতে দেখা যায়। বিশেষ করে নতুন করে প্রেমে জড়িয়ে। সর্বশেষ শিরোনামে এলেন নগ্ন হয়ে। কারণ টেনিস কোর্টে তার পেশির জোর হরহামেশাই দেখা যায়। কিন্তু সেরেনার নগ্ন শরীরের দেখা খুব কমই মেলে। এবার আমেরিকার এই মহিলা টেনিস তারকা সেরেনা উইলিয়ামসের নগ্ন ছবির দেখা মিলছে ‘পিরেল্লি’ ক্যালেন্ডারে। ইতালীয় টায়ার প্রস্তুতকারী এই কোম্পানির ২০১৬ সালের ক্যালেন্ডারে তার সঙ্গে একই উদোমতা নিয়ে আরও আছেন মার্কিন অভিনেত্রী এ্যামি সুমার, পপস্টার প্যাটি স্মিথ, জাপানী গায়িকা ইয়োকো ওনো, ইরানের ভিজ্যুয়াল আর্টিস্ট শিরিন নেসাত। বিখ্যাত তারকাদের নগ্ন ছবি দিয়ে পিরেল্লির ক্যালেন্ডার প্রকাশ এবারই নতুন নয়। বরাবরই ক্যালেন্ডারে সৃষ্টিশীলতা আর উদ্দাম যৌনতা তুলে আনার জন্য খ্যাতি আছে পিরেল্লির। তাদের দাবি, এই নগ্নতার সঙ্গে যৌনতার সম্পর্ক নেই। ক্যালেন্ডারের দুটি ছবিতে দেখা যায়, উদোম শরীর এ্যামি সুমার কাপ হাতে আবেদনময়ী দৃষ্টি ফেলে রেখেছেন দর্শকের দিকে। আর এক অনন্য ভঙ্গিমায় টপলেস সেরেনা উইলিয়ামসের পেশিবহুল শরীর। এই দুই ছবিতে নারীর আবেদনময়িতা ও পেশিশক্তির প্রকাশ ঘটানো হয়েছে। ক্যালেন্ডারে ব্যবহৃত সাদাকালো ছবিগুলোর চিত্রগ্রাহক এ্যানি লেইভোবিজ এগুলো সম্পর্কে বলেন, ‘পিরেল্লির অর্ডার ছিল, নারী শরীর এমনভাবে ফুটিয়ে তুলতে হবে, যাতে নগ্নতা প্রকট থাকলেও যৌনতা প্রকট না হয়।’\nটেনিস কোর্টের পাশাপাশি. ক্যালেন্ডার, বিজ্ঞাপন, র‌্যাম্প শো করে ব্যাপক জনপ্রিয় সেরেনা ইতোমধ্যেই সবকিছু পেয়ে গেছেন। এখন মনের মধ্যে তার একটাই স্বপ্ন, হলিউডে প্রতিষ্ঠিত হওয়ার। অবশ্য এখনই টেনিসের এই খ্যাতিমান তারকা হলিউডে নাম লেখাচ্ছেন না। টেনিস ক্যারিয়ার শেষ করেই হলিউডে নাম লেখাবেন বলে ভেবে রেখেছেন তিনি। তবে সেরেনা যে এই প্রথম অভিনয় করতে যাচ্ছেন তা নয়। এর আগে বিভিন্ন টেলিভিশন নাটকে অভিনয় করার অভিজ্ঞতা রয়েছে তার। ‘ই আর’ শিরোনামের ওই নাটকে মৃত্যু হয় সেরেনার। কৃষ্ণকলি খ্যাত সেরেনা উইলিয়ামস টেনিস ভুবন মাতিয়ে চলেছেন স্বমহিমায়। সর্বশেষ হলিউডের নায়িকা হওয়ার ইচ্ছাটাও প্রকাশ করলেন তিনি। আর নায়িকা হওয়ার সব রকমের যোগ্যতা এবং বৈশিষ্ট্যও রয়েছে বর্তমান যুগের পাওয়ার টেনিসের এ কর্ণধারের। এ প্রসঙ্গে তিনি বলেন, ‘আমি অভিনয় বেশ উপভোগ করি। ক্যামেরার সামনে যেতে বরাবরই আমি স্বাচ্ছন্দ্য বোধ করি। আমার ধারণা, এ্যাকশন তারকা হলে আমি বেশি ভাল করব।’ তবে আসলেই কী টেনিস কোর্টের রানীকে রূপালি পর্দায় দেখতে পারবেন ভক্ত-অনুরাগীরা? সেটাই এখন দেখার অপেক্ষা।


Valentine Week List 2022 Dates & Schedule Calendar\n6 July 2022, Wednesday 3:24 PM\nHome»Government Schemes»অগ্নিপথ যোজনা 2022 কি? কারা আবেদন করবেন? জানুন যোগ্যতা, বেতন এবং আরো অন্যান্য তথ্য\nঅগ্নিপথ যোজনা 2022: অগ্নিপথ যোজনা কি? এই অগ্নিপথ যোজনায় কারা আবেদন করতে পারবে? জানুন আবেদনের যোগ্যতা এবং বেতন কত? এবং অগ্নিপথ যোজনার আরো অন্যান্য তথ্য যা আপনাদের জেনে রাখা প্রয়োজন।\nঅগ্নিপথ স্কিম 2022 (Agnipath Yojana 2022) যা কিনা একটি আবেদন পদ্ধতির মধ্যে দিয়ে এখানে ভর্তি নেওয়া হয়। পদমর্যাদার সাথে ভবিষ্যৎ সুনিশ্চিত করার লক্ষ্যে অগ্নিপথ স্কিম যুবকদের অনেকখানি সহযোগিতা করবে। যেখানে চার বছরের জন্য চাকরি করতে পারবেন আর এটা একটি গেম চেঞ্জিং প্রজেক্ট যা কিনা আর্মি, নেভি এবং এয়ার ফোর্স দের জন্য খুবই গুরুত্বপূর্ণ।\nঅগ্নিপথ যোজনা কি? কারা আবেদন করবেন? জানুন যোগ্যতা, বেতন এবং আরো অন্যান্য তথ্য\nসরকার এই মৌলবাদী আর সুদুরপ্রসারী অগ্নিপথ স্কিম এর ঘোষণা করেছেন। রক্ষা মন্ত্রী রাজনাথ সিং এবং আরো তিনজন সার্ভিস এই স্কিমের তত্ত্বাবধানে রয়েছেন। পেশাদারিত্ব, fighting spirit, সশস্ত্র বাহিনী, মিলিটারি এটি লিড করছেন।\nএ আবেদনের মধ্যে দিয়ে ৪৬ হাজার ভারতীয় সেনাবাহিনী, ভারতীয় নৌবাহিনী, ভারতীয় বিমান বাহিনী এই বছর “অল ইন্ডিয়া অল ক্লাস” (all India, all Class) এর ভিত্তিতে অগ্নিপথ স্কিম শুরু করতে পারবেন। যা কিনা অনুমোদিত ছিল প্রধানমন্ত্রীর নেতৃত্বাধীন মন্ত্রিসভা নিরাপত্তা কমিটি দ্বারা। এই অগ্নিপথ স্কিম সম্পর্কে বেশ কিছু প্রশ্নের উত্তর নিচে আলোচনা করা হল, যেগুলি জিজ্ঞাসিত প্রশ্নও বলা যেতে পারে:-\n১) অগ্নিপথ স্কিম (Agnipath Scheme) আসলে কি?\n২) কারা এই অগ্নিপথ স্কিম এর জন্য আবেদন করতে পারবেন?\n৩) এই স্কিম এর জন্য আবেদনের ক্ষেত্রে আবেদনকারীদের কী কী যোগ্যতার প্রয়োজন আছে?\n৪) মহিলারা এই স্কিম এর অগ্নিপথ এন্ট্রি (Agnipath Entry) এর জন্য আবেদন করতে পারবেন ? সেখানে মহিলাদের জন্য কোন সংরক্ষণ আছে কি?\n৫) এই স্কিম এর বেতন (Salary Package) কত?\n৬) কখন এই অগ্নিপথ (Agnipath Scheme) এর আবেদন শুরু হবে?\n৭) অগ্নিপথ স্কিম এর মধ্যে কি কি শর্ত রয়েছে?\n৮) অগ্নিপথ স্কিম (Agnipath Scheme) এর সুবিধা কি?\n৯) যদি এই স্কিম এর মধ্যে বয়সের কোনো রকম চেঞ্জ করা হয় তাহলে কি মিলিটারি থেকে বাদ পড়তে হবে ?\n১০) এই স্কিমে প্রতিরক্ষা বাজেট এ কোন রকম পরিবর্তন হবে কি ?\nএই অগ্নিপথ স্কিম আসলে পদমর্যাদা কর্মকর্তার নিচে আবেদন পদ্ধতির মধ্যে দিয়ে যুবক রা দেশের সেবার জন্য নিযুক্ত হতে পারবেন। আর তাও আবার শুধু মাত্র চার বছরের জন্য। তাছাড়া চার বছর পরেও অনেকেই চাকরি জারি রাখতে পারবেন, তবে সময়সীমা শুধু মাত্র চার বছর। এই চার বছরে দেশের সেবা করে দেশের জন্য কিছু করার স্বপ্ন বাস্তবায়িত করা যাবে।\nতার সাথে সাথে যুবকরা তাদের ভবিষ্যৎ নিয়েও নিশ্চিত হতে পারবেন। এটি একটি গেম চেঞ্জিং প্রজেক্ট তাদের জন্য, যারা আর্মি, নেভি এবং এয়ার ফোর্সে আরো বেশি নিজেদের প্রোফাইল স্ট্রং করতে চাইবেন।\nএই স্কিম এর মধ্যে পুরুষ এবং মহিলা উভয়ই আবেদন করতে পারবেন। যাদের বয়স ১৭.৫ বছর এবং সর্বোচ্চ ২৩ বছর হয়ে থাকবে, তারা এই সেনাতে যোগদান করতে পারবেন অর্থাৎ আবেদন করতে পারবেন।\nতিনটি সার্ভিস এর মধ্যে এই স্কিমে নাম নথিভুক্ত করার জন্য অনলাইন সিস্টেম, তার সাথে স্পেসিফিক রেলিস (Specific Rallies), এবং ক্যাম্পাস ইন্টারভিউ এর মধ্যে দিয়ে হবে, আর পরিচালিত হবে রিকগনাইজড টেকনিক্যাল কলেজ (Recognised Technical College) যা কিনা ইন্ডাস্ট্রিয়াল ট্রেনিং ইনস্টিটিউট এন্ড দি ন্যাশনাল স্কিল (Industrial Training Institute and the National Skill) এর দ্বারা।\nAgnipath Scheme Recruitment Eligibility, Selection & Package\nশিক্ষাগত যোগ্যতার পরিকাঠামো অন্যান্যদের মধ্যে বিভক্ত করার ক্ষেত্রে “অল ইন্ডিয়া, অল ক্লাস” এর ভিত্তিতে বয়স অনুসারে ১৭.৫ বছর থেকে ২১ বছর পর্যন্ত হতে হবে আবেদনকারীর বয়স। অগ্নিবীর মেডিকেল রেক্রুটমেন্ট এর জন্য এপ্লাই করতে পারেন, সেনাতে যোগদান করার জন্য, তাদের ক্যাটাগরি জানার ক্ষেত্রে।\nএছাড়া বিভিন্ন ক্যাটাগরিতে আবেদন করা যেতে পারে। এডুকেশনাল অর্থাৎ শিক্ষাগত যোগ্যতা সাধারণ ডিউটির ক্ষেত্রে অগ্নি বীরদের ন্যূনতম মাধ্যমিক পাশ হতে হবে।\nএর উত্তর হলো হ্যাঁ, মহিলারাও এই স্কিম এর জন্য আবেদন করতে পারবেন। অগ্নিপথ এন্ট্রি বয়সের সময়সীমার মধ্যে যদি তাদের বয়স হয়ে থাকে। তবে সেখানে কোনরকম সংরক্ষণ নেই মহিলাদের জন্য এই স্কিম এর মধ্যে।\nবেতনের কথা বলতে গেলে প্রথম বছর, বছরের প্যাকেজ অনুসারে ৪.৭৬ লাখ টাকা সাথে আরো অন্যান্য সুযোগ-সুবিধা এবং চতুর্থ বছর সেটা বেড়ে গিয়ে ৬.৯২ লাখ টাকা বছরে বেতন। এর সাথে সাথে সেবা নিধি প্যাকেজ ও রয়েছে যা কিনা ১১.৭১ লাখ টাকা, যেটা সম্পুর্ণ ট্যাক্স ফ্রী। এছাড়া অনুদান মূলক বীমা (Insurance Cover) ৪৮ লাখ টাকা।\nএর সাথে সাথে অগ্নিবীর তার দক্ষতা অনুসারে সার্টিফিকেট পাবেন এছাড়া চাকরি থেকে যখন মুক্ত হবেন অর্থাৎ ৪ বছর পরে অন্য কোথাও কোন চাকরির ক্ষেত্রে অনেকখানি সহযোগিতা পাবেন, বিশেষ করে এই সেনার সাথে সম্পর্কিত চাকরি অন্য কোথাও পেতে পারেন, তার জন্য সম্পূর্ণরূপে সাহায্য পাবেন।\nতবে অনেকেই এই স্কিমের জন্য অপেক্ষা করে আছেন, যে কবে থেকে এর আবেদন শুরু হবে। এক্ষেত্রে প্রথম অগ্নিপথ স্কিম এর আবেদন শুরু হবে ২৪ জুন 2022 থেকে.\nপ্রতিটি কাজের ক্ষেত্রে কোনো না কোনো শর্ত থাকেই, আর এই অগ্নিপথ স্কিম এর সব থেকে বড় শর্ত হলো আপনি চার বছরের জন্য এই চাকরির জন্য নিযুক্ত হবেন। আর শুধু মাত্র ২৫% অগ্নিবীর তাদের চাকরি চার বছর পরেও জারি রাখতে পারবেন। এছাড়া মেডিকেল ফিটনেস থাকাটা জরুরী। যারা চার বছর পরেও যারা চাকরি জারি রাখতে পারবেন তারা ১৫ বছর পর্যন্ত সার্ভিস করতে পারবেন।\nঅগ্নিপথ যোজনার প্রয়োজনীয় শর্তগুলি – Agnipath Yojana Term of Service\nএছাড়া বাকি ৭৫% অগ্নিবীর চার বছর পর এই চাকরি থেকে মুক্ত হবেন এবং সেবা নিধি প্যাকেজের ১১.৭১ লাখ টাকা পাবেন। এর সাথে সাথে চাকরি থেকে মুক্ত হওয়ার পর অন্য কোথাও চাকরির ক্ষেত্রে সহযোগিতা পাবেন, তাদের ভবিষ্যৎ ক্যারিয়ারের জন্য।\nএছাড়া এই চার বছরের চাকরি জীবনে তাদের দক্ষতা অনুসারে সার্টিফিকেট পাবেন এবং ব্যাংক লোন পাবেন খুবই সহজে, যাতে তারা ভবিষ্যৎ ক্যারিয়ারের জন্য অনেকখানি সহযোগিতা পেতে পারেন।\nএটি এমন একটি অপরচুনিটি সেই সমস্ত যুবকদের জন্য, যারা দেশের জন্য কিছু করতে চান অথচ অনেকটাই সময় সাপেক্ষ হওয়ার কারণে পিছিয়ে আসেন। সেই জন্য শুধুমাত্র চার বছরের সার্ভিস এর কারণে অনেকেই এই স্বপ্ন পূরণ করতে পারবেন। তার সাথে সাথে দেশের সেবা করতে পারবেন এবং নিজের ক্যারিয়ারের অনেকটাই উন্নতি করতে পারবেন।\nএর সাথে সাথে অগ্নিবীর রা ফিনান্সিয়াল প্যাকেজ অনুসারে একটা ভালো মত বেতনের চাকরি পাবেন। আর এই অপরচুনিটি তাদেরকে মিলিটারি ট্রেনিং এর সুবিধা দেবে যা কিনা তাদের ক্যারিয়ারের জন্য অনেকখানি সুবিধাজনক।\nতারা তাদের দক্ষতা কে আর কোয়ালিফিকেশন কে আরো বেশি ইম্প্রুভ করতে পারবেন। এবং এটি তাদেরকে শৃঙ্খলা বোধ আর দক্ষতা কে আরো বেশি ভালো করতে পারবেন, তার সাথে সাথে সমাজে তাদের একটি ইমেজ তৈরী হবে।\nমিলিটারি অফিসার বলেছেন যে, নতুন কোন সিস্টেম যদি শুরু হয় সে ক্ষেত্রে বয়সের সীমা কমানো হবে সেনাদের। এক্ষেত্রে আর্মি দের এভারেজ বয়স কমে ৩২ থেকে ২৬ হতে পারে।\nএক্ষেত্রে প্রতিরক্ষা বাজেট ৫,২৫,১৬৬ কোটি টাকা শুধুমাত্র ২০২২ থেকে ২০২৩ এর জন্য। এছাড়া ১,১৯,৬৯৬ কোটি টাকা প্রতিরক্ষা পেনশন যা কিনা ২,৩৩,০০০ কোটি টাকা, যাতে বেতনও যুক্ত রয়েছে।\nতো এই ছিল অগ্নিপথ স্কিমের বেশকিছু জিজ্ঞাসিত প্রশ্নের উত্তর, যেটা আপনার আগ্রহ কে আরো বেশি বাড়িয়ে দিতে পারে, যদি আপনি অগ্নিপথ স্কিমের জন্য নিজেকে নিযুক্ত করার কথা ভেবে থাকেন তো।\n১০ মাসের বাচ্চাদের জন্য সবথেকে ভালো ৮ টি খেলনা


প্রকাশিত: ১৫:০৮, ২৭ নভেম্বর ২০২১ আপডেট: ১৫:১৫, ২৭ নভেম্বর ২০২১\nলক্ষ্মীপুরে আমন ধানের ফলন ভালো হয়েছে। এবছর আবহাওয়া অনুকূলে থাকায় এবং সঠিক পরিচর্যার ফলে আশানুরূপ ফলনে কৃষকের মুখে হাসি ফুটেছে। তবে ধানের ন্যায্য দাম নিয়ে হতাশায় রয়েছেন কৃষকরা। তারা বলছেন, বাজারে ন্যায্যমূল্য পেলে ধানের ভর্তুকি দিতে হবে না। কৃষি বিভাগ বলছে, ধানের বাজারমূল্য ভালো। খাদ্য বিভাগের সাথে যোগাযোগ করে ধান বিক্রি করলে লাভবান হবেন কৃষকরা।\nকৃষি অফিস সূত্রে জানা যায়, লক্ষ্মীপুরে ৮১ হাজার ২৬৫ হেক্টর জমিতে আমন ধান চাষ হয়েছে। এর মধ্যে সদরে ২২ হাজার ৫০০ হেক্টর, রামগঞ্জে ৩ হাজার ১০, রামগতিতে ২৩ হাজার ৫০০, কমলনগরে ১৯ হাজার ৩৬৫, রায়পুরে ১২ হাজার ৮৯০ হেক্টর। এছাড়া ১৯৬টি প্রদর্শনীর মাধ্যমে আগাম জাতের আমনের চাষ হয়েছে ১০ হেক্টর জমিতে। এধরনের জাতের মধ্যে রয়েছে ব্রিধান-৭১, ব্রিধান-৭২, ব্রিধান-৭৪, ব্রিধান-৮৭, বিনা-৭ ও ১৬ জাতের ধান।\nসরেজমিনে দেখা যায়, জমিতে আমন ধানের ফলন ভালো হয়েছে। ধানের শীষ ভারী হওয়ায় গাছ নুইয়ে পড়ছে। কৃষকরা ধান কাটা শুরু করে দিয়েছেন। কেউবা ধান ঘরে তোলা নিয়ে ব্যস্ত সময় পার করছেন।\nকৃষকরা জানান, আমন ধানের রোগবালাই খুব কম। ফলন আশার চেয়ে বেশি হয়েছে। সাধারণত অগ্রহায়ণ মাসের শেষ দিকে আমন ধান কাটা হয়। এবার অগ্রহায়ণের শুরুতেই ধান কাটতে পারছেন কৃষকরা। ন্যায্যমূল্য পেলে সব খরচ বাদ দিয়ে লাভবান হবেন বলে আশা করছেন কৃষকরা।\nতবে তাদের অভিযোগ, বাজারে নকল কীটনাশকে ভরপুর। নকল কীটনাশক ব্যবহার করে অনেক কৃষক ক্ষতিগ্রস্ত হচ্ছেন। এসব বিষয়ে প্রশাসনের তদারকি না থাকায় হতাশা ব্যক্ত করেন তারা।\nজেলা কৃষি সম্প্রসারণ অধিদপ্তরের উপ-পরিচালক ড. মো. জাকির হোসেন বলেন, আমন মৌসুমে কম সময়ে অধিক ফলন হয় এমন জাতের ধানের আবাদ বৃদ্ধির জন্য কাজ করছি। নতুন জাতগুলোর ১৯৬টি প্রদর্শনী দেওয়া হয়েছে। ফলনও ভালো হয়েছে। জমিতে বোরো চাষের আগে আলু-সরিষাসহ রবিশস্য উৎপাদন করতে পারবে। এটি কৃষকদের বোনাস ফসল। কৃষকের উৎপাদন-আয় দুটোই বাড়বে। এছাড়া বাজারে নকল কীটনাশকের ছড়াছড়ি। এ নিয়ে দ্রুত ভ্রাম্যমাণ আদালত পরিচালনা করা হবে বলে জানান তিনি।


DailyReportbd – ফের সন্তানের কথা ভাবছেন শাহরুখ?\nফের সন্তানের কথা ভাবছেন শাহরুখ?\nJun 08, 2018KalamComments Off on ফের সন্তানের কথা ভাবছেন শাহরুখ?Like\nবিনোদন ডেস্ক, ৮ জুন : চতুর্থ সন্তান চাইছেন শাহরুখ খান? বলিউড সুপারস্টারের কথায় কি তেমনই ইঙ্গিত পাওয়া যাচ্ছে? অবাক লাগছে শুনতে? ভাবছেন, আরিয়ান, সুহানা এবং আব্রাম তো রয়েছে তার জীবনে, তাহলে হঠাৎ করে আবার চতুর্থ জনের কথা কেন উল্লেখ করবেন বলিউড বাদশা।\nশাহরুখের ওই মন্তব্যের পর থেকেই শুরু হয়েছে জোর জল্পনা। অর্থাৎ, অব্রামের পর শাহরুখ-গৌরি এবার কি ফের আরও এক সন্তানের কথা ভাবছেন? যদিও, শাহরুখ ভক্তদের একাংশের দাবি, নেহাতই মজা করে বাদশা খান ওই মন্তব্য করেছেন। এর সঙ্গে বাস্তবের কোনও মিল নেই বলেও মনে করা হচ্ছে।\nPrevious Postদারুণ লড়াইয়ের পরও হোয়াইটওয়াশ লজ্জা Next Postবিশ্বরেকর্ড গড়ে আফ্রিদি-ক্যালিসের পাশে সাকিব


মাইক রো নেট ওয়ার্থ: 'ডার্টি জবস' হোস্টের মূল্য কত তা এখানে - বিনোদন\nমাইক রো নেট ওয়ার্থ: 'ডার্টি জবস' হোস্টের কতটা মূল্য রয়েছে তা এখানে\nডিসকভারি চ্যানেলের 'ডার্টি জবস' হোস্টের নেট-ওয়ার্থ কত? আমরা জানি মাইক রো প্রায় সবকিছু করতে পারে - কিন্তু তার মূল্য কত?\nমাইক রোয়ে নিজেকে কিছু সুন্দর নোংরা পরিস্থিতিতে ফেলে ক্যারিয়ার তৈরি করেছেন। তার সহজে স্বীকৃত ব্যারিটোন ভয়েস সঙ্গে, এর হোস্ট নোংরা চাকরি উপকূল থেকে উপকূল পর্যন্ত দেশের সবচেয়ে কঠিন - এবং অগোছালো - চাকরিগুলির কিছু অন্বেষণ করে ডিসকভারি চ্যানেল সিরিজে অনুসন্ধান করে বেশ কয়েকটি নিম্নলিখিতগুলি অর্জন করেছে৷\nটেলিভিশনে তার বছরগুলিতে,মাইক রোএছাড়াও বিভিন্ন টেলিভিশন শোতে ভয়েস-ওভার কাজ করে তার অনন্য ভয়েস থেকে ক্যারিয়ার তৈরি করেছেন। কিন্তু তার ক্যারিয়ার শুরু হয়েছিল অনেক আগেই নোংরা চাকরি . এমনকি রোও বাল্টিমোর অপেরার সাথে অপেরা গেয়েছিলেন যখন তিনি ব্যবসা শুরু করেছিলেন। বেশ সাফল্যের গল্প, সন্দেহ নেই। কিন্তু, নেট-ওয়ার্থের ক্ষেত্রে এই ব্যারিটোন টেলিভিশন ব্যক্তিত্বকে কোথায় রেখে যায়?\nমাইক রোয়ের নেট ওয়ার্থ প্রায় মিলিয়ন\nএটি অনুমান করা হয় যে সুপরিচিত টেলিভিশন হোস্টের মোট সম্পদের মূল্য হ্রাস পেয়েছে প্রায় মিলিয়ন . অবশ্যই, Rowe অবশ্যই ডিসকভারি চ্যানেলের হোস্ট হিসাবে ব্যাপক সাফল্য পেয়েছে নোংরা চাকরি এবং তারপর থেকে অন্যান্য টেলিভিশন শো বিভিন্ন.\nযাইহোক, তিনি ভয়েস-ওভার শিল্পী এবং কথক হিসাবে একাধিক গিগ দিয়ে সাফল্য যোগ করেছেন। নিঃসন্দেহে প্রিয় টেলিভিশন ব্যক্তিত্বের জন্য সর্বদা স্বীকৃত ভয়েসের সাফল্যের উত্স।\nপারফর্মিং থেকে বোহেমিয়ান পেশাগতভাবে মঞ্চে, নর্দমা পরিদর্শক বা স্নেক ক্যাচার হিসাবে গিগ করার জন্য - মাইক রোই সব করে!\nমাইক রো যখন ব্যবসা শুরু করছিলেন, তখন তিনি মনে করেছিলেন শুরু করার সেরা জায়গাটি ছিল অপেরা। বিশেষভাবে পারফর্ম করছে লা বোহেম বাল্টিমোর অপেরায়।\nহ্যাঁ, ডার্টি জবস হোস্ট বাল্টিমোর অপেরার সাথে মঞ্চে নিরবধি ইতালীয় আরিয়া পারফর্ম করার মাধ্যমে বিজে প্রবেশের তার সেরা সুযোগের সিদ্ধান্ত নিয়েছে। এটি, মাইক রো একবার একটি সাক্ষাত্কারে কেলি ক্লার্কসনকে বলেছিলেন, ব্যবসায় প্রবেশ করার একটি উপায় হিসাবে শুরু করেছিলেন। যাইহোক, তিনি শীঘ্রই অপেরা গিগ উপভোগ করতে শুরু করেন।\nযখন আমি বিনোদন ব্যবসায় নামার সিদ্ধান্ত নিয়েছিলাম, তখন অপেরা একটি লুপ-হোল উপস্থাপন করেছিল, রোয়ে একটি সাক্ষাত্কারের সময় ব্যাখ্যা করেছিলেন কেলি ক্লার্কসন শো।\nআপনি যদি অপেরাতে যেতে পারেন তবে আপনার AGMA কার্ড (আমেরিকান গিল্ড অফ মিউজিক্যাল আর্টস) আছে, টেলিভিশন হোস্ট ব্যাখ্যা করেছেন।\nএবং এটি আপনাকে আপনার স্ক্রিন অভিনেতাদের গিল্ড কার্ড কিনতে দেয়, টেলিভিশন তারকা চালিয়ে যান। Rowe ব্যাখ্যা করেছেন যে অপেরার জন্য চেষ্টা করার আগে তিনি এমন একটি চক্রে আটকা পড়েছিলেন যেখানে তিনি তার স্ক্রিন অভিনেতাদের গিল্ড কার্ড না পাওয়া পর্যন্ত পর্দায় আসতে পারেননি। কিন্তু, তিনি স্ক্রিন অভিনেতার গিল্ড কার্ড পেতে পারেননি কারণ তিনি ইউনিয়নে ছিলেন না। এবং, হ্যাঁ, আপনি এটি অনুমান করেছেন, তিনি ইউনিয়নে যেতে পারেননি কারণ তিনি টেলিভিশনে ছিলেন না। তাই, তিনি বাল্টিমোর অপেরার জন্য একটি অডিশন ক্র্যাশ করার সিদ্ধান্ত নিয়েছিলেন।\nকোনভাবে তারা আমাকে ঢুকতে দিল! নোংরা কাজ হোস্ট quips.\nএটা বিশ্বাস করা কঠিন যে লোকটিকে আমরা সবাই হাঁটতে দেখেছি - এবং পরিষ্কার - নর্দমা; মারাত্মক সাপ খুঁজে বের করুন, এমনকি একজন অপরাধ-দৃশ্য ক্লিনার, পেশাদারভাবে বিশ্বের সবচেয়ে জটিল কিছু আরিয়াস গান গেয়ে সময় কাটিয়েছেন। কিন্তু, রোয়ের সম্পর্কে আমরা যে বৈশিষ্ট্যগুলিকে সবচেয়ে বেশি পছন্দ করি তার মধ্যে প্রায় কিছু করার এই ক্ষমতা কি নয়?\nমাইক রোই নেট ওয়ার্থ তৈরি করে - কিছু 'নোংরা চাকরি'-তে কঠোর পরিশ্রম করে এটি আঘাত করে\nঅবশ্যই, মাইক রো সম্ভবত ডিসকভারি চ্যানেলের হোস্ট হিসাবে তার দৌড়ের জন্য ভক্তদের কাছে সবচেয়ে বেশি পরিচিত নোংরা চাকরি। এই সিরিজটি শীঘ্রই সিএনএন দ্বারা অনুসরণ করা হয়েছিল কারো এটা করতে হবে , এবং পরে ফেসবুক ওয়াচ সিরিজ অনুগ্রহ ফিরিয়ে দেওয়া.\nটেলিভিশন উপস্থাপকের বন্ধুত্বপূর্ণ এবং পরিচিত ব্যক্তিত্ব হল সকল বয়সের এবং পর্যায়ের একজন দর্শকের সাথে সংযোগ স্থাপন করতে পারে। এটি, বিশ্বের সবচেয়ে কঠিন, নোংরা এবং ভীতিকর কাজগুলির মধ্যে কিছুতে নামতে এবং নোংরা করার জন্য তারকার ইচ্ছুকতার সাথে মাইক রোয়ের বছরের পর বছর ধরে বড় সাফল্যের দিকে পরিচালিত করেছে।\nMike Rowe কিছু অন্যান্য প্রিয় শো একটি বড় অংশ হয়েছে\nদ্য নোংরা চাকরি হোস্ট তার নিজের সিরিজের হোস্ট হিসাবে টেলিভিশনের দৃশ্যে আসেন। যাইহোক, হোস্ট তার স্মরণীয় কন্ঠস্বর প্রদান করেছেন বিভিন্ন শোতে বর্ণনা করার সুযোগ যেমন আমেরিকান চপার, আমেরিকান হট রড, ডেডলিস্ট ক্যাচ, কিভাবে মহাবিশ্ব কাজ করে . মাইক রোও এর একটি পর্বে তার কণ্ঠ দেওয়ার জন্য তার অভিনয় চপগুলিকে তীক্ষ্ণ করেছেন আমেরিকান পিতা! ; এবং পরে টিম অ্যালেনের নেতৃত্বাধীন সিরিজে উপস্থিত হন, লাস্ট ম্যান স্ট্যান্ডিং।\nরোয়েও বছরের পর বছর ধরে নিজের মধ্যে এক ধরণের ব্র্যান্ড হয়ে উঠেছে। তিনি এই খ্যাতি অর্জন করেছেন এবং কিছু বিখ্যাত কোম্পানির মুখপাত্র হিসাবে পদত্যাগ করেছেন। তার বাণিজ্যিক কাজের মধ্যে ফোর্ড, মটোরোলা এবং ভিভা কাগজের তোয়ালে নিয়ে কাজ করা একটি কাজ।


এনআরবি কমার্শিয়াল ব্যাংক লিমিটেড-এর অর্ধ-বার্ষিক ব্যবস্থাপক সম্মেলন অনুষ্ঠিত হয়েছে। সম্মেলনে মানি লন্ডারিং প্রতিরোধে কর্মপন্থা নির্ধারণ ও সচেতনতা বৃদ্ধি, নন-পারফরমিং লোন (এনপিএল) হ্রাস, ব্যবসায়িক লক্ষ্যমাত্রা নির্ধারণ ও অগ্রগতি মূল্যায়ণ, ঋণের গুণগত মান উন্নয়নসহ নানা ধরনের দিক নির্দেশনা প্রদান করা হয়।\nগতকাল শনিবার রাজধানীর হোটেল ওয়েস্টিনে ব্যবস্থাপক সম্মেলনের উদ্বোধন করেন ব্যাংকের চেয়ারম্যান তমাল এস এম পারভেজ। সম্মেলনে সভাপতিত্ব করেন ব্যাংকের ব্যবস্থাপনা পরিচালক ও প্রধান নির্বাহী খন্দকার রাশেদ মাকসুদ।\nএছাড়া, ব্যাংকের উপব্যবস্থাপনা পরিচালক কাজী মো. তালহা, মো. মোক্তার হোসেন, প্রধান কার্যালয়ের বিভাগীয় প্রধান এবং সকল শাখার প্রধানসহ সংশ্লিষ্ট কর্মকর্তাগণ অনুষ্ঠানে উপস্থিত ছিলেন।


১৭ জুলাই ২০১৯, ২০:১১\n২০১৮ রাশিয়া বিশ্বকাপের বাছাইপর্বে বাংলাদেশের পারফরম্যান্স মোটেই ভালো ছিল না। জেতা হয়নি কোনো ম্যাচ। একটি মাত্র ড্র নিজ মাঠে। তাও ১০ জনের তাজিকিস্তানের বিপক্ষে। পাঁচ দলের মধ্যে গ্রুপের তলানিতে ছিল অবস্থান; যা তাদের এশিয়ান কাপের প্লে-অফে খেলতে বাধ্য করে। সেখানেও চার দফা ব্যর্থতা। যার শেষ পরিণতি ছিল ভুটানের কাছে হারের লজ্জা।\nতবে সেই ধাক্কা সামলিয়ে আবার জেগে উঠেছে লাল-সবুজদের ফুটবল। প্লে-অফ কোয়ালিফায়ার্সে লাওসকে ১-০ গোলে হারিয়ে তারা আবার বাছাই পর্বে। বুধভার মালয়েশিয়ার কুয়ালালামপুরে এএফসি ভবনে ২০২২ কাতার বিশ্বকাপ ফুটবলের বাছাই পর্বেরই ড্র অনুষ্ঠিত হয়। এতে ‘ই’ গ্রুপে বাংলাদেশের প্রতিপক্ষ স্বাগতিক কাতার। যারা ২০২২ বিশ্বকাপের স্বাগতিক। গ্রপের অন্য তিন দলের দু’টি লাল-সবুজদের পরিচিত প্রতিপক্ষ। একটি সাফ অঞ্চলের দেশ ভারত এবং অপরটি সাফের সাবেক চ্যাম্পিয়ন ও ২০১৫ সালের পর সাফ থেকে বেরিয়ে যাওয়া দেশ আফগানিস্তান। গ্রুপের পঞ্চম দেশ মধ্যপ্রাচ্যের ওমান। ৫ সেপ্টেম্বর থেকে শুরু হবে এই আট ম্যাচের হোম অ্যান্ড অ্যাওয়ের বাছাই পর্ব।\nএই গ্রুপে সেরা দল কাতার। তারা শুধু আগামী বিশ্বকাপেরই স্বাগতিক নয়। এবারের এশিয়ান কাপের শিরোপাজয়ী দল। সম্প্রতি তারা কোপা আমেরিকা খেলে এসেছে আমন্ত্রিত দল হিসেবে। ফিফা র‌্যাংকিংয়ে তাদের অবস্থান ৫৫। কাতারের সিনিয়র দলের বিপক্ষে বাংলাদেশের জয়ের কৃতিত্ব নেই। তবে তাদের অনূর্ধ্ব-২৩ ও অনূর্ধ্ব-১৬ দলের বিপক্ষে সর্বশেষ মোকাবেলায় হারিয়েছে বাংলাদেশ। তা ২০১৭ সালের এএফসি অনূর্ধ্ব-১৬ ফুটবল ও ২০১৮ সালের এশিয়ান গেমসে। সাধারণত বিশ্বকাপের স্বাগতিকদের বাছাই পর্বে খেলার কথা নয়। কিন্তু কাতারের খেলার কারণ এই বাছাই পর্ব একই সাথে এশিয়ান কাপেরও বাছাই পর্ব।\nফিফা র‌্যাংকিংয়ে ওমানের অবস্থান ৮৬। ভারত আছে ১০১ এ। আর আফগানিস্তান ১৪৯ এ অবস্থান করছে। ভারতের সিনিয়র টিমের সাথে বাংলাদেশের সর্বশেষ দেখা ২০১৩ সালে। ভারতের মাঠে ফিফা প্রীতিম্যাচে বাংলাদেশ ২-২ গোলে ড্র করেছিল। সেবারের সাফেও তাদের সাথে ১-১ গোলে ড্র করা। আর আফগানদের কাছে ২০১৫ সালের সাফে ০-৪ গোলে হার মামুনুলদের। অবশ্য তা গোল মিস আর ভুলের খেসারতে। ভারত যত ভালো ফুটবলই খেলুক না কেন বাংলাদেশের বিপক্ষে তাদের ঘাম ঝরিয়েই জিততে হয়। আর আফগানদের ভরসা প্রবাসী ফুটবলার।\nগ্রুপকে সহজ বললেন জামাল ভূঁইয়া\nএটা নিশ্চিত এবারও বাছাইপর্বে গ্রুপেই শেষ হবে বাংলাদেশের কাতার বিশ্বকাপ মিশন। তবে গ্রুপে তাদের যে প্রতিপক্ষ তাদের এবার ভালো কিছুর আশা করা যেতেই পারে। সে আশাবাদীদের কাতারে বাংলাদেশ দলের অধিনায়ক জামাল ভূঁইয়া। তিনি তো এক কদম এগিয়েই বললেন এবার আমাদের গ্রুপে দুই বা তিন নাম্বার হওয়ার সুযোগ আছে। গ্রুপিংটা বেশ সহজই বলতে হবে।\nডেনমার্ক প্রবাসী এবং বর্তমানে সাইফ স্পোর্টিংয়ে খেলা এই মিডফিল্ডারের বাছাইপর্ব নিয়ে আত্মবিশ্বাসী হওয়ার কারন, বিগত মাস গুলোতে একত্রে থাকা জাতীয় দলের ফুটবলারদের। জামাল জানান, আমরা গত নয় মাস ধরে একত্রে আছি। আমাদের টিম কম্বিনেশন ভালো। বোঝাপড়াও চমৎকার।\nকাতার বিশ্বকাপের এশিয়া অঞ্চলের বাছাই পর্বে গ্রুপিং :\nযেখানে আবাহনীর চেয়ে বড় সাফল্য মোহামেডানের\nযে দুটি ট্রফি এখনো অধরা মেসির, এবার কি হবে?\nকিউবায় ইসলামী পতাকা তলে ভিড়ছে নারীরা পুলিশ হেফাজতে বাসর রাত কাটলেও ভেঙ্গে গেল বিয়ে অদ্ভুত সুন্দর দিল্লির আখড়া ঈদ করতে এসে গ্রামের বাড়িতে মৃত্যু, পরিবারে শোকের মাতম ইয়াবাসহ গ্রেফতার বরগুনার মেয়রপুত্র নাসির কারাগারে তেল ট্যাংকার আটক : আমেরিকাকে ইরানের হুঁশিয়ারি পিতাকে পিটিয়ে হত্যার দায়ে ছেলের মৃত্যুদণ্ড আপন লোকদের ব্যাপারেও সতর্ক থাকতে হবে : ইনু যেখানে আবাহনীর চেয়ে বড় সাফল্য মোহামেডানের যে দুটি ট্রফি এখনো অধরা মেসির, এবার কি হবে? বগুড়ায় বর্ণাঢ্য আয়োজনে স্বেচ্ছাসেবকদলের প্রতিষ্ঠা বার্ষিকী পালন


লামার দূর্গম এলাকায় নিরাপত্তা ক্যাম্প স্থাপনের দাবী | PaharBarta.com\nপ্রচ্ছদ বান্দরবান লামার দূর্গম এলাকায় নিরাপত্তা ক্যাম্প স্থাপনের দাবী\nলামার দূর্গম এলাকায় নিরাপত্তা ক্যাম্প স্থাপনের দাবী\nলামা (বান্দরবান) প্রতিনিধি | ২২ আগস্ট ২০১৭ |কোনো মন্তব্য নেই\nবান্দরবানের লামা উপজেলায় আইনশৃঙ্খলা কমিটির সভা\nবান্দরবানের লামার দূর্গম পাহাড়ি এলাকায় বসবাসকারি নিরীহ মানুষগুলো উভয় সংকটে পড়েছেন। একদিকে তথাকথিত শান্তিবাহিনীর চাঁদাবাজি অন্যদিকে তাদের তৎপরতা সম্পর্কে আইনশৃংখলা রক্ষাকারি কর্তৃপক্ষকে অবহিত না করার অভিযোগে নির্যাতন। এ কারনে সম্প্রতি দূর্গমে বসবাসকারিরা সদর থেকে বিচ্ছিন্ন হয়ে পড়ার আশঙ্খা দেখা দিয়েছে। ফলে অস্থায়ী নিরাপত্তা ক্যাম্প স্থাপন জরুরী হয়ে পড়েছে। মঙ্গলবার দুপুরে জেলার লামা উপজেলায় আইনশৃঙ্খলা কমিটির সভায় ইউনিয়ন পরিষদ চেয়ারম্যানরা এসব কথা বলেন।\nউপজেলা পরিষদ মিলনায়তনে উপজেলা নির্বাহী কর্মকর্তা খিনওয়ান নু’র সভাপতিত্বে অনুষ্ঠিত সভায় প্রধান অতিথি ছিলেন, উপজেলা পরিষদ চেয়ারম্যান থোয়াইনু অং চৌূধুরী। এতে পৌরসভা মেয়র মো. জহিরুল ইসলাম, জেলা পরিষদ সদস্য মোস্তফা জামাল, থানার ভারপ্রাপ্ত কর্মকর্তা মো. আনোয়ার হোসেন ও উপজেলা পরিষদের মহিলা ভাইস চেয়ারম্যান শারাবান তহুরা, প্রেসক্লাব সভাপতি প্রিয়দর্শী বড়ুয়া বিশেষ অতিথি ছিলেন।\nসভায় দুর্গম এলাকায় বসবাসকারিদের দুর্দশার বর্ণনা দিয়ে বক্তব্য রাখেন, লামার গজালিয়া ইউনিয়ন পরিষদ চেয়ারম্যান বাথোয়াইচিং মার্মা, সদর ইউনিয়ন পরিষদ চেয়ারম্যান মিন্টু কুমার সেন ও রুপসীপাড়া ইউনিয়ন পরিষদ চেয়ারম্যান ছাচিং প্রু মার্মা।\nসভায় প্রধান অতিথির বক্তব্যে লামা উপজেলা পরিষদ চেয়ারম্যান থোয়াইনুঅং চৌধুরী বলেন,পাহাড়ে সন্ত্রাসীদের চাঁদাবাজির বিষয়টি জেলা আইনশৃঙ্খলা সভায় তুলে ধরা হবে।\nপৌর মেয়র জহিরুল ইসলাম বলেন, যে কোন মূল্যে শান্তি-শৃঙ্খলা স্থিতিশীল রাখতে হবে। লামা থানা পুলিশের ভারপ্রাপ্ত কর্মকর্তা মো. আনোয়ার হোসেন বলেন, দূর্গমে বসবাসকারিদের জীবনযাত্রায় অচলাবস্থা সৃষ্টি হতে দেয়া যাবে না।\nরাঙামাটির শ্রেষ্ঠ শিক্ষক হাসান উদ্দিন\nদুর্গম জনপদে জ্ঞানের আলোয় আলোকিত হচ্ছে অনাথ শিশুরা